নীতিমালার নামে সব চ্যানেল হবে বিটিভি – ইস্টিশন ব্লগ\nনীতিমালার নামে সব চ্যানেল হবে বিটিভি\nAuthor: আরিফুজ্জামান তুহিন Published Date: আগস্ট ৬, ২০১৪\nদেশের টিভিগুলোর কোন বিষ নেই (পত্রিকাগুলোরও নেই)। সবগুলো ঢোড়াসাপ। এই বিষহীন ঢোড়াসাপগুলোকে নিজেরদের ঝাপিতে পুরতে সরকার একটি সম্প্রচার নীতিমালা করেছে। যার মুখভরা নাম ‘জাতীয় সম্প্রচার নীতিমালা’। এখন প্রশ্ন উঠতে পারে সরকার ৫ জানুয়ারি একতরফা হাস্যকর নির্বাচনের মধ্য দিয়ে ক্ষমতায় এসে সব বিরোধী মতকে শায়েস্তা করে ফেলেছে। তাহলে নতুন করে কেন নির্বীষ বেসরকারি টিভিগুলোকে নিজের ঝাপিতে পুরে বিটিভি বানানোর চেষ্টা করা হচ্ছে? কারণ সরকারের পায়ের তলে মাটি নেই। যখন পায়ের তলায় মাটি থাকে না-তখন সব কিছুতেই তার ভয় হয়। হাটু পানিকে মনে হয় গহীন সাগর। সারারাত সাতরেও একবার সাহস হয় না মাটি স্পর্শ করার। ফলে সকালে দেখা যায় হাটুপানিতেই ডুবে মারা গেছে বেচারা। সরকারের অবস্থা হয়েছে এরকম।\nযেহেতু সরকার জানে যে, তারা একটি ভয়ঙ্কর নোংরা নির্বাচনের মাধ্যমে ক্ষমতায় এসেছে, ফলে যে কোন মূহুর্তে গণমাধ্যমগুলো তাদের এইসব নোংরামি প্রকাশ করা শুরু করে দিতে পারে (যা করার কোন লক্ষণই ছিলো না)। যদি এটা শুরু হয় তাহলে মাটির নিচে যে শুধুই শূণ্যতা তা ধরা পড়ে যাবে। এই ভয়ে তারা সব মতের মুখ সেলাই করে বন্ধ করতে চায়। এই জনসমর্থনহীন সরকার নির্বাচনের আগে থেকেই বিরুদ্ধ মত নির্বিচারে বন্ধ করার জন্য কুখ্যাত আইসিটি আইনটি পরিমার্জিত করে পাস করেছে। ফলে অনলাইন পত্রিকা, ব্লগ ফেসবুকের বিপ্লবীদের দিন শেষ। এরপর নির্বাচনের পর পত্রিকাগুলোকে সাইজ করতে নতুন আইনের সংস্কার করা হচ্ছে। আর বাকি থাকলো টিভি ও রেডিও। সর্বশেষ তার জন্যও প্রনয়ণ করেছে সম্প্রচার নীতিমালা। সরকারের ভাবটা এরকম, এবার আয়, দেখি মাঠে কিভাবে খেলবি। সব কিছু আমার হাতে।’\nইতিহাস সাক্ষি কেজিবি দিয়ে সোভিয়েত ইউনিয়ন টিকতে পারেনি। র‍্যাব তৈরী করে, নির্বিচারে কমিউনিস্ট বিপ্লবীদের নিধন করেও আমেরিকাকে খুশি করে ক্ষমতায় থাকতে পারেনি জামাত বিএনপি। তারেকের পিঠের চার নম্বর হাড় পর্যন্ত ভেঙ্গে গেছে প্যাদানির কারণে। আ.লীগ যদি এরকম একটি টোটালেটেরিয়ান ডিকটেরশিপের দিকে এগিয়ে যাবার সব আয়োজন করে তাহলে কি তারা টিকতে পারবে?\nইতিহাসের দিকে তাকালে-পস্ট জবাব, ‘এটা কোনভাবেই সম্ভব নয়। এ হলো নিজের কবর খোড়ার প্রস্তুতি হিসেবে বাজার থেকে মুর্দার সব কিছুর সদাই করে বাসায় রাখার মত মুর্খামি।’ আর সরকার যদি এসব করে পারই পেয়ে যায় তাহলে এই প্রতিযোগিতার যুগে একটি বিটিভি থাকতে সাধারণ মানুষ কেন অনেকগুলো বিটিভি দেখবে। সেক্ষেত্রে বেসরকারি টিভির মালিকেরা বিটিভির আঞ্চলিক সত্ব কিনে নিয়ে তাদের টিভিতে চালাতে পারেন। তা না হলে বিরাট লসে পড়তে হবে।\nঘোড়ার আগে গাড়ি জুড়ে দেওয়া আ.লীগের অভ্যাস:\nটিভি ও বেতার নিয়ন্ত্রণ করার লক্ষ্য নিয়ে সরকার জাতীয় সম্প্রচার নীতিমালা মন্ত্রীসভায় পাস করেছে। আর এটা করতে গিয়ে সরকার ঘোড়ার আগে গাড়ি জুড়ে দিয়েছে। ঘোড়ার আগে গাড়ি জুড়ে দেওয়া আ.লীগের পুরানো খাসলত, সেটা পরে আসছি। সরকার নীতিমালায় বলেছে, টিভি ও বেতারে কি সম্প্রচার হচ্ছে তা দেখভালের জন্য একটি কমিশন গঠন করবে। এ ছাড়া নীতিমালার আওতায় প্রয়োজনীয় আইন ও বিধিমালা তৈরী করবে। যতক্ষণ পর্যন্ত এসব না হচ্ছে ততক্ষণ টিভি ও বেতারের সম্প্রচারের বিষয়গুলো তথ্যমন্ত্রণালয় তদারক করবে। এখন তথ্য মন্ত্রণালয় মনে করলো, কোন টিভি ও রেডিও এ খবরটি রাষ্ট্র বিরোধী বা মুক্তিযুদ্ধের চেতনা বিরোধী হয়েছে, তা হলে সেই কর্তৃপক্ষের সম্প্রচার তারা সুইচ টিপে বন্ধ করে দিলেন। কিন্তু কমিশন থাকলে সেটা করতে গেলে অন্তত কিছুদিন সময় পাওয়া যাবে। এ কারণে এ ধরনের নীতির মূল উদ্দেশ্য দেশের বেতার ও টিভিকে স্বচ্ছতার ভিত্তিতে জবাবদিহীতার আওতায় আনা নয়, বরং সরকার তার কণ্ঠ চেপে ধরার সুবিশাল আয়োজন।\nএই সরকার সংবিধানকে ধর্মগ্রন্থের চেয়ে বেশি মান্য করে। এটা ভালো। আধুনিক যুগের রাষ্ট্র পরিচালনা হবে মানুষের তৈরী সংবিধান দিয়ে। তুকতাক ঝাড়ফুকের ঐশি গ্রন্থ দিয়ে নয়। যদিও সরকার বলছেন, দেশ চলবে মদিনা সনদ অনুযায়ী। তো শেখ হাসিনা বোঝদার মানুষ, তিনি জানেন মদিনা সনদে দেশ চালালে ভারত তার সমর্থন তুলে নিবে। এ কারণে তিনি সংবিধানের খোলনোচল পাল্টে ফেলে দিয়ে মদিনা সনদের বদলে সংবিধান দিয়েই দেশ চালাচ্ছেন। আর সেই সংবিধান রক্ষার জন্য জন্য প্রধানমন্ত্রী ও তাঁর এন্তার দলীয় নেতা কর্মীরা রীতিমত জেহাদে নেমেছে। ভালো। আমরাও চাই মানুষের তৈরী সংবিধানেই দেশ চলুক। সাংবিধানিক সরকার চলমান রাখার জন্য আ.লীগ একা নির্বাচন করেছে সাংবিধানিক বাধ্যবাধকতার দোহাই দিয়ে। অর্থ্যাৎ তারা সংবিধানকে আর যে কোন বিষয় থেকে বেশি ভালোবাসে। কিন্তু কথাটি কতখানি সত্য?\nদেশে কোথাও অনির্বাচিত প্রতিনিধি থাকবে না। এটাই গণতন্ত্রের মূল স্পিরিট। কিন্তু ঢাকা সিটি করপোরেশন ভেঙ্গে দুই টুকরা করে গত তিন বছরে তার নির্বাচন দেয়নি আ.লীগ। উল্টো এই দুই সিটি করপোরেশনে আ.লীগ অনির্বাচিত প্রশাসক বসিয়েছেন। একদিকে সরকার তত্বাবধায়ক সরকারের হাতে দেশ পরিচালনার ভার দিতে নারাজ অন্যদিকে ঢাকার শাসন ব্যবস্থা অনির্বাচিত প্রশাসক বসিয়ে রেখেছেন বছরের পর বছর। এই হলো আ.লীগের দু’মুখো নীতি।\nনিয়ন্ত্রীত হবে সংবাদ:\nপ্রথমত দেশে যে সরকার থাকে তাকে তোয়াজ করেই সংবাদ দিতে হয় টিভিগুলোতে। ইচ্ছে করলেই সরকারের বিরুদ্ধে প্রতিবেদন করা যায় না। একদম দলীয় আনুগত্যশীল দিগন্ত টিভি ছাড়া (সেটি এখন বন্ধ) এ বক্তব্য মোটামুটি প্রায় সব টিভির ক্ষেত্রেই সত্য। এর মধ্যে সরকার সম্প্রচার নীতিমালায় যেভাবে সংবাদ পরিবেশনের ওপর বিধি নিষেধ আরোপ করেছে তাতে কোনভাবেই টিভিগুলো সরকারের উন্নয়ন কর্মকাণ্ডের বাইরে কোন নিউজ করতে পারবে না।\nকারণ রিপোর্টে যদি সরকারি কোন গোপন তথ্য ফাঁস হয়, সরকারি কর্মকর্তা যদি তাতে হেয় প্রতিপন্ন হন তাতে আপনি ফেসে যাবেন।\nএখন আপনি হাসবেন না কাদবেন? সরকারি কর্মকর্তারা চুরি করবেন, তাতে তারা হেয় প্রতিপন্ন হলে সমস্যা আর আপনি তা জনসম্মুখে প্রকাশ করে দিবেন তাতেই আপনি দোষী। তালি বাজাও জনগন। দারুন মত প্রকাশের অধিকার।\nটক শো প্রধানমন্ত্রী প্রছন্দ করেন না, টক শো বন্ধ:\nটিভিগুলো দেখলো রিপোর্ট করলে বহু গ্যাঞ্জাম; কাউকে ধরে এনে সরকারের খানিকট সমালোচনা করা যায়, কিন্তু রিপোর্ট করা যায় না। শুরু হলো টক শো। ব্যাপক জনপ্রিয়তা পেলো টক শো। কিন্তু সরকারের ব্যাপক সমালোচনা শুরু হলো। প্রধানমন্ত্রী বললেন, টক শো ‘টক’ হয়ে গেছে।’ তিনি এ বিষয়ে বানী অব্যাহত রাখলেন। তিনি আবার বললেন, ‘মধ্যরাতে এরা সিধকাটা চোরের মত।’ প্রধানমন্ত্রী ও আ.লীগ সভানেত্রী টক শো পছন্দ না করার অনেকগুলো কারণের মধ্যে একটা- মধ্যরাতে মাত্র একটি সরকারপন্থি চ্যানেল বাদে আর সবাই তারস্বরে চেচাতে থাকে ৫ জানুয়ারি নির্বাচন একটা ভুয়া নির্বাচন হয়েছে। দেশের গনতন্ত্র বিপন্ন।\nযারা সম্প্রচার নীতিমালা বানিয়েছেন তারা প্রধানমন্ত্রীর কাছ থেকে দিক নির্দেশনা পেয়েই করেছেন। প্রধানমন্ত্রী যা যা পছন্দ করেন না, নীতিমালা সেভাবে করা হয়েছে যাতে টিভিগুলো প্রধানমন্ত্রীর পছন্দের বিষয়গুলো বাদে অপছন্দের বিষয়গুলো নাই হয়ে যায়।\nনীতিমালায় বলা হচ্ছে কোন অনুষ্ঠানে সরাসরি বা বিজ্ঞাপনের মাধ্যমে কোন রাজনৈতিক দলের বক্তব্য বা মতামত প্রচার করা যাবে না, কোন আলোচনা অনুষ্ঠানে অসঙ্গতিপূর্ণ বিভ্রান্তিমূলক অসত্য তথ্য বা উপাত্ত দেয়া পরিহার করা যাবে না, সরকারের বেধে দেওয়া জাতীয় অনুষ্ঠানগুলো বাধ্যতামূলক প্রচার করতে হবে। উপরের বিধি নিষেধগুলো ভালো করে পড়ে দেখুন। ধরুন, তথ্যমন্ত্রী সাবেক সমাজতন্ত্রী বিপ্লবী হাসানুল ইক ইনু মনে করলেন বা সরকারের কেউ মনে করলো কোন একটি অনুষ্ঠানে (সেটা টিভি টকশো হতে পারে বা হতে পারে কোন জাতীয় নেতার মৃত্যু অথবা জন্মদিন) জিয়াউর রহমার, মওলানা ভাসানির রাজনৈতিক জীবন নিয়ে বিস্তারিত প্রচার করা হলো। এখন সেই অনুষ্ঠানে অবধারিতভাবে ন্যাপের রাজনীতি ও বিএনপির রাজনীতি চলে আসবে। আর আসলেইতো তা সেই দলের পক্ষে বক্তব্য (এ ধরনের অনুষ্ঠান সারা পৃথিবীতেই ওই দলেরই পক্ষে যায়) প্রচার হয়ে গেলো। আর যদি তা হয়ে যায় তাহলে আপনি নীতিমালা ভাঙলেন। সঙ্গতিপূর্ণ বা অসঙ্গতিপূর্ণ মাপার মাপকাঠি কি? সারা পৃথিবীতে কোথাও তথ্যমন্ত্রণালয় নেই। কারণ সেখানে গণমাধ্যমের টুটি চেপে ধরার দরকারও নেই। আর সেই যুগে আমরা বাস করে সঙ্গতিপূর্ণ ও অসঙ্গতিপূর্ণ তথ্যের নামে একটি মন্ত্রণালয় দিয়ে টিভিগুলোর মুখ সেলাই করে বন্ধ করার ব্যবস্থা করছি।\nআপনি অন্য দলের কেন প্রচার করেবন? আপনি জয়বাংলা বলে আগে বাড়বেন। দেখবেন সব মুসকিল আসান হয়ে গেছে।\nধর্মীয় অনুভুতি একটি আপেক্ষিক ব্যাপার:\nধর্মীয় অনুভূতিতে আঘাত হানলে আপনি নীতিমালা ভঙ্গকারী হিসেবে অভিযুক্ত হবেন। এখন ধর্মীয় অনুভূতিতে কিভাবে আঘাত আসবে? সেটা নির্ধারিত করবে কে? সরকারের তথ্যমন্ত্রণালয়? বাংলাদেশের মুসলমানরা যেখানে লাউ কদু আলু পেপে মাছের গায়ে আল্লাহু লেখা দেখে ফেসবুকে তা ছড়িয়ে দিয়ে লাইক কামায় আর সুবহানল্লাহ করে মাতম করে সেই দেশে ধর্মীয় অনুভূতি এতো বেশি জাগ্রত যে, টিভিগুলোতে কথায় কথায় ধর্মানুভূতিতে আঘাত দিয়ে ফেলবে। এ দেশে হেফাজত ইসলাম কোরআন পোড়ালে ধর্মানুভূতিতে আঘাত হানে না, এ দেশে কোন এক হিন্দু বা বৌদ্ধ যুবককে কাবা শরিফ অবমাননা করে ফেসবুকে অন্য কেউ ছবি ট্যাগ করলেই দেশে দাঙ্গা বেঁধে যায়। যে দেশে শষ্যের চেয়ে টুপি বেশি আর ধর্মের চেয়ে আগাছা বেশি সে দেশে ধর্মানূভূতিতে আঘাতপ্রাপ্ত হয়েইতো মানুষ ২৪ ঘন্টা দিন গুজরান করছেন।\nআ.লীগের বিদেশী বন্ধু সবারই হবে এটা কাম্য নয়:\nআ.লীগের বিদেশী বন্ধু আর সাধারণ মানুষের বিদেশী বন্ধু কখনোই এক নয়। আ.লীগ তার ক্ষমতা টিকিয়ে রাখার জন্য ভারতকে যতখানি তেল মবিল দিবে বাংলাদেশের মানুষ কেন সেই তেল মবিলের সাথে একমত হতে যাবে? একটি বহুত্ববাদী গণতান্ত্রিক সমাজে এই যে বিরুদ্ধ মত সেটাই বুর্জোয়া গণতন্ত্রের সব থেকে বড় সৌন্দর্য্য। এখন আ.লীগকে ভারত টিকিয়ে রেখেছে এ কারণে আপনি ভারতের বিরুদ্ধে মানে আ.লীগের ভাষায় বন্ধু রাষ্ট্রের বিরুদ্ধে নেতিবাঁচক বক্তব্য দিতে পারবেন না-এটা কোনভাবেই কাম্য হতে পারে না। কারণ তাতে ভারতের সঙ্গে আ.লীগের মতবিরোধ তৈরী হবে। এ কারণেই আ.লীগ সম্প্রচার নীতিমালায় চতুর্থ অধ্যায় বলছে, বন্ধু রাষ্ট্রের সাথে মতবিরোধ সৃষ্টি করতে পারে, এমন কিছু প্রচার করা যাবে না।\nএখন বন্ধু রাষ্ট্র টিপাইমুখে বাধ দিবে, সীমান্তে পাখির মত গুলি করে মারবে,সুন্দরবন উজাড় করে কয়লা বিদ্যুৎকেন্দ্র বানাবে, তিস্তায় পানি আটকে রাখবে, ফারাক্কায় বাধ দিবে-আপনার দেশ নাই হয়ে যাবে কিন্তু তবুও আপনাকে বন্ধুত্বের দায় মেটাতে হবে। আপনি এসবের বিরুদ্ধে বললেই সম্প্রচার নীতিমালায় আটকে যাবেন।\nশ্রেণীসংগ্রাম নিয়ে কথা বলা নিষিদ্ধ:\nকমিউনিস্টদের রাজনীতির প্রধান ভিত্তি সমাজের অসাম্য বা শ্রেণী শোষণ। এখন সমাজে শ্রেণীসংগ্রাম রয়েছে তা আপনি প্রচার করতে পারবেন না। কারণটা হলো, এই শ্রেণীসংগ্রাম যদি আপনি প্রচার করেন তাইলে সমাজে শ্রেণীসংগ্রাম তীব্রতর হলে খোদ মালিকশ্রেণী পড়ে যাবে। এই ভয়ে সরকার এই অংশটুকু রেখেছে। কিন্তু প্রশ্ন হলো বর্তমান দুনিয়ায় অকমিউনিস্ট পুজিবাদী টিভিগুলোর মালিক যদি সমাজের ভেতরকার মানুষের কস্ট দুখের প্রতিবেদন না করে তাহলে ওই টিভি মানুষ কেন দেখবে? শুধু হুমায়ূন আহমদের মধ্যবিত্তের কেলাসনেস দেখার জন্য টিভি খুলবে? এর চেয়ে স্টার জলসা খারাপ কি বাপু? ফলে শ্রেণী বিভক্ত সমাজে শ্রেণীসংগ্রাম শুধু কমিউনিস্টদের আন্দোলন সংগ্রামেরই বিষয় নয়, একই সঙ্গে এটা একটি বিক্রিযোগ্য পণ্যও বটে।\nরাষ্ট্র রক্ষা নাকি আ.লীগের দুর্নীতি রক্ষা:\nসম্প্রচার নীতিমালায় রাষ্ট্র বিপদে পড়ে মানে রাষ্ট্রের নিরাপত্তা বিঘ্নিত হতে পারে এমন কোন সামরিক বা সরকারি গোপন তথ্য ফাঁশ করা যাবে না। বাংলাদেশের কোন মিডিয়াই দেশের সেনাবাহিনীর দুনীতি নিয়ে প্রতিবেদন করার সাহস নেই। এটা বিবিসি না যে ফৌজি বানিজ্য নিয়ে সিরিজ প্রতিবেদন হবে। অর্থ্যাৎ নীতিমালা তৈরীর আগেই টিভির মালিকেরা একটা বন্দোবস্ত রেখেছে যে, কোনভাবেই সেনাবাহিনীর কোন ব্যাপারে তারা কিছু বলবে না। এখন এর সঙ্গে যুক্ত হয়েছে সরকারি গোপন তথ্য ফাঁস করা যাবে না। বাংলাদেশের ৯৯ শতাংশ দুর্নীতি করে সরকারি দপ্তরগুলো। এখন কোন একজন ক্ষমতাবান মন্ত্রী ও সচিবের বিরুদ্ধে আমি একটি বস্তুনিস্ট প্রতিবেদন করলাম, আমার কাছে প্রয়োজনীয় সরকারি ডকুমেন্টও থাকলো-কিন্তু সরকার মনে করলেন যে এটা রাষ্ট্রের নিরাপত্তা ব্যহত হতে পারে। ভাবতেই পারেন। কারণ সরকারের মন্ত্রীর বিরুদ্ধে রিপোর্ট যাওয়া মানে সরকারের ইমেজ শেষ। এবার কিন্তু রাষ্ট্রীয় নিরাপত্তা রক্ষার নামে আপনার ওপর খঁড়গ নেমে আসবে। সরকার আর রাষ্ট্র এক জিনিষ না। সরকার হলো ৫ বছরের জন্য তৈরী হয়, আবার ৫ বছর পর তাকে নিয়মতান্ত্রিক পদ্ধতির মাধ্যমেই ক্ষমতায় আসতে (হোক সেটা একতরফা নির্বাচন) হবে বা বিদায় নিতে হবে (বাংলাদেশে অবশ্য এর ব্যাতিক্রম)। আর রাষ্ট্র হলো একটি নির্দিষ্ট শ্রেণীর স্বার্থ রক্ষার জন্য ওই শ্রেণী যতদিন থাকবে ততদিন রাষ্ট্র টিকে থাকবে। এখন আ.লীগ যারা করেন এর বাইরেও রাষ্ট্রের স্টেক হোল্ডার আছেন। সো, আ.লীগ সরকারের বিরুদ্ধে কোন দুর্নীতির অভিযোগ উত্থাপন করা কোনভাবেই রাষ্ট্রের বিরুদ্ধে জেহাদ নয়।\nবিদ্রোহ ন্যায় সঙ্গত, তবে আ.লীগের জমানায় নয়:\nঅন্যায়ের বিরুদ্ধে বিদ্রোহ ন্যায়সঙ্গত কিন্তু এই সরকারের করা সম্প্রচার নীতিমালায় তা করা যাবে না। অর্থ্যাৎ কোথাও যদি বিদ্রোহ করে কেউ তবে তা প্রচার করা যাবে না। কেন করা যাবে না, যদি তা হয় রাজনৈতিক। লাইনগুলো এরকম ‘রাজনৈতিক উদ্দেশ্যে কোন বিদ্রোহ, নৈরাজ্য এবং হিংসাত্মক ঘটনা প্রদর্শনা করা যাবে না।’ পৃথিবীর সব কর্মকাণ্ডই রাজনৈতিক। আর অন্যায় কোন কাজ আরো বেশি রাজনৈতিক। তো, আপনি রাজনীতির বিরুদ্ধে রাজনীতি মানে হলো বিদ্রোহ করা। আর এই বিদ্রোহের কোন দৃশ্য আপনি প্রচার করতে পারবেন না। অর্থ্যাৎ আপনাকে সরকারের সঙ্গেই থাকতে হবে।\nবহুল আলোচিত এই ছবিটি প্রচার করা যাবে না:\nদৈনিক কালের কন্ঠসহ বিভিন্ন সংবাদ মাধ্যমে ছবিটি ছাপা হয়েছে। ছবিতে দেখা যাচ্ছে বিজিএমই ঘেরাওকালে পুলিশ একজন প্রতিবাদকারীকে গলা চেপে ধরেছে। যে কোনভাবে হোক ওখানে আলোচিত্রী সাংবাদিকেরা থাকায় ছবিটি তোলা গেছে। কিন্তু প্রতিনিয়তই পুলিশ ও সরকারি দলের লোকজন এভাবেই মানুষের গলাচিপে ধরে। এখন এই ছবিটি কিন্তু টিভিতে প্রচার করা যাবে না। কারণ যিনি গলাচিপে ধরেছেন তিনি একজন সরকারি লোক। নীতিমালার ব্যাখ্যা অনুযায়ী, বিজিএমই ঘেরাওকালে ওই গলাচিপে ধরা পুলিশটি তার দায়িত্ব পালন করছিলো। রাষ্ট্রীয় দায়িত্বপালনকালে (বিজিএমইকে রক্ষা করা এই শ্রেণী বৈষম্যের শাসকশ্রেণীর রাষ্ট্রের প্রধান কাজ। আর শ্রমিককে পেটানো তাদের জন্য ফরজ) কোন কাজকে প্রচার করা যাবে না যাতে তিনি হেয় প্রতিপন্ন হন।\n?oh=4f0fed49f8dd162113f94a99d75bc399&oe=5440F75D” width=”400″ />\nএখন পাঠক আপনি বলেন, এই ছবি সম্প্রচারের পর পুলিশ সদস্যের পরিচিতদের মধ্যে কি তার শয়তানি চরিত্র বা খাসলত ফাঁস হয়ে যায়নি? তাতে তিনি অবশ্যই যথেষ্ট হেয়প্রতিপন্ন হয়েছেন। এবার বোঝ ঠ্যালা। সম্প্রচার নীতিমালায় আটকে যাবে এই গলা চেপে ধরার দৃশ্য।\nপাঠক, এই সম্প্রচার নীতিমালা দিয়ে আপনার গলা চিপে ধরবে, আপনি কিছু বলতে পারবেন না, এমন কী দম বন্ধ হয়ে গেলেও না।\nসভ্য দেশে কি হয়:\nবাংলাদেশ কাগজ কলমে একটি ‘বুর্জোয় গণতান্ত্রিক’ দেশ। এরকম বুর্জোয়া গণতান্ত্রিক দেশের সরকারি তথ্য ফাঁস করতে কোথাও মানা নেই। স্নোডেনের কথা, উইকিলিকসের কথা নিশ্চয় ভুলে যাননি। এই দুই বীর মার্কিন যুক্তেরাষ্ট্রের এন্তার সব জারি জুরি এমন কী জাতীয় নিরাপত্তা বিষয়ক তথ্য ফাঁস করে দিয়েছে। এ জন্য ওই দুই ব্যাক্তিকে সরকার খুজছে। কিন্তু যেসব গণমাধ্যম এই জারী প্রকাশ করেছে তাদের গণমাধ্যমগুলো আমেরিকা কিন্তু বন্ধ করেনি। আর এটা আজকের যুগে সম্ভবও না। এরকম বহু উদাহরণ দেয়া যেতো। একটা নগদ উদাহরণ দিলাম মাত্র। এটা পাকিস্তানে সম্ভব। পাকিস্তানের জিও টিভি দেশটির সেনা গোয়েন্দা আইএসআই এর উপর একটা প্রতিবেদন করেছিলো, জিও টিভির প্রধানকে এরপর গুলি করা হয়। তারপর টিভিটাই বন্ধ করে দেয়া হয়। তাহলে মুক্তিযুদ্ধের চেতনার একমাত্র সোল এজেন্ট আ.লীগের উৎসাহদানকারী দেশ কি পাকিস্তান?\nআমরা যারা রিপোটিংয়ের সাথে যুক্ত আছি তারা স্বীকার করবেন যে বাংলাদেশে তথ্য পাওয়া সব থেকে কষ্টের এবং ঝুকিপূর্ন। অনেক ক্ষেত্রেই আমাদেরকে সরকারি তথ্য ভান্ডারে বেআইনি পথেই ঢু মারতে হয়। সরকারি তথ্যভাণ্ডারে বেআইনিভাবে ঢু মেরে আমরা জাতীয় নিরাপত্তা ভাঙ্গিনা। গণমাধ্যম রাষ্ট্রীয় নিরাপত্তা ভেঙ্গেছে এরকম কয়টা রিপোর্ট দেখানো যাবে?\nআমরা যেটা করি তা হলো সরকারের গৃহিত নেওয়া পদক্ষেপগুলোর মধ্যে দুনীতি, দুর্বলতা খুঁজে বের করি এবং সেটা প্রকাশ করি। সরকারের ভয় কি এখানে? যে গণহারে লুটপাট হচ্ছে তার খবর কোনভাবেই যেনো মানুষের কাছে না যায়?\nসরকার ০৫ আগস্ট ২০১৪/২১ শ্রাবণ ১৪২১ তারিখে ‘জাতীয় সম্প্রচার নীতিমালা-২০১৪’ অনুমোদন করেছে। নীতিমালাটি পড়ে বিনোদন নিতে পারেন।\n← ছায়াযুদ্ধের আড়ালে বিশ্বযুদ্ধের পদধ্বনি?\n‘এক পাগলের রোজনামচা’ : লু স্যুন-এর গল্প →\n২০ thoughts on “নীতিমালার নামে সব চ্যানেল হবে বিটিভি”\nআগস্ট ৬, ২০১৪; ১০:২৫ পূর্বাহ্ন এ\nভাল ইইইই তো, খারাপ কি?\nআগস্ট ৬, ২০১৪; ১১:০৪ পূর্বাহ্ন এ\nআল্লার দুনিয়ায় সবই মউলার\nআল্লার দুনিয়ায় সবই মউলার ইচ্ছে। যখন মউলার ইচ্ছে কর্ম হয় তখন সব কিছুই ভালো। শোকর আলহামদুল্লাহ বলে তা গ্রহণ করা ঈমানী দায়িত্ব।\nসম্প্রচার নীতিমালা গ্রহণ করে আ.লীগ সরকারকে ধন্য করেন। আমীন।\nআগস্ট ৬, ২০১৪; ১১:১২ পূর্বাহ্ন এ\nটক শো প্রধানমন্ত্রী প্রছন্দ\nএরকম প্রধানমন্ত্রী আমাদের কোন দরকার নাই।\nআওয়ামী লীগ দেশটাকে হবুচন্দ্র রাজার দেশে পরিণত করতে চাইছে। এই কালো আইনের বিরুদ্ধে আমাদের সবাইকে রুখে দাড়াতে হবে।\nআগস্ট ৬, ২০১৪; ১১:১৯ পূর্বাহ্ন এ\nইস্টিশন কতৃপক্ষের কাছে এই\nইস্টিশন কতৃপক্ষের কাছে এই প্রতিবাদী লেখাটিকে স্টিকি করার আবেদন জানিয়ে রাখলাম!\n#Proud to beaBangladeshi!Ashamed of our shameless government!\nআগস্ট ৬, ২০১৪; ১১:৫৪ পূর্বাহ্ন এ\nসেই বাকশাল গঠনের সময়\nসেই বাকশাল গঠনের সময় আওয়ামীলীগ যে ধরনের একনায়কতন্ত্র চালানোর আয়োজন করছিল, চারটি স্বগোত্রীয় সংবাদপত্র রেখে বাকিগুলো ব্যান করে দিয়েছিল, সকল রাজনৈতিক দলের কর্মকান্ড নিষিদ্ধ করেছিল, বর্তমানেও একই পথে হাটছে। এই পোস্ট পড়ে সম্প্রচার নীতিমালা নামের কণ্ঠ স্তব্দ করে দেওয়ার সব আয়োজন সম্পর্কে জানলাম।\nবর্তমানে বিশ্বের কোথাও এভাবে গণমাধ্যম নিয়ন্ত্রণ করার জন্য কালো আইন জারি নাই। পরণতি যে খুব একটা ভাল হবেনা এই বোধদয় আওয়ামীলীগের হবেনা বলেই মনে হচ্ছে। বন্ধুকের নল নয়, জনগনই ক্ষমতার উৎস।\nআগস্ট ৬, ২০১৪; ১২:০০ অপরাহ্ন এ\nএখন বন্ধু রাষ্ট্র টিপাইমুখে\nশহীদ নূর হোসেন আর ডঃ মিলনের আত্মার উপর তো আমলীগ আগেই কাপড় খুলে প্রাকৃতিক কাজ সেরে দিয়েছে। এখন গণতন্ত্রের কবর রচনা করার জন্য তারা আর কি কি করে দেখার অপেক্ষায় আছি!\nআগস্ট ৬, ২০১৪; ১২:২৩ অপরাহ্ন এ\nপ্রতিটা পয়েন্ট ধরে ধরে আপনি\nপ্রতিটা পয়েন্ট ধরে ধরে আপনি চমৎকারভাবে তথাকথিত সম্প্রচার নীতিমালার বিশ্লেষন করেছেন। এই নীতিমালার উদ্দেশ্য একটাই, কণ্ঠরোধ করা। একজন মিডিয়া কর্মী হিসাবে এই নীতিমালা মেনে নিতে পারিনা। সরকারের এই সিদ্ধান্তের বিরুদ্ধে জোরালোভাবে কথা বলা উচিত আমাদের সবার।\nওয়ান ম্যান আর্মি বলেছেন:\nআগস্ট ৬, ২০১৪; ১২:৩৪ অপরাহ্ন এ\nবাকশাল নিয়ে দু কথায় আলোচনা বা\nবাকশাল নিয়ে দু কথায় আলোচনা বা সমালোচনা, কোনটাই করা সহজ নয়। বাকশাল একটি সুদরপ্রসারী সরকার ব্যবস্থা যা ইমপ্লিমেন্টেশনের পূর্বেই মুখ থুবড়ে পড়ে গিয়েছিল অপরিণামদর্শী কিছু রাজনৈতিক নেত্রীবৃন্দের স্বেচ্ছাচারিতার কারনে। তার সুফল এবং বাস্তবিক ভাবে তার মারাত্মক কুফল কোনটাই আমরা সঠিকভাবে অনুধাবন করার সুযোগ পাই নি। “হতে পারতো” বলে যা হয়নি তা নিয়ে অযথা কল্পনাপ্রসূত বক্তব্য দেওয়া জ্ঞানবানের লক্ষন নয়। সেটা যে তিমিরে ডুবে গেছে সেখানেই শান্তিতে থাকুক, আমরা আগামীর কথা ভাববো।\nআজ সরকার ‘জাতীয় সম্প্রচার নীতিমালা’ নীতিমালা নামে যে আইন করছে সেটার সমালোচনা হতে পারে, এটার গঠনগত ত্রুটি বিচ্যুতি ধরা পড়লে সেটা পরিমার্জন করে একটা যুগোপযোগী আইন তৈরি করা যেতে পারে কিন্তু সম্প্রচার নীতিমালা করলে সেটা সরকারের হাতিয়ার হয়ে উঠবেই বিধায় এই আইন-ই করা চলবে না বলে যারা অভিমত ব্যক্ত করছেন আমি স্পষ্ট ভাবেই তাদের সাথে দ্বিমত পোষণ করতে চাই।\nস্মরন রাখা প্রয়োজন, এ সরকারের আমলে এখন পর্যন্ত আমরা সবাই কিছু না কিছু তথ্য স্বাধীনতা ভোগ করছি। হতে পারে, এটা প্রয়োজনের চাইতে অপ্রতুল কিম্বা যে টুকু আছে সেটাও হরণ করার চেষ্টা চলতে পারে তাই বলে একমাত্র আইন করলেই সেটা রহিত হয়ে যাবে, এটা এতোখানি সহজ নয়। আবার অবাধ তথ্য স্বাধীনতার নামে অবাধ মিথ্যাচারকেও নিশ্চয় চলতে দেওয়া যায় না, প্রশ্ন হল, এই অবাধ মিথ্যাচারকে বন্ধ করতে গিয়ে অবাধ মত প্রকাশের স্বাধীনতাকে হরণ করা হবে কি না। যদি সেটা হয় তবে এটা হবে দুর্ভাগ্যের, কলঙ্কের।\nআওয়ামীলীগ এই ধরনের কোন কালাকানুন করলে অবশেষে সেটার আল্টিমেট ফলাফল তাদেরকেই ভোগ করতে হবে।\nসুতরাং ………… ভাবিয়া করিও কাজ!\nআগস্ট ৬, ২০১৪; ২:০৭ অপরাহ্ন এ\nআগস্ট ৬, ২০১৪; ২:৫৯ অপরাহ্ন এ\nআওয়ামীলীগ এই ধরনের কোন\nযে নীতিমালা মন্ত্রী পরিষদের বৈঠকে পাশ হয়ে গেছে সেটা করা হয়েছে বলেই ধরে নিতে হবে। এ পর্যন্ত মন্ত্রী পরিষদ বৈঠকে যতগুলো নীতিমালা অনুমোদন করা হয়েছে কোনটা কি অবাস্তবায়িত হয়েছে? এটা একটা পরিকল্পিত সিদ্ধান্ত। এই সিদ্ধান্ত বাস্তবায়ন করে সরকার চরম আকারের খেসারত দেবে। আপনি শিওর থাকেন।\nআগস্ট ৭, ২০১৪; ৩:৫৫ পূর্বাহ্ন এ\nএই সিদ্ধান্ত বাস্তবায়ন করে\nএই সিদ্ধান্ত বাস্তবায়ন করে সরকার চরম আকারের খেসারত দেবে।\nকিন্তু খেসারত কিভাবে দেবে? অনেকেই বলে থাকেন, শেখ মুজিব আর আওয়ামী লীগ ৭৫-এর আগে তাদের কর্মকাণ্ডের জন্য খেসারত দিয়ে গেছে সপরিবারে নিহত হয়ে। অনেকেই আবার বর্তমান পরিস্থিতিতে সেই ঘটনা থেকে অনুপ্রেরণা নিতে চান; বলতে চান এবার আওয়ামী লীগকেও সেইরকম পরিণতি বরণ করে নিতে হবে। কিন্তু, আওয়ামী লীগ এবার অনেক সতর্ক আর কুটিল কৌশলের জাল সব জায়গায় ছড়িয়ে রেখেছে। তাই, ৭৫-এর মত কিছুর যারা প্রত্যাশা করছেন, তারা বোকার স্বর্গে বসবাস করছেন। আর আওয়ামী লীগের একজন কট্টর সমালোচক হয়েও আমি চাইনা আওয়ামী লীগকে ৭৫-এর মত নির্মম পরিণতি বরন করতে হোক।\nকিন্তু, কথা হচ্ছে যে, খেসারতটা হাম্বালীগকে কিভাবে দেওয়াবে দেশের জনগণ? এর কোন উত্তর কি আপনার জানা আছে?\nআগস্ট ৭, ২০১৪; ৪:৩৩ পূর্বাহ্ন এ\nশেখ মুজিব আর আওয়ামী লীগ ৭৫-এর\nশেখ মুজিব আর আওয়ামী লীগ ৭৫-এর আগে তাদের কর্মকাণ্ডের জন্য খেসারত দিয়ে গেছে সপরিবারে নিহত হয়ে।\nকোন ‘বিশেষ’ কর্মকান্ডের কারনে শেখ মুজিব সপরিবারে নিহত হয়েছিলেন- আপনার কাছ থেকে জানতে চাইছি।\nআগস্ট ৭, ২০১৪; ৬:৪৯ পূর্বাহ্ন এ\nএ পর্যন্ত মন্ত্রী পরিষদ বৈঠকে\nএ পর্যন্ত মন্ত্রী পরিষদ বৈঠকে যতগুলো নীতিমালা অনুমোদন করা হয়েছে কোনটা কি অবাস্তবায়িত হয়েছে?\nআইন তৈরি, অনুমোদন, বাস্তবায়ন এবং ব্যবহারিকভাবে তার ইমপ্লিমেন্টেশন সম্পূর্ণ আলাদা বিষয়। যৌতুক ও নারী নির্যাতন আইন, ধূমপান প্রতিরোধে আইন, ভেহিকেল অ্যাক্ট ইত্যাদি আইন গুলো বজ্র আঁটুনি ফস্কাগেরো-র মতো হয়ে যায় নি? আইন তৈরির দুর্বলতা এবং তার কারনে ইমপ্লিমেন্টেশন কোনটাই সফল হতে পারেনি কিন্তু এই সকল আইনের জুজু দেখিয়ে হয়তো সাময়িকভাবে অবদমিত করে রাখা সম্ভব হয়েছে বা হচ্ছে। ‘জাতীয় সম্প্রচার নীতিমালা’ আইনটিও এ রকম হয়তো একটা জুজু হয়ে থাকবে, ” এমনটি করা যাবে না, করলে খপ করে ধরে ফেলবে” বলে হয়তো ভয় দেখাবে কিন্তু করলেই ধরে ফেলবে সেটা সম্ভবপর হয়ে উঠবে না।অতিতেও এটাই হয়েছে, ভবিষ্যতেও তাই হবে।\nআগস্ট ৬, ২০১৪; ৬:৪১ অপরাহ্ন এ\nপয়েন্ট টু পয়েন্ট বিশ্লেষন।\nপয়েন্ট টু পয়েন্ট বিশ্লেষন। চমৎকার লিখেছেন। কমিশন গঠন করার আগে আইনের প্রয়োগ মন্ত্রণালয়ের মাধ্যমে করার চিন্তা দেখেই বুঝা যাচ্ছে সরকারের উদ্দেশ্য ভাল নয়। মিডিয়া নিয়ন্ত্রণ করার চিন্তা করছে সরকার। নীতিমালার প্রয়োজন আছে। আগে সম্প্রচার কমিশন গঠন করা হোক। সেই কমিশন বিশ্বের উন্নত দেশের সম্প্রচার নীতিমালা বিশ্লেষন করে সরকারে কাছে সুপারিশ পেশ করবে। সেটা মন্ত্রী পরিষদের মাধ্যমে সংসদে উপস্থাপন হবে। তারপর কমিশনই আইন অনুযায়ি নীতিমালা বাস্তবায়ন করবে। এটাই হচ্ছে নিয়ম।\nমাটির ছেলে বলেছেন:\nআগস্ট ৭, ২০১৪; ৯:১৬ পূর্বাহ্ন এ\nআওয়ামীলীগ ধীরে ধীরে\nআওয়ামীলীগ ধীরে ধীরে একনায়কতন্ত্র প্রতিষ্ঠার পথে এগুচ্ছে। ৭৫ এর সেনাবিদ্রোহ থেকে দলটি শিক্ষা নিতে পারেনি। সাংবাদিক ও মিডিয়াগুলো সরকারের এই সিদ্ধান্ত কোনভাবেই মেনে নেবে না।\nআগস্ট ৭, ২০১৪; ১১:০১ পূর্বাহ্ন এ\n৭৫-এ ইসলামি ব্যাংক ছিল না।\n৭৫-এ ইসলামি ব্যাংক ছিল না। এখন ইসলামি ব্যাংক আছে। তাই কোন ভয় নাই। মোস্তাকদের ইসলামি ব্যাংকের হালাল ঋণ দিয়ে খুশি রাখা হইছে।\nআগস্ট ৮, ২০১৪; ৩:১৬ পূর্বাহ্ন এ\nটিভিতে( ৭১)টকে যেন সরকারি\nটিভিতে( ৭১)টকে যেন সরকারি সচিব কে এই আইন নিয়ে বিশ্লেষন করতে দেখলাম তিনি তো সব গুলি ধারা পজেটিভ ভাবে সুন্দর করে উপ স্থাপন করলেন।\nআগস্ট ৯, ২০১৪; ৫:৩৬ পূর্বাহ্ন এ\nচিন্তার বিষয়। :ভাবতেছি: :ভাবতেছি: :ভাবতেছি:\nআগস্ট ৯, ২০১৪; ৬:৩৯ অপরাহ্ন এ\nকোপাকুপি শুরু হয়ে গেছে। আজকে\nকোপাকুপি শুরু হয়ে গেছে। আজকে সমাজকল্যানমন্ত্রি এর শুভ সূচনা করিয়াছেন। লেজুড় বৃত্তি, হিট খাওয়া খাওয়ি, আর ধান্দাবাজি বাদ দিয়ে প্রকৃত সাংবাদিকতার দিকে মনোযোগ না দিলে অবস্থা আরও খারাপ হবে (সব সাংবাদিককে জেনারালাইজ করে বলি নাই। তবে মেজর একটা অংশের খাসলত এইরকমই হয়ে গেছে)।\nগনমাধ্যম একটি জাতির কণ্ঠ। কণ্ঠ চেপে ধরার এই অপচেষ্টা রুখে না দাঁড়ালে ফল ভালো হবে না।\nআগস্ট ১১, ২০১৪; ৫:০৩ পূর্বাহ্ন এ\nফ্যাসিস্ট আর ভণ্ড একটা\nফ্যাসিস্ট আর ভণ্ড একটা রাজনৈতিক অপশক্তির কাছে থেকে আর কি-বা আশা করা যায়?


কঠোর আন্দোলনের প্রস্তুতি\nবিএনপির দাবি খালেদা জিয়ার মুক্তি ও নিরপেক্ষ সরকার\nচলমান আন্দোলনে দাবি আদায় করা যাবে না- মন্তব্য ৭৮ সাংগঠনিক জেলা নেতাদের * জোটের শরিক, অন্য রাজনৈতিক দল ও পেশাজীবীদের সম্পৃক্ত করে ঈদের পর মাঠে নামার পরিকল্পনা\nতারিকুল ইসলাম ০৯ মে ২০১৮, ০০:০০ | প্রিন্ট সংস্করণ\nখালেদা জিয়ার মুক্তি ও নিরপেক্ষ সরকারের অধীনে জাতীয় নির্বাচন- এ দুই ইস্যুতে ঈদের পর কঠোর আন্দোলন গড়ে তোলার প্রস্তুতি নিচ্ছে বিএনপি। ৭৮টি সাংগঠনিক জেলা শাখার নেতাদের মতামতের ভিত্তিতে এমন সিদ্ধান্ত নিয়েছে দলটি।\nতৃণমূল নেতারা প্রায় অভিন্ন অভিমত দিয়ে বলেছেন, বর্তমানে যে ‘স্টাইলে’ আন্দোলন হচ্ছে, তাতে সরকারের কাছ থেকে কোনো দাবিই আদায় করা যাবে না। উল্টো সব স্তরের নেতাকর্মীদের বিরুদ্ধে মিথ্যা মামলা দেয়াসহ নানাভাবে হেনস্তা করা হচ্ছে। সম্প্রতি বিভিন্ন জেলা নেতাদের মতামত ও সুপারিশ পর্যালোচনা\nকরেছেন দলটির হাইকমান্ড। এরপরই সিদ্ধান্ত হয়, রোজার ঈদের পর দাবি আদায়ে সর্বশক্তি নিয়ে আন্দোলন গড়ে তোলা হবে। বিএনপির নীতিনীর্ধারণী সূত্রে জানা গেছে এসব তথ্য।\nসূত্র আরও জানায়, এ আন্দোলন সুষ্ঠুভাবে পরিচালনা ও সফল করতে এখন থেকেই নানা পরিকল্পনা নিয়ে কাজ করছে দলটির শীর্ষ নীতিনির্ধারকরা। তাদের মতে, এ আন্দোলনে শুধু বিএনপিই নয়, ২০ দলীয় শরিকদেরও যুক্ত করা হবে। পাশাপাশি সরকারবিরোধী অন্য রাজনৈতিক দল ও পেশাজীবীদেরও অন্তর্ভুক্ত করা হবে। যাতে সাধারণ মানুষ সরকারবিরোধী আন্দোলনে সম্পৃক্ত হতে পারে।\nএ লক্ষ্যে প্রণয়ন করা হচ্ছে নানা কৌশল। এরই অংশ হিসেবে রোজার মাসকে ‘সাংগঠনিক মাস’ হিসেবে ঘোষণা করে সব পর্যায়ের সংগঠনকে শক্তিশালী করতে নানা তৎপরতা চালানো হবে। পাশাপাশি বিভিন্ন ব্যাংক জালিয়াতিসহ সরকারের নানা দুর্নীতি এবং জনস্বার্থ সংশ্লিষ্ট বিভিন্ন ইস্যু নিয়ে রোজার মাসজুড়ে দেশব্যাপী গণসংযোগ চালাবে।\nএ প্রসঙ্গে জানতে চাইলে বিএনপির স্থায়ী কমিটির সদস্য নজরুল ইসলাম খান যুগান্তরকে বলেন, দলের চেয়ারপারসন খালেদা জিয়া ও ভারপ্রাপ্ত চেয়ারম্যান তারেক রহমানের নির্দেশেই বিএনপি শান্তিপূর্ণ গণতান্ত্রিক আন্দোলন করছে। এর অর্থ এই নয় সরকার যা খুশি তাই করবে, আর আমরা সব সহ্য করব। আমাদের তৃণমূল থেকে চাপ আসছে। তৃণমূলের নেতারা বলছেন, শান্তিপূর্ণ কর্মসূচিতে সরকার গুরুত্ব দিচ্ছে না। বরং কর্মসূচিতে বাধা দেয়া হচ্ছে, নেতাকর্মীদের গ্রেফতার করছে, মিথ্যা মামলা দেয়া হচ্ছে। তাই অন্য কিছু করা যায় কিনা। আন্দোলন কর্মসূচির ব্যাপারে দল ও জোট সিদ্ধান্ত নেবে কি করা যায়।\nবিএনপির ভাইস চেয়ারম্যান মো. শাহজাহান যুগান্তরকে বলেন, মিথ্যা মামলায় বিএনপি চেয়ারপাসনকে কারাগারে রেখেছে সরকার। তার মুক্তিতে শান্তিপূর্ণভাবে আন্দোলন করছে বিএনপি। পাশাপাশি আইনি লড়াইও চলছে। খালেদা জিয়ার মুক্তিতে যদি আইনিভাবে অন্তরায় সৃষ্টি করা হয় তাহলে রাজনৈতিকভাবেই তা মোকাবেলা করবে বিএনপি। তিনি আরও বলেন, দেশের জনগণ যেখানে একটি অবাধ, সুষ্ঠু নির্বাচনের জন্য অপেক্ষা করছে, সেখানে সরকার আবারও ভোট ছাড়া ক্ষমতায় আসতে চায়। বিএনপি শান্তিপূর্ণ আন্দোলনের মধ্য দিয়ে সব ধরনের দাবি আদায়ের পক্ষে রয়েছে। কিন্তু যেভাবে বিরোধী দলকে হেনস্তা করা হচ্ছে, তাতে তাদের আন্দোলন পরিকল্পনায় পরিবর্তন আনা ছাড়া উপায় থাকবে না।\nদলীয় সূত্র জানায়, সম্প্রতি দলের করণীয় বিষয়ে তৃণমূল নেতাদের মতামত নেয়া হয়। ৭৮টি জেলা শাখার নেতারা তাদের মতামত দেন। যেখানে প্রায় সব নেতাই চলমান আন্দোলনের মাধ্যমে দাবি আদায় করা যাবে না বলে মত দেন। একই সঙ্গে তারা জানান, কেন্দ্র থেকে যে কোনো আন্দোলন কর্মসূচি ঘোষণা হলে তা সফলে তৃণমূল প্রস্তুত আছে। তবে এবার আগে ঢাকা মহানগরকে প্রস্তুত রাখার পরামর্শও দেন তারা। এরপর বিএনপি শুক্রবার চেয়ারপারসনের গুলশান কার্যালয়ে যৌথ সভা করে। সেখানেও অধিকাংশ কেন্দ্রীয় নেতা আন্দোলন কর্মসূচির পরিবর্তনের কথা বলেন।\nবিএনপির বরিশাল জেলা উত্তরের সাধারণ সম্পাদক আকন কুদ্দুসুর রহমান যুগান্তরকে বলেন, অগণতান্ত্রিক সরকারের বিরুদ্ধে গণতান্ত্রিক উপায়ে দাবি আদায় করা যায় না। তৃণমূলের দাবি সর্বাত্মক আন্দোলন করতে হবে। আমরা তৃণমূল প্রস্তুত আছি, যা কেন্দ্রকে ইতিমধ্যে জানিয়েছি।\nমুন্সীগঞ্জ জেলা বিএনপির সাধারণ সম্পাদক কামরুজ্জামান রতন বলেন, যেখানে দেশের প্রশাসন, বিচার ব্যবস্থাসহ সবকিছু নিয়ন্ত্রিত এবং মানুষ ন্যায়বিচার থেকে বঞ্চিত হয়। সেখানে মানুষ রাজপথে আন্দোলন করবেই। কেন্দ্র থেকে যে কোনো কর্মসূচি দিলে আমরা তা সফলে প্রস্তুত আছি।\nসূত্র জানায়, তৃণমূল ও কেন্দ্রীয় নেতাদের মতামত নেয়ার পর স্থায়ী কমিটির সদস্যরা কয়েক দফা বৈঠকও করেছেন। সেখানে চলমান শান্তিপূর্ণ আন্দোলনের ধরন পরিবর্তনের বিষয়ে আলোচনা হয়। তৃণমূল নেতাদের মতামতের সঙ্গে সিনিয়র নেতারাও একমত পোষণ করেন কঠোর কর্মসূচি ছাড়া দাবি আদায় করা যাবে না। এজন্য খালেদা জিয়ার মুক্তি ও নিরপেক্ষ সরকারের অধীনে জাতীয় নির্বাচনের দাবিতে ঈদের পর কঠোর আন্দোলনের বিষয়ে প্রাথমিকভাবে সিদ্ধান্ত নেয়া হয়। আন্দোলনে সাধারণ মানুষকে সম্পৃক্ত করার জন্য বিভিন্ন ইস্যু দাবির মধ্যে আনা হবে। এজন্য রমজানকে সাংগঠনিক মাস হিসেবে ঘোষণা করে দাবির পক্ষে ঢাকা মহানগরসহ সব সাংগঠনিক জেলায় জনসংযোগ চালাবে বিএনপি। জনসংযোগে চালসহ নিত্যপ্রয়োজনীয় দ্রব্যের আকাশছোঁয়া মূল্য, বিদ্যুৎ ও গ্যাসের দফায় দফায় দাম বৃদ্ধি, উন্নয়নের নামে দুর্নীতি ও লুটপাটসহ বিভিন্ন ইস্যুও সম্পৃক্ত করা হবে।\nসূত্র আরও জানায়, আন্দোলন কর্মসূচি নিয়ে তৃণমূল ও কেন্দ্রীয় নেতাদের মতামত দলের ভারপ্রাপ্ত চেয়ারম্যান তারেক রহমানকে জানিয়েছেন স্থায়ী কমিটির সদস্যরা। কঠোর আন্দোলনের বিষয়ে তৃণমূলের মতামতের ব্যাপারে দলের হাইকমান্ডও ইতিবাচক। তাই ঈদের পরে কঠোর কর্মসূচি দেয়া হবে বলে দলের একাধিক নীতিনিধারণী পর্যায়ের নেতারা যুগান্তরকে জানিয়েছেন। তবে কঠোর কর্মসূচি কি হবে তা কৌশলগত কারণে এখনই প্রকাশ করতে চাচ্ছেন না তারা।\nবিএনপি যুগ্ম মহাসচিব সৈয়দ মোয়াজ্জেম হোসেন আলাল যুগান্তরকে বলেন, যেখানে অনিয়ম, জুলুম-নির্যাতন বাসা বেঁধে বসে আছে, সেখানে শান্তিপূর্ণ অঙ্গীকারে কাজ হয় না। তখন এর বাইরেও কাজ থাকে। সচিবালয় ঘেরাও, জেলার পুলিশ প্রধানদের অফিস ঘেরাওয়ের মতো কর্মসূচি দেয়ার ব্যাপারে প্রস্তাব এসেছে। কেউ কেউ হরতাল দেয়ার ব্যাপারেও প্রস্তাব করেছেন। সরকার বাধ্য করলে একদিন বা আংশিক কর্মসূচি হবে না, টানা কর্মসূচি দেয়া হবে।\nজিয়া অরফানেজ ট্রাস্ট দুর্নীতি মামলায় ৮ ফেব্র“য়ারি খালেদা জিয়াকে পাঁচ বছরের সশ্রম কারাদণ্ড ও অর্থদণ্ডাদেশ দিয়ে রায় দেন আদালত। এর পর থেকে দলের চেয়ারপারসনের মুক্তির দাবিতে তিন মাস ধরে মানববন্ধন, অবস্থান, বিক্ষোভ, জেলা প্রশাসকের কাছে স্মারকলিপিসহ বিভিন্ন শান্তিপূর্ণ কর্মসূচি পালন করে আসছে দলটি। তবে ঢাকায় একটি সমাবেশ করতে কয়েক দফা চেষ্টা করেও পুলিশের অনুমতি পায়নি দলটি। ঢাকার বাইরে যেসব সমাবেশ হচ্ছে, সেটিও পছন্দের স্থানে করতে পারছে না। গ্রেফতার আতঙ্কে অত্যন্ত সীমিত পরিসরে সমাবেশগুলো হচ্ছে।\nসূত্র জানায়, দলের চেয়ারপারসন খালেদা জিয়ার মুক্তি এবং নিরপেক্ষ সরকারের অধীন জাতীয় নির্বাচনের দাবি আদায়ের ঈদের পরে কঠোর কর্মসূচি দেবে বিএনপি। এজন্য জোটের শরিক জামায়াতে ইসলামীসহ অন্যদের সঙ্গেও আলোচনা চলছে। আন্দোলনের প্রস্তুতির অংশ হিসেবে রমজান মাসকে কেন্দ্র করে দলকে সাংগঠনিকভাবে শক্তিশালী করার উদ্যোগও নেয়া হয়েছে। এজন্য ৭৮টি জেলা শাখার মধ্যে যেখানে পূর্ণাঙ্গ কমিটি নেই তার একটি তালিকা করা হবে। আবার কোনো জেলার কমিটির মেয়াদ শেষ হয়েছে এবং আহ্বায়ক কমিটি আছে কিনা তাও একই তালিকায় অন্তর্ভুক্ত করা হবে। এই তালিকা ধরে যেসব জেলা কমিটির মেয়াদ উত্তীর্ণ, সেখানে নতুন কমিটি এবং সব জেলায় পূর্ণাঙ্গ কমিটি করার উদ্যোগ নেয়া হয়েছে। এ ছাড়া ইতিমধ্যে ঢাকা মহানগরীকে ঢেলে সাজানোর জন্য নির্দেশনা দেয়া হয়েছে। রমজানের মাসের মধ্যেই ঢাকা মহানগর উত্তর ও দক্ষিণের পূর্ণাঙ্গ কমিটি এবং ওয়ার্ড ও থানাগুলোতে নতুন কমিটি করার কথা বলা হয়েছে।\nবিএনপির স্থায়ী কমিটির সদস্য ড. আবদুল মঈন খান বলেন, বিএনপির ঘুরে দাঁড়ানোর সময় এসেছে। কেউ যদি মনে করে দলীয় চেয়ারপারসনকে কারাগারে পাঠিয়ে বিএনপির মতো একটি বৃহৎ রাজনৈতিক দলকে ভেঙে ফেলা যাবে, সেটা ভুল ধারণা। তিনি বলেন, অতীতে চেষ্টা করা হয়েছিল কিন্তু ষড়যন্ত্রকারীরা সফল হয়নি। দল আরও শক্তভাবে ঘুরে দাঁড়াবে। সে অনুযায়ী পুরোদমে হোমওয়ার্ক চলছে। নেতারাও কেউ বসে নেই।


হস্তমৈথুন কুঅভ্যাস দূর করতে হোমিওপ্যাথিক চিকিৎসা - Sunrise71\nপোস্ট করা হয়েছে: আগস্ট, ২২, ২০২১, ২:২৯ অপরাহ্ণ\n405 বার পড়া হয়েছে;\nসানরাইজ৭১ এ সবাইকে স্বাগতম। আশা করছি, সবাই ভালো আছেন। আজ আমরা আলোচনা করবো হস্তমৈথুন কুঅভ্যাস দূর করতে হোমিওপ্যাথিক চিকিৎসা। সবার জানা জরুরী !তো আর কথা নয় – সরাসরি যাচ্ছি মূল আলোচনায়।\nহস্তমৈথুন মানবদেহের জন্য অত্যন্ত ক্ষতিকর। আমাদের দেশে সাধারণত কিশোর বয়সের ছেলে-মেয়েরা এটা করে থাকেন। আবার এর উল্টোটাও আছে, যারা কোনভাবেই কোনো সেক্সুয়াল সম্পর্ক করতে পারে না তারা তাদের অপূরণীয় বাসনা দমন করতে হস্তমৈথুন করে থাকেন।কিশোর বয়স থেকে সাধারণত মানুষের এ অভ্যাস শুরু হয়, আর ধীরে ধীরে এটা নেশায় পরিণত হয়।তবে এটা আমাদের জীবনে অনেক সম্যসার সৃষ্টি করতে পারে। তাই ইসলাম ধর্ম এটাকে সরাসরি মহাপাপ বলে নিষিদ্ধ করেছে।\nআপনি যদি হস্তমৈথুন নিয়মিত করতে থাকেন তবে ঠিক একদিন আপনার শরীর ভেঙে যাবে। আপনি হতাশায় ভুগবেন। শুধু তাই নয়, আপনার দাম্পত্য জীবনে নেমে আসবে ঘোর অন্ধকার।আপনাকে হস্তমৈথুন থেকে সরে আসতে গেলে প্রথমে চিন্তা করতে হবে এ কাজটি আপনি কেন করেন? আপনাকে কারণ খুঁজে বের করতে হবে।\nআপনি যদি এর কারণ খুঁজতে না গিয়ে শুধু হস্তমৈথুন বন্ধ করার দিকে মন দেন তাহলে কিছুদিন পরে আবার অভ্যাসটা ফিরে আসবে।\nকি কারণে আপনি হস্তমৈথুন করেন?\nআপনি কি বিরক্ত, একাধিক আঘাতপ্রাপ্ত, নাকি যৌন অভিজ্ঞতা নিয়ে হতাশায় ভুগছেন।মনের মধ্যে স্থিরতা নিয়ে আসুন সমস্যার গোড়ার দিকে নজর দিন।\nভাললাগে বলেই কি হস্তমৈথুন করেন?\nনিজের চিন্তাধারাকে পরিবর্তন করুন। কারণ এ হস্তমৈথুন আপনাকে পঙ্গু করে দিতে পারে। এর কারণে আপনি পুরুষত্বহীন হয়ে যাবেন, যা আপনার জন্য লজ্জার আর আপনার স্ত্রীর জন্য কষ্টের।হস্তমৈথুনের সবচেয়ে বড় কারণ হলো অশ্লীল ভিডিও এবং ছবি দেখা, যা আপনাকে মানসিকভাবে বিপদগামী করে তুলছে। এসব ভিডিওর অনেক মডেলর শারীরিক আবেদন যা আপনার মনের মধ্যে স্থায়ী প্রভাব ফেলছে আর সে কারণেই যে অহেতুক উত্তেজনা শরীরে তৈরি হয়। তার বহিঃপ্রকাশ হয় হস্তমৈথুনে।\nএ অভ্যাস থেকে নিজেকে ফিরিয়ে আনার কিছু দিক আছে সেটা নিয়মিত অভ্যাস করলেই এটা নিয়ন্ত্রণ করা সম্ভব।\n* বন্ধুদের সঙ্গে আড্ডা মারুন।\n* সাবধান অশ্লীল কথার মধ্যে যাবেন না।\n* মানুষের সঙ্গে মিশুন।\n* সামাজিকভাবে চলাফেরা করুন।\n* পরিবারের সঙ্গে সময় দিন।\n* ভাল চিন্তা-ভাবনা করুন।\n* অবসর সময়ে নিজের বাসায় ছোটখাটো কাজ করুন।\n* বইপড়া, লেখালখি এ ধরনের বিভিন্ন কাজে নিজেকে নিয়োজিত রাখুন।\nহোমিওপ্যাথিতে এর সমাধান : হস্তমৈথুন এমন এক সমস্যা যাতে একবার কেউ আক্রান্ত হলে সঠিক চিকিৎসা ছাড়া এ থেকে মুক্তির অন্য কোনো উপায় থাকে না। কিন্তু এর রয়েছে মারাত্মক সব কুফল। সঠিক সময়ে চিকিৎসা নিয়ে এই অভ্যাস পরিত্যাগ না করলে এর কুফল অনেক সময় ভয়াবহ যৌন দুর্বলতা, দ্রুত বীর্যপাত, পুরুষত্বহীনতা বা ধ্বজভঙ্গের মত ভয়াবহ পরিস্থিতির সৃষ্টি হতে পারে।\nতাই কোনো প্রকার সংকোচ না করে যথাসময়ে এ সমস্যার সমাধানে চিকিৎসকের শরণাপন্ন হওয়া জরুরি। আর এর একমাত্র এবং সুফল ও অব্যর্থ চিকিৎসা রয়েছে হোমিওপ্যাথিতে যার ফলাফল অনেকের কাছেই জানা। তাই আপনি যদি এ সমস্যায় আক্রান্ত হয়ে থাকেন তা হলে কোনো প্রকার সংকোচ না করে হোমিওপ্যাথিক চিকিৎসা নিন।\nসঠিক হোমিও চিকিৎসাতেই আপনার মন থেকে হস্তমৈথুন করার চিন্তা দূর হয়ে যাবে এবং এতে আপনার যৌনশক্তির কোনো প্রকার সমস্যা হবে না।


আঁধার যখন ডাকে | Bengali Horror Story | Sayandipa সায়নদীপা\n2.3★ by 14 user\n1.8★ by 16 user\n2.2★ by 14 user\nআঁধার যখন ডাকে\n2 mins 3.9K2mins 3.9K\nBengali Story : #3159 Bengali Story Horror : #371\nbengali story storymirror horror\nতালা খুলতেই একটা আঁশটে গন্ধ এসে ঝাপটা মারলো সুদীপার নাকে। বৃষ্টির দিনে এই পুরোনো বাড়িতে এরকম গন্ধ ওঠা বিচিত্র কিছু নয়, সুদীপা নিজে অভ্যস্তও এই গন্ধের সাথে; কিন্তু তবুও আজ গাটা কেমন যেন গুলিয়ে উঠলো। কোনোমতে নিজের কাকভেজা শরীরটাকে ঠেলে নিয়ে গেল স্নানঘরে। শাওয়ার চালিয়ে দাঁড়িয়ে পড়ল নিচে, শরীরটা কাঁপছে থরথর করে। শাওয়ারের জল একনাগাড়ে পড়ছে চোখেমুখে, পাহাড়ি এলাকা, এখানে জলের ব্যবহার করতে হয় খুব পরিমিত কিন্তু সুদীপার আজ ভ্রূক্ষেপ নেই সেসবে। আচ্ছা পুলিশ সত্যিই দীপ্তকে খুঁজবে? ওরা তো সব শোনা মাত্রই বলে দিলো যে সে কোনোভাবে খাদে গড়িয়ে পড়ছে! বাড়িতে কি এখনই সব জানাবে সুদীপা নাকি অপেক্ষা করবে সকালের!\nকারেন্ট নেই, ভেজা শরীরেই মোমবাতির সন্ধানে এদিক ওদিক হাতড়াতে হাতড়াতে হঠাৎ সুদীপা খেয়াল করলো বাইরের দরজাটা হাট করে খোলা। চমকে উঠলো সে, ঢোকার পর দরজাটা কি তবে লাগায়নি! মনে পড়ছেনা কিছুতেই। পায়ে পায়ে সেদিকে এগিয়ে যেতেই হোঁচট খেলো একটা, এটা কে বসে আছে ঘরে! যদিও অন্ধকার তবুও অবয়বটা স্পষ্ট। আতঙ্কগ্রস্ত গলায় সুদীপা চেঁচিয়ে উঠলো, “কে…? কে ওখানে? কৌশিক?”\n“কৌশিক বাবুর প্রত্যাশাতে ছিলে বুঝি?”\n“চিনতে তো ঠিকই পেরেছো সু, আমি, তোমার দীপ্ত।”\n“দী … দীপ্ত?” অজানা আগন্তুকের আতঙ্কে যতোটা না ভয় পেয়েছিল সুদীপা এবার তার থেকেও অনেকগুণ বেশি ভয় পেলো পরিচিত মানুষটার কণ্ঠস্বরে।\n“আমাকে ওখানে রেখে কেন চলে এসেছিলে সু? তুমি জানোনা বৃষ্টিকে আমি কতটা ভয় পাই!”\nসুদীপা জানে দীপ্ত কতটা ভয় পায় বৃষ্টিকে, আজ থেকে বছর সাতেক আগে এক ভয়ংকর বৃষ্টির দিনেই তো গাছের ডাল পড়ে লোকটা সারা জীবনের মত পঙ্গু হয়ে গিয়েছিল। দীপ্ত হুইল চেয়ারটা ঠেলে এগিয়ে আসছে ওর দিকে, গলাটা শুকিয়ে যাচ্ছে সুদীপার। দীপ্ত এসে দুহাত দিয়ে জড়িয়ে ধরল ওকে; ওর ভেজা শরীরটা শীতল স্পর্শে কেঁপে উঠলো, “তু… তুমি ফিরলে কি করে দীপ্ত?”\n“ওরা নিয়ে এলো আমাকে…” কেমন ফ্যাসফ্যাসে শোনালো দীপ্তর গলাটা\n“আশেপাশে ওদের দেখতে পাচ্ছনা?”\n“নাহহ… কাদের কথা বলছো তুমি?”\n“ওই যে আঁধারের বাসিন্দা যারা, যে আঁধারে আজ তুমি আমাকে ফেলে এসেছিলে।”\n“দীপ্ত…!” চিৎকার করে উঠলো সুদীপা।\n“তোমায় ছাড়া যে আমার এক মুহূর্তও চলে না সু, আমাকে ফাঁকি দিয়ে কোথায় পালাবে ভেবেছিলে?”\n“নাহহ… নাহহ…” দীপ্তর বাহু বেষ্টনী ছাড়িয়ে পালাবার চেষ্টা করলো সুদীপা, কিন্তু পারলো না এক চুলও নড়তে। ও স্পষ্ট অনুভব করতে পারছে দুটো হাত যেন মাটি ফুঁড়ে উঠে এসে জড়িয়ে ধরেছে ওর পা, আশেপাশে ছায়া ছায়া কারা যেন ভাসছে ঘর জুড়ে, সুদীপার সারা শরীর জুড়েও অনুভূত হচ্ছে অশরীরী আনাগোনা… পৈশাচিক এক খেলায় মেতেছে ওরা, ওদের সঙ্গে যোগ দিয়েছে দীপ্তও।\nনাআআআআ…. আর্তনাদ করে উঠলো সুদীপা; বৃষ্টির ঝমঝম শব্দে মিলিয়ে গেলো সেই আর্তনাদ, পালাবার পথ নেই আর…


২৬ জুন ২০১৯, ১৭:০৭\nবাংলাদেশ কৃষি বিশ্ববিদ্যালয়ের (বাকৃবি) ১১৩টি গবেষণা প্রকল্পে অর্থায়ন করেছে বিজ্ঞান ও প্রযুক্তি মন্ত্রণালয়। আগের অর্থায়ন করা গবেষণাগুলোতে ভালো ফলাফল পাওয়ায় মন্ত্রণালয় এমন সিদ্ধান্ত নিয়েছে।\nবিশ্ববিদ্যালয়ের সৈয়দ নজরুল ইসলাম সম্মেলন ভবনে ‘বিজ্ঞান ও প্রযুক্তি মন্ত্রণালয়ের অর্থায়নে গবেষণা প্রকল্প পর্যবেক্ষণ এবং মূল্যায়ন’ শীর্ষক এক সেমিনার আজ বুধবার অনুষ্ঠিত হয়। এতে প্রকল্পগুলোর সারসংক্ষেপ তুলে ধরেন বাউরেসের পরিচালক এম এ এম ইয়াহিয়া খন্দকার।\nঅনুষ্ঠানে আরও জানানো হয়, বাংলাদেশ কৃষি বিশ্ববিদ্যালয় রিসার্চ সিস্টেমের (বাউরেস) মাধ্যমে এসব গবেষণা পরিচালিত হবে।\nসেমিনারে উপস্থিত ছিলেন বিজ্ঞান ও প্রযুক্তি মন্ত্রণালয়ের উপসচিব মো. গোলাম মোস্তফা। তিনি বলেন, কৃষিক্ষেত্রে নতুন প্রযুক্তি উদ্ভাবনে মানসম্মত গবেষণার বিকল্প নেই। এর আগে মন্ত্রণালয় যেসব প্রকল্পে অর্থ দিয়েছিল, এই বিশ্ববিদ্যালয় থেকে সেসব গবেষণা ও প্রযুক্তি উদ্ভাবনে চমৎকার ফলাফল পাওয়া গেছে। তাই এবার এত সংখ্যক গবেষণা প্রকল্পে অর্থায়ন করেছে মন্ত্রণালয়, যা অন্য বিশ্ববিদ্যালয়ের থেকে সবচেয়ে বেশি।\nইয়াহিয়া খন্দকার বলেন, বিশ্ববিদ্যালয়ের শিক্ষক ও গবেষকদের কঠোর পরিশ্রম ও আন্তরিক প্রচেষ্টায় সব সময় নতুন প্রযুক্তি উদ্ভাবিত হচ্ছে। বাউরেসের মাধ্যমে ডিজিটাল পদ্ধতিতে প্রকল্পগুলোর পর্যায়, ব্যয় ও ফলাফল পর্যবেক্ষণ করা হচ্ছে। প্রকল্পগুলো সার্থকভাবে শেষ করতে পারলে কৃষির উন্নয়ন আরও অগ্রগামী হবে।\nবাউরেসের সহযোগী পরিচালক অধ্যাপক মুহাম্মদ মাহফুজুল হকের সঞ্চালনায় ও ইয়াহিয়া খন্দকারের সভাপতিত্বে সেমিনারে প্রধান অতিথি ছিলেন বিশ্ববিদ্যালয়ের সহ-উপাচার্য মো. জসিমউদ্দিন খান এবং বিশেষ অতিথি ছিলেন গোলাম মোস্তফা।\nশিক্ষাঙ্গন বাংলাদেশ কৃষি বিশ্ববিদ্যালয় শিক্ষা গবেষণা\nঢাবির ৮১০ কোটি টাকার বাজেট পেশ


india lost to iran in pre world cup match - Anandabazar\nindia lost to iran in pre world cup match\nতিনের বেশি গোল খেল না ভারত\nকলকাতা ০৯ সেপ্টেম্বর ২০১৫ ০২:৩৯\nবেঙ্গালুরুর গ্যালারিতেও ইরানি-দাপট। ছবি: পিটিআই।\nইরান-৩ (আজমুন, তেমুরিয়ান, তারেমি) ভারত-০\nভারতের বিভিন্ন প্রান্ত থেকে মঙ্গলবার বেঙ্গালুরুতে এসেছিলেন হাজার তিনেক ইরানিয়ান দর্শক। প্রাক বিশ্বকাপে স্বদেশের জয় দেখতে। যেটা সহজেই করে দেখাল বিখ্যাত কোচ কার্লোস কুইরোজের ইরান। কিন্তু তাতেও বোধহয় প্রত্যাশা পুরোটা পূর্ণ হল না! কারণ, স্টিভন কনস্ট্যান্টাইনের ভারতকে হাফ ডজন গোল দেওয়ার ইচ্ছে নিয়ে এসেছিলেন যে তাঁরা!\nফিফা র‌্যাঙ্কিং তো বটেই, এশীয় পর্যায়েও ভারতের সঙ্গে ইরানের পার্থক্য আকাশ-পাতাল। শুধু তাই নয় শেষ বিশ্বকাপে লিও মেসির আর্জেন্তিনাকেও প্রায় রুখে দিয়েছিল এশীয় ফুটবলের সেরা শক্তি ইরান। মেসিদের পা থেকে আসা একের পর এক শট বাঁচানো সেই গোলকিপার হাঘিঘি এ দিনও ছিলেন ইরান গোলপোস্টের নীচে। তাদের বেশির ভাগ ফুটবলার খেলেন ইউরোপে। এহেন বিপক্ষের সঙ্গে সুনীল ছেত্রী, অর্ণব মণ্ডল, প্রীতম কোটালরা কতক্ষণ লড়তে পারেন তা দেখার অপেক্ষায় ছিল ভারতীয় ফুটবলমহল। শেষ পর্যন্ত ঘরের মাঠে ৩-০-এ ইরানকে থামিয়ে দিতে পেরেছে ভারত।\nওমান এবং গুয়ামের কাছেও যারা এ বারের প্রি-ওয়ার্ল্ড কাপে হেরেছে সেই ভারতের অনেক বেশি শক্তিশালী ইরানের কাছে হার প্রত্যাশিতই ছিল। তা সত্ত্বেও ৪-৩-৩ ফর্মেশনে দল নামিয়েছিলেন স্টিভন। আক্রমণে সুনীলের সঙ্গে জেজে এবং রবিন সিংহ। লক্ষ্য— পাল্টা আক্রমণে হেভিওয়েট ইরানকে থামিয়ে রাখা। সেটা ফিগো-রোনাল্ডোর পর্তুগালকে কোচিং করানো কুইরোজও হয়তো গোড়ায় ধরতে পারেননি। সে জন্য প্রথমার্ধের মাঝামাঝি পর্যন্ত গোলের জন্য অপেক্ষা করতে হল আজমুনদের। কিন্তু দ্বিতীয়ার্ধে ১-০-কে ৩-০ করতে তেমুরিয়ান, তারেমিরা সময় নিলেন মাত্র মিনিট পাঁচেক। ততক্ষণে স্টিভনের ভারতের ছক কার্যত দাঁড়িয়ে গিয়েছে ৮-১-১! নিজেদের বক্সের আশপাশে আট জন ফুটবলার দাঁড় করিয়ে ইরানকে কোনওক্রমে থামানোর ফুটবল। তাতে ভারত অবশ্য সফল। তিনটের বেশি গোল আর খেতে হয়নি।\nপ্রাক্তন জাতীয় অধিনায়ক সুব্রত পালকে না খেলিয়ে এ দিন গোলের নীচে নামানো হয়েছিল নরওয়ের স্টেব্যাক ক্লাবে খেলা দীর্ঘকায় গুরপ্রীত সিংহকে। খারাপ খেলেননি প্রাক্তন ইস্টবেঙ্গল কিপার। প্রচণ্ড পরিশ্রম করতে দেখা গেল তিন বঙ্গসন্তান ডিফেন্ডার প্রীতম, অর্ণব এবং নারায়ণ দাসকেও। সঙ্গে দেশের সবচেয়ে দামী ডিফেন্ডার সন্দেশ জিঙ্ঘলও বেশ ভাল খেললেন। ধনপাল হাঁটুতে চোট পেয়ে বসে যাওয়ার পর নামেন রাউলিন বর্জেস। কিন্তু ইরানের বিশ্বমানের শক্তি, ফিজিক্যাল ফিটনেস এবং স্ট্র্যাটেজির সামনে সার্বিক ভাবে প্রায় দাঁড়াতেই পারেনি ভারতীয় দল। একটা সময় ইরান তাদের ডিফেন্সে মাত্র দু’জনকে রেখে সবাই উঠে যায় ভারতের বক্সে গোল বাড়াতে। তবুও কুইরোজের দল তিনের বেশি গোল সংখ্যা বাড়াতে পারেনি যে সেটাই হয়তো ভারতীয় ফুটবলের সান্ত্বনা এ দিন।\nপ্রাক বিশ্বকাপে এখনও পর্যন্ত কোনও ম্যাচ জেতেনি ভারত। স্টিভন কোচ হয়ে আসার পর নেপালের বিরুদ্ধে প্রীতি ম্যাচও জেতেনি। তা সত্ত্বেও সুনীল-অর্ণবদের ব্রিটিশ কোচ ম্যাচ শেষে বেঙ্গালুরুতে সাংবাদিকদের বলেন, ‘‘বিশ্ব ফুটবলের শক্তিশালী দেশগুলোর বিরুদ্ধে আরও বেশি না খেললে ভারতীয় দলের উন্নতি হবে না। আমরা গত তিন মাস কোনও শক্তিশালী দলের বিরুদ্ধে আন্তর্জাতিক ম্যাচই খেলিনি। তা সত্ত্বেও এ দিন ছেলেরা প্রায় সেই স্ট্যান্ডার্ডেই খেলেছে। শক্তিশালী বিপক্ষের সঙ্গে যেমনটা ভাল খেলা দরকার।’’\nIndia Lost Iran Win India Vs Iran Pre Worldcup Match India Vs Iran


মার্চ 7, 2019 ফরেক্স-ট্রেডিং লেখক অনিক দত্ত 80779 দর্শকরা\nঅডেস্কে গিয়ে পেমেন্ট মেথড্-এ প্রবেশ করে “অডেস্ক ডেবিট কার্ড পাওয়ারড্ বাই পেওনিয়ার”-এর জন্যে 100 ডলার Forex No Deposit Bonus সাইন-আপ করেন। আপনার বিবরণ দিন, ফর্মটি ভালোভাবে পূরণ করেন আর এরপর আপনি একটি সিকিউরিটি ডকুমেন্ট দাখিল করবেণ। (National ID/Passport or Driving L.)এখানের দ্বিতীয় এড্রেসটি বা ঠিকানাটি হচ্ছে আপনার সেই ঠিকানা যেখানে পেওনিয়ার তাদের মাস্টারকার্ডটি আপনার নিকট পাঠাবে। আপনি এ ঠিকানাটি ব্যবহার করতে পারেন বিল পরিশোধ ঠিকানা হিসেবে অথবা শিপিং ঠিকানা হিসেবেও। ফর্মের তৃতীয় ভাগে, আপনার পাসওয়ার্ড নাম্বার/ড্রাইভিং লাইন্সেস নাম্বার/জাতীয় পরিচয়পত্রের নাম্বার(ভোটার আইডি যদি থাকে) জানতে চাওয়া হবে। বেনিফিসিয়ারী কর্তৃক ক্রয়কৃত বন্ডে একই পদ্ধতিতে নমিনী নিয়োগ করা যাবে।\nআপনি এই সাইটগুলিতে একটি অধিভুক্ত হতে আবেদন করার আগে, আপনার সাইটে অনেক কন্টেন্ট যোগ করুন। একটি ব্যস্ত খুঁজছেন সাইট ছাড়া এই অধিভুক্ত প্রোগ্রামের জন্য আবেদন আপনার অ্যাপ্লিকেশন প্রত্যাখ্যান করা হতে পারে। বিবেচনা অধীন প্রোগ্রাম - অস্থায়ী সহকারী কোনও আইটি-বিশেষজ্ঞ, যেমনটি নথিতে নথিবদ্ধভাবে সম্পাদন করতে পারবেন না, তবে এক্সএমএল-ফাইলের সোর্স কোড অধ্যয়ন করতে পারবেন। অনেক বিদেশী ভাষায় ত্রুটি ও ত্রুটি সংশ্লেষণ সনাক্ত করে। উপরন্তু, প্রোগ্রামটি স্ব-বিস্তারের জন্য অনুমতি দেয়, শুধু একটি অতিরিক্ত মডিউল, প্লাগ-ইন বা কম্পাইলার ইনস্টল করুন।\nনীচের স্ক্রিনশটটিতে, চোখের দৃষ্টিটি কিভাবে 100 ডলার Forex No Deposit Bonus পরিবর্তিত হয় তা দেখানোর জন্য আপনি চোখের বিভিন্ন কোণগুলি দেখতে পারেন। বিশ্ব বিখ্যাত ডেবিট পেমেন্ট সিস্টেম পেপ্যাল দীর্ঘ রাশিয়ানরা পর্যন্ত সম্পূর্ণভাবে অনুপলব্ধ। ২013 সালের শেষের সিদ্ধান্তটি নিষ্পত্তিযোগ্য ছিল - ইংরেজি থেকে ইলেকট্রনিক পেমেন্ট ইন্টারফেসটি আনুষ্ঠানিকভাবে রাশিয়ান ভাষায় অনুবাদ করা হয়েছিল। এটা ইতিমধ্যে সহজ হয়ে গেছে .\nদেওয়াল নির্মাণ প্রক্রিয়া একটি নির্দিষ্ট পরিমাণ প্রয়োজন। অতএব, নিষ্ক্রিয়তা বা বাধা সময়কালে, এটি একটি ফিল্ম সঙ্গে এটি আবরণ অপরিহার্য। আপনি এটি সম্পর্কে ভুলবেন না উচিত, কারণ আর্দ্রতা প্রভাব অধীন এটি পতন ঘটায়। প্রধান বিষয় হল যে চাদরযুক্ত প্রযুক্তির প্রক্রিয়াটিতে আপনি সর্বদা প্রধান পর্যায়ে থাকেন এবং মহান দায়িত্ব সহ সমস্ত কাজ করেন। তারপর আপনার বিল্ডিং এর ইটের দেয়াল অনেক বছর ধরে আপনাকে ভাল করে পরিবেশন করবে।\nবেস বছরের দামে রিপোর্টিং বছরের উপলব্ধি, যেখানে পি বছরের মূল বছরে পণ্য মূল্য।\nরাহুল বলল, হ্যাঁ, জানি, কলকাতায় এসে তিন-চার বছর কাটিয়ে, অমন ধারণা আমারও হয়েছে ; রামায়ণ নট্ট কোম্পানি যেমন আন্দোলনকে বাইরে থেকে ভেঙে দিতে চাইছিল, তেমনই, মহাভারত নট্ট কোম্পানি ভেতর থেকে ভেঙে দেবার চেষ্টা করে গেছে, মূলত কামেশ্বর চোঙদারের মাধ্যমে । কিন্তু জেলি ফিশদের তো ভাঙা যায় না।\n100 ডলার Forex No Deposit Bonus - ভাল Broker কিভাবে চিনতে পারবো\nতারা দিনের বিভিন্ন সময়ে সক্রিয় জীবন পরিচালনা করে, তবে, বিশেষ করে গরম ঘন্টাগুলিতে, কার্যকলাপ উল্লেখযোগ্যভাবে হ্রাস পায়। স্থানীয় অঞ্চলে আরো সক্রিয় মানুষ, তাদের নাইট লাইফের সংক্রমণের সম্ভাবনা বেশি। সীমিত সম্পদ ও ফলাফল - যারা বিনিয়োগ ছাড়া অর্থ উপার্জন করতে চান অধিকাংশ সঙ্গে প্রধান সমস্যা।\nCessna মালিক ম্যাগাজিন / Pipers ম্যাগাজিন, Osh এ গেটওয়ে সহযোগীতায় Oshkosh এ EAA AirVenture পরিচর্যা করা একটি সুবিধাজনক এবং সাশ্রয়ী মূল্যের উপায় প্রদান করে নির্মিত একটি প্রোগ্রাম. Scheyden Oshkosh পাইলটদের এবং বিমান চালনা উত্সাহীদের পেতে সম্পর্কে হীরক হয় যে এই ধরনের একটি অসামান্য ঘটনা এবং প্রতিষ্ঠানের সঙ্গে অংশগ্রহণের সুযোগ এ উত্তেজিত ছিল.\nস্টক মেনুটি ইংরেজীতে উপস্থাপিত হওয়ার কারণে ব্যবহারকারীকে মাস্টার করা কঠিন হতে পারে। উপরন্তু, পুনরুদ্ধারের মোড ব্যবস্থাপনা শারীরিক বোতাম মাধ্যমে সঞ্চালিত হয় - স্পর্শ নিয়ন্ত্রণ কাজ করে না। Главная - নিবন্ধ - ট্রেডিং প্ল্যাটফর্ম - ট্রেডিং প্ল্যাটফর্ম RT 100 ডলার Forex No Deposit Bonus প্রো জন্য মার্কিন স্টক মার্কেট নিউ ইয়র্ক স্টক এক্সচেঞ্জ NASDAQ (ভিডিও, সংক্ষিপ্ত বিবরণ, webinar)\nবর্গ,ত্রিভুজ ও আয়তক্ষেত্রের সংখ্যা নির্ণয় স্পেকুলেটিভ ট্রেড এর (৮৫%) লেনদেন করা হয় প্রধান মুদ্রা জোড়াগুলোতে যাদের বলা হয় “মেজর কারেন্সি” যেমন মার্কিন ডলার (USD), জাপানি ইয়েন(JPY), ইউরো (EUR), ব্রিটিশ পাউন্ড(GBP), সুইচ ফ্রাংক(CHF),কানাডিয়ান ডলার(CAD) এবং অস্ট্রেলিয়ান ডলার(AUD)।\nকর্পোরেট রিস্ক ম্যানেজমেন্ট এর অনেক গুলো নিয়ম সারা বিশ্বে ব্যাবহার হচ্ছে তার মদ্ধে সব চেয়ে বেশি ব্যাবহার করা হয় স্প্রেডশীট প্রোগ্রাম যেমন মাইক্রোসফট এক্সেল। ৩.কতোটা পথ পেরোলে : সোশ্যাল ইস্যূ ভিত্তিক অার একটি দুর্দান্ত 100 ডলার Forex No Deposit Bonus কাজ। কর্মসংস্থানের জন্য বেলি দালালের মাধ্যমে বিদেশে যায়। কর্মসংস্থান তো দুরের কথা নির্যাতিত হয়ে দেশে ফিরে। নির্যাতিত বেলিকে ঘরের তুলতে চান না তার স্বামী। এমন অসহায় মহূর্তে বেলির অাশ্রয় জুটে ব্যাচেলর নিশোর বাসায়। বিদেশ ফেরত এক অসহায় নারীর গল্প সরল ভাবে টিভির পর্দায় তুলে ধরেছেন তুহিন হোসেন । অাফরান নিশো ও মেহজাবিন যুগল বন্ধী হয়েছেন এ নাটকে।\n9 ইন্সটাফরেক্স ডেমো অ্যাকাউন্ট ক্যাবিনেট\n10 ফরেক্স বিষয়াবলী


১৭অক্টোবর,বৃহস্পতিবার,অনলাইন ডেস্ক,নিউজ একাত্তর ডট কম: রাষ্ট্রপতি মো. আবদুল হামিদের সঙ্গে সৌজন্য সাক্ষাৎ করেছেন প্রধানমন্ত্রী শেখ হাসিনা। বুধবার সন্ধ্যায় প্রধানমন্ত্রী বঙ্গভবনে পৌঁছালে রাষ্ট্রপতি এবং তার স্ত্রী রাশিদা খানম তাকে স্বাগত জানান। দুটি সফর সম্পর্কে পৃথক দুটি প্রতিবেদন এসময় রাষ্ট্রপতির কাছে দেন প্রধানমন্ত্রী শেখ হাসিনা। সাধারণত বিদেশ সফর থেকে ফিরে রাষ্ট্রপতির সঙ্গে সাক্ষাৎ করে বিভিন্ন বিষয়ে অবহিত করেন প্রধানমন্ত্রী। এ সময় ভ্যাকসিন হিরো এবং চ্যাম্পিয়ন অব স্কিল ডেভেলপমেন্ট ফর ইয়ুথ সম্মাননা পাওয়ার জন্য শেখ হাসিনাকে অভিনন্দন জানান রাষ্ট্রপতি। রাষ্ট্র ও সরকার প্রধান এসময় পারস্পরিক স্বাস্থ্যের খোঁজ-খবর নেন। রাষ্ট্রপতি ও প্রধানমন্ত্রীর কার্যালয়ের সংশ্লিষ্ট কর্মকর্তারা এসময় উপস্থিত ছিলেন।\nদক্ষিণ এশিয়ার এক নম্বর দেশ হিসেবে আত্মপ্রকাশ করতে যাচ্ছে বাংলাদেশ\n১৬অক্টোবর,বুধবার,অনলাইন ডেস্ক,নিউজ একাত্তর ডট কম: অর্থনৈতিক ও সামাজিক উন্নয়নে দক্ষিণ এশিয়ার এক নম্বর দেশ হিসেবে আত্মপ্রকাশ করতে যাচ্ছে বাংলাদেশ। সাম্প্রতিক বিভিন্ন সূচক ও গবেষকদের কথায় এ বিষয়টি উঠে আসছে। বিশ্ব ক্ষুধা সূচক (গ্লোবাল হাঙ্গার ইনডেক্স-জিএইচআই) সর্বশেষ রিপোর্টেও বাংলাদেশের এগিয়ে যাওয়ার প্রমাণ পাওয়া গেল। জিএইচআই ২০১৯ এ ভারতের চেয়ে ১৭ ধাপ এগিয়ে আছে বাংলাদেশ। অবধারিতভাবেই পাকিস্তান আছে আরও পেছনে। এবারের সূচক অনুসারে বাংলাদেশের অবস্থান ৮৬তম। ভারত আছে ১০৩ এ। আর পাকিস্তানের অবস্থান ১০৬। তবে নেপাল (৭২), শ্রীলঙ্কা (৬৭) এবং মিয়ানমার (৬৮) বাংলাদেশের চেয়ে এগিয়ে আছে। জিএইচআই এর রিপোর্ট বলছে, ক্ষুধা, দারিদ্র্য ও অপুষ্টি দূরীকরণে ভারত ও পাকিস্তানের চেয়ে অনেকটাই এগিয়ে আছে বাংলাদেশ। উন্নয়নের এই ধারা অব্যাহত থাকলে ২০২০ সাল নাগাদ বাংলাদেশ মাথাপিছু আয়েও ভারতকে পেছনে ফেলবে। উল্লেখ্য, গতকাল মঙ্গলবার (১৫ অক্টোবর) জিএইচআই ২০১৯ প্রকাশ করা হয়েছে। যৌথভাবে এটি প্রকাশ করেছে আয়ারল্যান্ড ভিত্তিক বেসরকারি সংস্থা কনসার্ন ওয়ার্ল্ডওয়াইড এবং জার্মানভিত্তিক সংস্থা ওয়েলটহাঙ্গারহিলফ। এবারের সূচকে সবার উপরে অর্থাৎ এক নম্বরে আছে বেলারুশ। আর সবার শেষে অর্থাৎ ১১৯ নম্বরে আছে মধ্য আফ্রিকান রিপাবলিক।\n১৬অক্টোবর,বুধবার,অনলাইন ডেস্ক,নিউজ একাত্তর ডট কম: পাবনার রূপপুর পরমাণু বিদ্যুৎ প্রকল্প এলাকায় কর্মকর্তা-কর্মচারীদের থাকার জন্য বিছানা, বালিশ ও আসবাবপত্র কেনায় দুর্নীতির সঙ্গে জড়িত থাকার প্রাথমিক সত্যতা প্রমাণিত হয়েছে। প্রকৌশলী মোহাম্মদ মাসুদুল আলমসহ গণপূর্ত অধিদপ্তরের ১৬ কর্মকর্তাকে সাময়িক বরখাস্ত করেছে গণপূর্ত মন্ত্রণালয়। মঙ্গলবার হাইকোর্টে আসা গণপূর্ত মন্ত্রণালয়ের দাখিল করা প্রতিবেদনে এ তথ্য জানানো হয়েছে। গৃহায়ন ও গণপূর্ত মন্ত্রণালয়ের উপ-সচিব জিল্লুর রহমান স্বাক্ষরিত এ প্রতিবেদন পাঠানো হয়েছে। সাময়িক বরখাস্তকৃত কর্মকর্তারা হলেন মো. শফিকুল ইসলাম, মো. আবু সাঈদ, মো. শাহিন উদ্দিন, মো. জাহিদুল কবীর, মো. রফিকুজ্জামান, সুমন কুমার নন্দী, মো. ফজলে হক, মো. রওশন আলী, মো. আমিনুল ইসলাম, মো. রুবেল হোসাইন, মো. তারেক, আহম্মেদ সাজ্জাদ খান, মো. মোস্তফা কামাল, মো. তাহাজ্জুদ হোসেন, একেএম জিল্লুর রহমান। গণপূর্ত মন্ত্রণালয়ের উপ-সচিব মোসা. সুরাইয়া বেগম স্বাক্ষরিত প্রতিবেদনে বলা হয়েছে, অস্বাভাবিক ব্যয় করার বিষয়ে তদন্তে প্রাথমিক সত্যতা প্রমাণিত হওয়ায় গণপূর্ত অধিদপ্তরের ১৬ কর্মকর্তাকে সাময়িক বরখাস্ত করা হয়েছে। এ ছাড়া যাচাই-বাছাই ও বিল প্রদানের সঙ্গে জড়িত ১৪ জন কর্মকর্তার বিরুদ্ধে বিভাগীয় মামলা দায়ের করা হয়েছে বলেও প্রতিবেদনে উল্লেখ করা হয়েছে। এর মধ্যে অবসর সুবিধা ভোগকারী গণপূর্ত অধিদফতরের প্রধান প্রকৌশলী রফিকুল ইসলাম, অতিরিক্ত প্রধান প্রকৌশলী মো. শফিকুর রহমান রয়েছেন।\nবরগুনার রিফাত হত্যার প্রধান আসামি রিফাত ফরাজির জামিন নামঞ্জুর\n১৬অক্টোবর,বুধবার,অনলাইন ডেস্ক,নিউজ একাত্তর ডট কম: বরগুনার রিফাত শরীফ হত্যা মামলার প্রধান আসামি রাকিবুল হাসান রিফাত ফরাজির জামিন আবেদন নামঞ্জুর করেছেন আদালত। এছাড়া মামলার চার আসামির জামিন আবেদন শিশু আদালতে পাঠানোর নির্দেশ দিয়েছেন আদালত। পাশাপাশি পলাতক এক আসামিকে আদালতে হাজির হওয়ার জন্য পত্রিকায় বিজ্ঞপ্তি প্রকাশেরও আদেশ দেয়া হয়েছে। বরগুনার সিনিয়র জুডিশিয়াল ম্যাজিস্ট্রেট আদালতের ভারপ্রাপ্ত বিচারক মো. ইয়াসিন আরাফাত বুধবার (১৬ অক্টোবর) সকালে এ আদেশ দেন। এ বিষয়ে মামলার বাদীপক্ষের আইনজীবী মো. মজিবুল হক কিসলু বলেন, রিফাত হত্যা মামলার ধার্য তারিখে বরগুনা জেলা কারাগারে থাকা আট আসামিকে আদালতে হাজির করে পুলিশ। এছাড়াও এ মামলায় জামিনে থাকা নিহত রিফাত শরীফের স্ত্রী আয়শা সিদ্দিকা মিন্নিও আদালতে হাজির হন। তিনি আরও বলেন, ধার্য তারিখে আদালতে এ মামলার প্রধান আসামি রাকিবুল হাসান রিফাত ফরাজির জামিন আবেদন করা হয়। পরে আদালত তার জামিন আবেদন নামঞ্জুর করেন। এছাড়াও এ মামলার অপ্রাপ্তবয়স্ক আসামি রাশিদুল হাসান রিশান ফরাজি, তানভীর হোসেন, অয়ালিউল্লাহ ওলি এবং মারুফ মল্লিকের জামিন আবেদন করা হয়। পরে আদালত তাদের জামিন আবেদন শুনানির জন্য শিশু আদালতে প্রেরণ করেন। গত ২৬ জুন রিফাত শরীফ হত্যাকাণ্ড সংগঠিত হয়। এরপর গত ১ সেপ্টেম্বর বহুল আলোচিত এ মামলায় ২৪ জনকে অভিযুক্ত করে আদালতে অভিযোগপত্র দাখিল করে পুলিশ। ২৪ আসামির মধ্যে ১৫ আসামিকে গ্রেফতার করে পুলিশ। এরপর আদালত পলাতক আসামিদের মালামাল জব্দের আদেশ দিলে সাতজন পলাতক আসামি আদালতে আত্মসমর্পণ করেন। এ মামলায় অভিযুক্ত মো. নাইম ও মুসা নামে দুই আসামি এখনো পলাকত রয়েছেন।\nশাহজালাল আন্তর্জাতিক বিমানবন্দরে ইয়াবাসহ যাত্রী আটক\n১৬অক্টোবর,বুধবার,অনলাইন ডেস্ক,নিউজ একাত্তর ডট কম: হযরত শাহজালাল আন্তর্জাতিক বিমানবন্দরে ১২৮ পিস ইয়াবাসহ মোহাম্মদ জাহাঙ্গীর আলম (৩০) নামে এক যাত্রীকে আটক করেছে পুলিশের বিশেষ শাখা (এসবি)।বিশেষ কৌশলে ইয়াবা নিয়ে মালয়েশিয়া যাওয়ার সময় বুধবার (১৬ অক্টোবর) ভোর সাড়ে পাঁচটার দিকে বিমানবন্দরে তাকে আটক করা হয়। এসবির একটি সূত্র বিষয়টি নিশ্চিত করেছেন। জানা গেছে, জাহাঙ্গীর বাংলাদেশ বিমানের একটি ফ্লাইটে করে মালয়েশিয়া যাওয়ার কথা ছিল। ওই যাত্রীর কাছে ইয়াবা রয়েছে এমন তথ্যের ভিত্তিতে বহির্গমন বোর্ডিং কাউন্টারের সামনে থেকে সিটিএসবি বিমানবন্দর জোন তাকে আটক করে। এ সময় তার দেহ ও সঙ্গে থাকা ব্যাগ তল্লাশি করলে ব্যাগের মধ্যে জুতার ভেতর (গোড়ালির অংশে) বিশেষ কায়দায় সাদা স্কচটেপ দিয়ে মোড়ানো অবস্থায় দুটি ইয়াবার প্যাকেট পাওয়া যায়। প্যাকেটে থাকা মোট ১২৮ পিস ইয়াবা উদ্ধার করা হয়।\n১৬অক্টোবর,বুধবার,অনলাইন ডেস্ক,নিউজ একাত্তর ডট কম: রাজধানীরসহ আশপাশের জেলায় যোগাযোগ ব্যবস্থা সহজ করতে সরকার কাজ করে যাচ্ছে বলে জানিয়েছেন প্রধানমন্ত্রী শেখ হাসিনা। বুধবার (১৬ অক্টোবর) বেলা সাড়ে ১১টায় গণভবন থেকে ভিডিও কনফারেন্সে বেশ কয়েকটি উন্নয়ন প্রকল্পের উদ্বোধন করে এ কথা জানান প্রধানমন্ত্রী। শেখ হাসিনা বলেন, সড়কে বিশৃঙ্খলা সৃষ্টি করা চালকদের সচেতন থাকতে হবে। সেই সঙ্গে পথচারীদেরও সচেতন হতে হবে। আর স্কুল থেকেই ট্রাফিক আইন সম্পর্কে জ্ঞানদানের ব্যবস্থা করতে হবে শিক্ষার্থীদের। এ সময় ঢাকা-সিলেট মহাসড়কে চার লেন বিশিষ্ট ভুলতা ফ্লাইওভারসহ বেশকিছু প্রকল্প ভিডিও কনফারেন্সে উদ্বোধন করেন তিনি।\n১৫অক্টোবর,মঙ্গলবার,অনলাইন ডেস্ক,নিউজ একাত্তর ডট কম: ঢাকা উত্তর সিটি করপোরেশন (ডিএনসিসি) মঙ্গলবার বনানীর কামাল আতাতুর্ক অ্যাভিনিউয়ের ফুটপাত দখল করে নির্মাণ সামগ্রীর রাখার অপরাধে মালিক ও নির্মাণ ঠিকাদারকে এক লাখ টাকা জরিমানা করেছে। তাৎক্ষণিকভাবে নির্মাণ সামগ্রীর ধ্বংসাবশেষগুলো পরিষ্কার করার নির্দেশ দেয়া হয়। সামাজিক যোগাযোগ মাধ্যমে অভিযোগের প্রেক্ষিতে ডিএনসিসির ভ্রাম্যমাণ আদালত ১৫৮/ই কামাল আতাতুর্ক অ্যাভিনিউয়ে এ অভিযান চালান। ডিএনসিসির নির্বাহী ম্যাজিস্ট্রেট সাজিদ আনোয়ার এ অভিযানে নেতৃত্ব দেন। ডিএনসিসির ভ্রাম্যমাণ আদালত ও উচ্ছেদ অভিযান অব্যাহত থাকবে।\n১৫অক্টোবর,মঙ্গলবার,অনলাইন ডেস্ক,নিউজ একাত্তর ডট কম: রাজধানী ঢাকায় আরও দুটি মেট্রোরেল হচ্ছে। একটি মেট্রোরেল বিমানবন্দর থেকে নতুন বাজার, বাড্ডা হয়ে কমলাপুর রেলস্টেশন পর্যন্ত যাবে। এর দৈর্ঘ্য হবে ৩১ কিলোমিটার। এটি ম্যাস Rapid ট্রানজিট ডেভেলপমেন্ট প্রজেক্ট বা লাইন-১ নামে পরিচিত হবে। আরেকটি মেট্রোরেল হবে সাভারের হেমায়েতপুর থেকে আমিনবাজার, গাবতলী, মিরপুর-১, কচুক্ষেত, বনানী, গুলশান-২, নতুনবাজার হয়ে ভাটারা পর্যন্ত। এর দৈর্ঘ্য হবে ২০ কিলোমিটার। এই রুটটি এমআরটি লাইন-৫ নামে পরিচিত হবে। আজ মঙ্গলবার জাতীয় অর্থনৈতিক পরিষদের নির্বাহী কমিটির (একনেক) সভায় এই দুটি প্রকল্প পাস হয়। প্রকল্প দুটিতে খরচ ধরা হয়েছে প্রায় ৯৪ হাজার কোটি টাকা। প্রধানমন্ত্রী শেখ হাসিনার সভাপতিত্বে এনইসি সম্মেলনকক্ষে একনেক সভা অনুষ্ঠিত হয়। একনেক সভা শেষে সাংবাদিকদের এ সম্পর্কে বিস্তারিত জানান পরিকল্পনামন্ত্রী এম এ মান্নান। তিনি বলেন, প্রথম প্রকল্পে খরচ হবে ৫২ হাজার ৫৬১ কোটি টাকা। প্রথম প্রকল্পটি শেষ হবে ২০২৬ সালের জুন মাসে। দ্বিতীয় প্রকল্পে খরচ ৪১ হাজার ২৩৮ কোটি টাকা। শেষ হবে ২০২৮ সালের ডিসেম্বর মাসে। জাপানের সাহায্য সংস্থা জাইকা অর্থায়ন করবে দুটি প্রকল্পেই। এম এ মান্নান বলেন, এর নির্মাণ শেষ হলে ঢাকা হবে বিশ্বমানের শহর। তবে মেট্রোরেলের জন্য হাতিরঝিল যেন নষ্ট না হয়। এ ছাড়া মেট্রোরেলের কারণে ঘনবসতিপূর্ণ এলাকা হলেও কোনো ব্যাঘাত ঘটানো যাবে না বলে প্রধানমন্ত্রী নির্দেশনা দিয়েছেন। আজকের একনেকে সব মিলিয়ে ১ লাখ ২৫ কোটি টাকার ১০টি প্রকল্প পাস হয়।\n১৫অক্টোবর,মঙ্গলবার,অনলাইন ডেস্ক,নিউজ একাত্তর ডট কম: তৃতীয় লিঙ্গ বা হিজরা সম্প্রদায় থেকে বাংলাদেশের প্রথম মহিলা ভাইস চেয়ারম্যান হলেন পিংকি খাতুন। গতকাল সোমবার ঝিনাইদহের কোটচাঁদপুর উপজেলা পরিষদ নির্বাচনে পিংকি ৭৪১ ভোট বেশি পেয়ে বিজয়ী হন। পিংকি খাতুনের সঙ্গে রুবিনা খাতুন ও নাসিমা ইসলাম নামে আরও দুই নারী কোটচাঁদপুর উপজেলা মহিলা ভাইস চেয়ারম্যান পদে নির্বাচন করেছিলেন। পিংকি ১২ হাজার ৮৮০ ভোট পেয়ে নির্বাচিত হন। তার নিকটতম প্রতিদ্বন্দ্বী রুবিনা খাতুন পান ১২ হাজার ১৩৯ ভোট। পিংকি খাতুন কোটচাঁদপুর উপজেলার দোড়া ইউনিয়নের সোয়াদি গ্রামের নওয়াব আলীর সন্তান। পিংকি খাতুন জানিয়েছেন, তৃতীয় লিঙ্গের মানুষের অধিকার আদায়ের লক্ষ্যে নির্বাচনে অংশ নিয়েছিলেন। নির্বাচিত হওয়ার পর এক প্রতিক্রিয়ায় জানিয়েছেন সমাজের অবহেলিত মানুষের পাশে দাঁড়াবেন। বৈষম্য রয়েছে তা রোধে কাজ করবেন। পিংকি খাতুন দীর্ঘ ৩ বছর ধরে কোটচাঁদপুর উপজেলা যুব মহিলা লীগের আহ্বায়ক হিসেবে দায়িত্ব পালন করছেন। ঝিনাইদহের কোটচাঁদপুর উপজেলা নির্বাচনে বেসরকারিভাবে চেয়ারম্যান নির্বাচিত হয়েছেন আওয়ামী লীগ মনোনীত নৌকা প্রতীকের প্রার্থী শরিফুন্নেছা মিকি।


‘সব সেবা প্রতিষ্ঠানকে এক ছাদের নিচে আনার পরিকল্পনা হচ্ছে’ | জয়নিউজবিডি\nনিজস্ব প্রতিবেদক 21 April 2019 4:15 pm\nপ্রধানমন্ত্রীর মুখ্য সচিব মো. নজিবুর রহমান বলেছেন, দেশের সর্বত্র ব্যাঙের ছাতার মত ছড়িয়ে ছিটিয়ে আছে বিভিন্ন সরকারি অফিসগুলো। এ কারণে সেবাগ্রহীতাদের ভোগান্তিতে পড়তে হচ্ছে। প্রধানমন্ত্রী তাই জনগণকে আরো সহজভাবে সেবা দেওয়ার জন্য সব সেবা প্রতিষ্ঠানকে এক ছাদের নিচে নিয়ে আসার পরিকল্পনা করছেন।\nরোববার (২১ এপ্রিল) দুপুর ১টায় চট্টগ্রাম সার্কিট হাউজে স্থানীয় পর্যায়ে এসডিজি বাস্তবায়ন বিষয়ক দিনব্যাপী কর্মশালায় প্রধান অতিথির বক্তব্য তিনি এসব কথা বলেন।\nমুখ্য সচিব বলেন, এসডিজির মূল প্রতিপাদ্য কাউকে পেছনে ফেলা নয়। এজন্য প্রধানমন্ত্রী সব অঞ্চলে সমান উন্নয়ন পরিকল্পনা গ্রহণ করেছেন। দেশের গ্রামাঞ্চলেও শহরের সব সুযোগ-সুবিধা পৌঁছে দিতে ‘আমার গ্রাম আমার শহর’ স্লোগানে ডিজিটাল গ্রাম গড়ার প্রকল্প বাস্তবায়িত হচ্ছে। প্রধানমন্ত্রীর উদ্ভাবিত এ উন্নয়ন মডেল সারা বিশ্বে প্রশংসিত হচ্ছে।\nতিনি বলেন, উন্নয়নের এ ধারাবাহিকতা অব্যাহত রেখে জাতিসংঘ ঘোষিত ২০৩০ এজেন্ডা তথা টেকসই উন্নয়ন লক্ষ্যমাত্রা (এসডিজি) এবং নির্বাচনি ইশতেহার বাস্তবায়নে বদ্ধপরিকর শেখ হাসিনা সরকার।\nমুখ্য সচিব বলেন, টেকসই উন্নয়নের লক্ষ্যমাত্রা (এসডিজি) বাস্তবায়নে সর্বস্তরের স্থানীয় লোকজনকে সম্পৃক্ত করতে হবে।\nচট্টগ্রাম দেশের অর্থনীতিকে সচল রাখে উল্লেখ করে মুখ্য সচিব বলেন, জাতীয় রাজস্ব বোর্ডের চেয়ারম্যান থাকাকালীন দেখেছি, চট্টগ্রাম দেশের অর্থনীতির চালিকাশক্তি। এখানকার সমুদ্র বন্দরসহ অর্থনৈতিক কর্মকাণ্ড দেশের অগ্রযাত্রায় গুরুত্বপূর্ণ ভূমিকা রাখছে। এসডিজি অর্জনে চট্টগ্রাম বিভাগ অনেকদূর এগিয়েছে।\nসাংবাদিকদের এক প্রশ্নের জবাবে মুখ্য সচিব মো. নজিবুর রহমান বলেন, টেকসই উন্নয়নের লক্ষ্যমাত্রা (এসডিজি) অর্জনে বাধা হয়ে দাঁড়িয়েছে রোহিঙ্গা ইস্যু। নতুন ১১ লাখ রোহিঙ্গার পাশাপাশি জলবায়ু পরিবর্তনও এসডিজি বাস্তবায়নে অন্যতম সমস্যা।\nকর্মশালার প্রেক্ষাপট বিশ্লেষণ করেন প্রধানমন্ত্রীর কার্যালয়ের গভর্নেন্স ইনোভেশন ইউনিটের মহাপরিচালক মো. আশরাফ উদ্দিন।\nপ্রধানমন্ত্রীর কার্যালয়ের গভর্নেন্স ইনোভেশন ইউনিটের সহযোগিতায় এবং চট্টগ্রাম বিভাগীয় প্রশাসনের আয়োজনে এ কর্মশালায় বিশেষ অতিথি ছিলেন জনপ্রশাসন মন্ত্রণালয়ে সচিব ফয়েজ আহম্মদ, পাবলিক প্রাইভেট পার্টনারশিপের প্রধান নির্বাহী কর্মকর্তা (ভারপ্রাপ্ত সচিব) মো. আলকামা সিদ্দিকী, পযটন করপোরেশনের চেয়ারম্যান আকতার জামান কবির, গৃহায়ণ ও গণপূর্ত মন্ত্রণালয়ের অতিরিক্ত সচিব আকতার হোসেন।\nচট্টগ্রাম বিভাগীয় কমিশনার আবদুল মান্নানের সভাপতিত্বে কর্মশালায় আরো উপস্থিত ছিলেন অতিরিক্ত বিভাগীয় কমিশনার (উন্নয়ন) মো. নুরুল আলম নিজামী, জেলা প্রশাসক ইলিয়াস হোসেন, চট্টগ্রাম উন্নয়ন কর্তৃপক্ষের বিদায়ী চেয়ারম্যান আবদুচ ছালাম, চট্টগ্রাম সিটি করপোরেশনের প্রধান নির্বাহী কর্মকর্তা মো. সামসুদ্দোহা ও চট্টগ্রাম বন্দর কর্তৃপক্ষের প্রশাসক মো. জাফর আলম।\nএসডিজিচট্টগ্রাম সার্কিট হাউজমুখ্য সচিব


একই পরিবারের দুই ছেলে প্রতিবন্ধী; চিকিৎসাবাবদ সহযোগিতা পেতে বাবার আকুতি –\nচট্টগ্রাম বিভাগ প্রকাশিত- বৃহস্পতিবার ৩ জুন ২০২১, ১২৬ বার পড়া হয়েছে\nকক্সবাজার জেলার অন্তর্গত মহেশখালী উপজেলার অধিবাসী মুহাম্মদ লালুর দুই সন্তান আইয়ুব আলী(১৬) ও আশরাফ আলী(১৪) দীর্ঘ ৭ বছর ধরে সারকোমা নামক কঠিন রোগে আক্রান্ত হয়ে অভিশপ্ত জীবনযাপন করছে। সম্ভবপর স্বাভাবিক জীবনযাপনে প্রতিনিয়ত নানামুখি বাধা ও সীমাবদ্ধতার শিকার হতে হয় তাদের। তারা যেখানেই যায়, তাদের নামের সাথে প্রতিবন্ধী তকমা জুড়িয়ে দেওয়া হয়৷ বিভিন্ন সামাজিক অনুষ্ঠান, এমনকি খেলাধুলায়ও তারা অংশগ্রহণ করতে পারে না অন্যান্যদের মতো। তাদের আক্ষেপ হয় এজন্য যে, তাদেরকে বন্ধু হিসেবে সমাজের কেউ স্বীকৃতি ও সঙ্গ দিতে চায় না৷ তাদের নিরীহ ও ব্যথাতুর মন হয়তো-বা চিৎকার করে বলতে চায়, আমাদের মতো প্রতিবন্ধী না হলে, আমাদের কষ্ট কেউই বুঝতে পারবে না৷\nতথ্য পেয়ে, প্রতিবন্ধী দুই ছেলের ব্যাপারে আমাদের প্রতিবেদক তাদের পিতা মুহাম্মদ লালুর সাথে যোগাযোগ করেন। জানা যায়, মুহাম্মদ লালুর বাড়ি মহেশখালী উপজেলার কালারমারছড়া ইউনিয়নের মাইজপাড়া গ্রামে। তিনি আমাদের জানান, “আমার এই দুই প্রতিবন্ধী ছেলেকে চট্টগ্রাম মেডিকেল কলেজ হাসপাতালে দীর্ঘ ১ বছর যাবৎ চিকিৎসা করিয়েছি, কিন্তু প্রয়োজনীয় অর্থের অভাবে চিকিৎসা চালিয়ে যাওয়া সম্ভব হয়নি আর। আমি একজন দরিদ্র কৃষক, আমার পক্ষে এই সন্তানগুলোর চিকিৎসা ব্যবস্থা নেওয়ার মতো আর কোনো সহায়সম্বল অবশিষ্ট নেই। সমাজের বিত্তবানরা যদি একটু সহানুভূতির হাত বাড়িয়ে দেন, তাহলে হয়তো-বা আমার ছেলেগুলো স্বাভাবিক জীবন ফিরে পাবে।”\nবিষয়টি নিয়ে হাটহাজারীর শিশুরোগ বিশেষজ্ঞ ডা. শহিদুল্লাহ চৌধুরীর সাথে কথা হলে তিনি জানান, বুকের পেছনে হাড্ডি বেড়ে যাওয়ায় সারকোমা রোগে আক্রান্ত হয়েছে তারা। অপারেশনের মাধ্যমে এই রোগ সারানো সম্ভব, তবে এটি ব্যয়বহুল চিকিৎসা। স্থানীয় এমইউপি আবুল কাসেম এই দুই প্রতিবন্ধীর জীবন বাচাঁতে সবার সহযোগিতা কামনা করেছেন।\nকিংবদন্তি কণ্ঠশিল্পী ভূপেন হাজারিকার মতো করে বললে, বলতে হয়— “মানুষ মানুষের জন্য জীবন জীবনের জন্য, একটু সহানুভূতি কি মানুষ পেতে পারে না? বন্ধু, মানুষ মানুষের জন্য।”\nযোগাযোগ: ০১৮২৩৮৫০৩৬৩ (পিতা)\nজেলা পুলিশ সদস্যদের অগ্নি নির্বাপণ প্রশিক্ষণ\nফয়সাল আহম্মেদ, মেহেরপুর- মেহেরপুর পুলিশ লাইন্স প্যারেড গ্রাউন্ডে মেহেরপুর ফায়ার সার্ভিসের উদ্যোগে জেলা পুলিশ সদস্যদের অগ্নি নির্বাপণ প্রশিক্ষণের আয়োজন করা হয়েছে।আজ মঙ্গলবার সকালআরও পড়ুন...


প্রধান খবর (বাংলাদেশ), বিজ্ঞান-প্রযুক্তি, শিরোনাম\nআপডেট টাইম:রবিবার, ২৭ ডিসেম্বর, ২০২০ সময় ১:৪৯ PM\nবাংলাদেশ পুলিশের মহাপরিদর্শক (আইজিপি) ড. বেনজীর আহমেদের অফিসিয়াল ইউটিউব চ্যানেল চালু করা হয়েছে। গত ২৮ অক্টোবর ‘Dr. Benazir Ahmed’ নামে চ্যানেলটিতে প্রথম ভিডিও আপলোড করা হয়। এরপর ২ মাসে তথা এখন পর্যন্ত (রবিবার বেলা ১:৪৬টা) চ্যানেলটির সাবস্ক্রাইবার সংখ্যা ১০ হাজার ৯০০ জনে দাঁড়িয়েছে।\nশনিবার (২৬ ডিসেম্বর) রাতে ১০ হাজার সাবস্ক্রাইবার ছাড়ানোর উপলক্ষে চ্যানেলটির সাবস্ক্রাইবার ও দর্শকদের বাংলাদেশ পুলিশের পক্ষ থেকে আন্তরিক অভিনন্দন ও ধন্যবাদ জানানো হয়।\nবাংলাদেশ পুলিশের ভেরিফাইড ফেসবুক পেজে বলা হয়, ‘অতি অল্প সময়ে আইজিপির অফিসিয়াল ইউটিউব চ্যানেলটি প্রায় ১০.০১ হাজার মানুষের হৃদয় ছুঁয়ে গেছে। আইজিপি ড. বেনজীর আহমেদ, বিপিএম (বার) সকল সাবস্ক্রাইবার ও ভিউয়ারকে বাংলাদেশ পুলিশের পক্ষ থেকে আন্তরিক অভিনন্দন ও ধন্যবাদ জানিয়েছেন।’\nএতে আরও বলা হয়, ‘বাংলাদেশ পুলিশের পাশে থেকে সম্মানিত নাগরিকরা এভাবে আমাদের প্রতিনিয়ত নানামাত্রিক উপায়ে উৎসাহ প্রদান করে চলেছেন এবং অধিকতর ইতিবাচক কাজে আরও বেশি মনোনিবেশ করার সহায়ক হিসেবে কাজ করছেন। এ জন্য আমরা দেশ-বিদেশের সম্মানিত নাগরিকদের কাছে কৃতজ্ঞ। আশাকরি অনাগত সময়ে এভাবেই বাংলাদেশ পুলিশের সাথে সম্মানিত নাগরিকদের এই বন্ধন অধিকতর বেগবান হবে, হবে কার্যকর। সর্বদাই জনগণের পাশে বাংলাদেশ পুলিশ।’


Home/বিনোদন/OMG! তসলিমা নাসরিনকে কেন ‘মৃত’ ঘোষণা করলো ফেসবুক? যদিও বেঁচে আছেন লেখিকা\nবিতর্কিত ও নির্বাসিত লেখক তসলিমা নাসরিনকে কে না চেনেন! তবে চেনা না চেনা নিয়ে কথা নয়, কথা হলো এই সময়ে হঠাৎই আলোচনার জন্ম দিয়েছে তার ভেরিফাইড ফেসবুক আইডি। সেখানে ফেসবুক লিখে রেখেছে ‘রিমেম্বারিং তসলিমা নাসরিন’। সাধারণত মৃত মানুষের আইডির ক্ষেত্রে এমনটা হয়ে থাকে। কিন্তু ফেসবুক কেন তসলিমাকে মৃত বলছে। অথচ তার ঘনিষ্ঠজনেরা জানিয়েছেন তিনি মারা যাননি।\nতসলিমা নাসরিনের ফেসবুক ঘেঁটে জানা যায়, তিনি মৃত্যু বিষয়ক ভাবনা নিয়ে ফেসবুকে একটি পোস্ট করেছিলেন। এই স্ট্যাটাসের ২৪ ঘণ্টা পেরোনোর আগেই ফেসুবক ভারতে বসবাসরত বাংলাদেশি লেখককে মৃত দেখাচ্ছে!\n‘রিমেম্বারিং তসলিমা নাসরিন’-এর সঙ্গে আরও কিছু লেখা যুক্ত করে ফেসবুক, যেটা সাধারণত মৃত ব্যক্তিদের আইডিতে ফেসবুক করে থাকে। সেখানে লেখা রয়েছে- ‘আমরা আশা করি আপনারা যারা তসলিমা নাসরিনকে ভালোবাসেন, তারা তাকে স্মরণ করার জন্য তার প্রোফাইল পরিদর্শন করতে পারেন।’\nপ্রশ্ন আসছে, জীবিত তসলিমাকে মৃত ঘোষণা করল কে? মূলত মৃত ব্যক্তির ফেসবুক আইডি রিমেম্বারিং করতে মৃত ব্যক্তির ফেসবুক বন্ধুরা তার আইডিটি রিমেম্বারিং করতে ফেসবুকের একটি লিংকে ঢুকে ফরম পূরণ করতে হয়। কর্তৃপক্ষের কাছে আবেদন করলে প্রমাণসাপেক্ষে সেই অ্যাকাউন্ট রিমেম্বারিং করে দেয় ফেসবুক।\nমূলত তসলিমা নাসরিনের একটি ফেসবুক পোস্টকে কেন্দ্র করেই তার আইডিটি রিমেম্বাররিং করা হয়। তসলিমা নাসরিনের করা সেই পোস্টে তিনি লিখেন, ‘আমি চাই আমার মৃত্যুর খবর প্রচার হোক চারদিকে। প্রচার হোক যে আমি আমার মরণোত্তর দেহ দান করেছি হাসপাতালে, বিজ্ঞান গবেষণার কাজে। কিছু অঙ্গ প্রতিস্থাপনে কারও জীবন বাঁচুক। কারও চোখ আলো পাক।’\nতিনি আরও লিখেন, ‘প্রচার হোক, কিছু মানুষও যেন প্রেরণা পায় মরণোত্তর দেহ দানে। অনেকে কবর হোক চান, পুড়ে যাক চান, কেউ কেউ চান তাদের শরীরের পোড়া ছাই প্রিয় কোনো জায়গায় যেন ছড়িয়ে দেওয়া হয়। কেউ কেউ আশা করেন, তাদের দেহ মমি করে রাখা হোক। কেউ আবার বরফে ডুবিয়ে রাখতে চান, যদি ভবিষ্যতে প্রাণ দেওয়ার পদ্ধতি আবিষ্কার হয়!’\nফেসবুক পোস্টের শেষাংশে তিনি লিখেন, ‘সে অসুখ-বিসুখে আমি আধুনিক চিকিৎসা বিজ্ঞানের ওপর নির্ভর করি এবং জীবনের শেষদিন পর্যন্ত করবো। কোনো প্রাচীন চিকিৎসা পদ্ধতিতে আমার বিন্দুমাত্র বিশ্বাস নেই, ঠিক যেমন বিশ্বাস নেই কোনো কুসংস্কারে। জীবনের একটি মুহূর্তেরও মূল্য অনেক। তাই কোনো মুহূর্তই হেলায় হারাতে চাই না।’\nতবে তার আইডি রিমেম্বারিংয়ের ক্ষেত্রে তার যে স্ট্যাটাসের কথা বলা হচ্ছে তিনি সেখানে একবারও লিখেননি আপনারা ফেসবুকে আমার আইডি মৃত বলে আবেদন করুন। তার এক ঘনিষ্ঠজন নিজের নাম প্রকাশ না করার শর্তে বলেন, তিনি একটি তাত্ত্বিক লেখা লিখেছেন, অতি উৎসাহীরা তার পোস্টের অপব্যাখ্যা করে রিমেম্বারিংয়ের জন্য আবেদন করেন। ফেসবুকও কোনো ধরনের প্রমাণ ছাড়া সেটি এপ্রুভ করে ফেলে।\nতিনি আরও বলেন, এসব বিষয়ে ফেসবুকের একটু যত্নবান হওয়া উচিত। অন্তত আন্তর্জাতিক গণমাধ্যমের খবর ছাড়া তার মতো একজন আন্তর্জাতিক মানের লেখকের আইডি রিমেম্বারিংয়ে দেওয়া বিব্রতকর।\nDally life style Life Style News omg-taslima-nasrinke-ken-ৃmr


সিঙ্গাপুরে ফ্রান্সবিরোধী বক্তব্য: ১৫ বাংলাদেশিকে ফেরত, আটক ১ সিঙ্গাপুরে ফ্রান্সবিরোধী বক্তব্য: ১৫ বাংলাদেশিকে ফেরত, আটক ১ – soroborno.com\nশুক্রবার, ২২ অক্টোবর ২০২১, ১২:২৬ অপরাহ্ন\nটি-টোয়েন্টি বিশ্বকাপ টস জিতে ব্যাটিংয়ে স্কটল্যান্ড সাম্প্রদায়িক সহিংসতায় কঠোর ব্যবস্থার নির্দেশ প্রধানমন্ত্রীর সয়াবিন তেলের দাম লিটারে বাড়ল ৭ টাকা ভয় নেই, আ’লীগ আছে রাজপথে: কাদের ফখরুল ইসলাম শাইস্তা’কে আওয়ামিলীগের প্রার্থী হিসেবে নির্বাচিত করায় অভিনন্দন সাম্প্রদায়িক অস্থিতিশীলতাকারী দোষীদের শাস্তি দাবীতে ছাত্র অধিকার পরিষদের বিক্ষোভ মিছিল কলেজছাত্রকে তুলে নিয়ে বিয়ে করলেন তরুণী বিশ্ববিদ্যালয়ের গুচ্ছ ভর্তি পরীক্ষা শুরু টি-টোয়েন্টি বিশ্বকাপের পর্দা উঠছে আজ খালেদা জিয়া হাসপাতালে\nসিঙ্গাপুরে ফ্রান্সবিরোধী বক্তব্য: ১৫ বাংলাদেশিকে ফেরত, আটক ১\nফ্রান্সে মহানবী হযরত মুহম্মদ (সা.)-কে নিয়ে ব্যঙ্গচিত্র প্রদর্শনকে কেন্দ্র করে দেশটির বিরুদ্ধে সামাজিক যোগাযোগ মাধ্যমে উসকানিমূলক মন্তব্যের জের ধরে ১৫ বাংলাদেশি নাগরিককে ফেরত পাঠিয়েছে সিঙ্গাপুর। এছাড়া সন্ত্রাসী তৎপরতায় জড়িত থাকার অভিযোগে আরও এক বাংলাদেশি নাগরিককে গ্রেফতার করেছে দেশটি।\nমঙ্গলবার (২৪ নভেম্বর) সিঙ্গাপুরের স্বরাষ্ট্র মন্ত্রণালয় এসব তথ্য জানিয়েছে। সিঙ্গাপুরের গণমাধ্যম দ্য স্ট্রেইটস টাইমসের খবরে বলা হয়, আহমেদ ফয়সাল নামে ওই বাংলাদেশিকে গত ২ নভেম্বর আটক করা হয়েছিল। ধর্মের পক্ষ নিয়ে সহিংতার অভিযোগে তাকে আটকের সেই খবর আজ (মঙ্গলবার) নিশ্চিত করেছে কর্তৃপক্ষ।\nসিঙ্গাপুরের স্বরাষ্ট্র মন্ত্রণালয় বলছে, সামাজিক যোগাযোগ মাধ্যমে পোস্ট ও মন্তব্যের মাধ্যমে সাম্প্রদায়িক সম্প্রীতি বিনষ্ট করা এবং সম্ভাব্য উগ্রবাদী তৎপরতায় জড়িত থাকার অভিযোগে ৩৭ জনের বিরুদ্ধে অনুসন্ধান করছিল তারা। এর মধ্যে ১৪ জন সিঙ্গাপুরের নাগরিক, ২৩ জন অন্যান্য দেশের। বিজ্ঞাপন\nঅনুসন্ধানের আওতায় থাকা এসব ব্যক্তি ফরাসি স্কুলশিক্ষক স্যামুয়েল প্যাটিকে শিরচ্ছেদের মাধ্যমে হত্যাকে সমর্থন করছিল বলে জানিয়েছে স্বরাষ্ট্র মন্ত্রণালয়। তারা আরও বলছে, ওই ব্যঙ্গচিত্র প্রদর্শনের জের ধরে ফ্রান্সসহ অন্যান্য জায়গায় হামলার বিষয়েও তারা উসকানি দিয়েছেন। শুধু তাই নয়, ফ্রান্স ও ফরাসি প্রেসিডেন্ট ইমানুয়েল ম্যাখোঁর বিরুদ্দে সহিংস হয়ে ওঠার উসকানি এবং মুসলিমদের নিয়ে অমর্যাদাকর বক্তব্য প্রচারের অভিযোগও ছিল কারও কারও বিরুদ্ধে।\nসিঙ্গাপুরের অভ্যন্তরীণ নিরাপত্তা বিভাগ বলছে, অনুসন্ধান শেষে মোট ১৬ ব্যক্তিকে সিঙ্গাপুর থেকে নিজ নিজ দেশে ফেরত পাঠানো হয়েছে। এর মধ্যে ১৫ জনই বাংলাদেশি। বাকি একজন মালয়েশিয়ার নাগরিক। তিনি উগ্রপন্থায় দীক্ষিত হয়ে সিরিয়া বা ফিলিস্তিন যাওয়ার পরিকল্পনা করছিলেন বলে জানা গেছে। বিজ্ঞাপন\n১৫ বাংলাদেশি নাগরিক সম্পর্কে সিঙ্গাপুর সরকার জানিয়েছে, তাদের বেশিরভাগই নির্মাণ শিল্পের শ্রমিক হিসেবে কর্মরত। তারা সামাজিক যোগাযোগ মাধ্যমে সাম্প্রদায়িক বিভিন্ন মন্তব্যের মাধ্যমে সহিংসতা উসকে দেওয়ার কাজে জড়িত ছিলেন।\nস্বরাষ্ট্র মন্ত্রণালয় এক বার্তায় বলেছে, বিদেশি যে ২৩ নাগরিকের বিরুদ্ধে অনুসন্ধান চলছিল, তাদের মধ্যে বাকি সাত জনকে (১৬ জনকে ফেরত পাঠানোর পর) নিয়ে এখনো তদন্ত চলছে। তবে এই ২৩ জনই সামাজিক যোগাযোগ মাধ্যমে একই ধরনের মন্তব্য বা বক্তব্য সমর্থন করলেও তাদের একজনের সঙ্গে আরেকজনের সম্ভবত যোগাযোগ ছিল না। পাশাপাশি সিঙ্গাপুরেই কোনো বিক্ষোভ বা হামলার পরিকল্পনাও তাদের ছিল না বলে এখন পর্যন্ত তথ্যে জানা গেছে। বিজ্ঞাপন\nএদিকে, সিঙ্গাপুরের যে ১৪ নাগরিকের বিরুদ্ধে অনুসন্ধান চলছে, তাদের মধ্যে ১০ জন পুরুষ, চার জন নারী। তাদের বয়স ১৯ থেকে ৬২ বছরের মধ্যে।\nমঙ্গলবার দেশটির স্বরাষ্ট্র ও আইন বিষয়ক মন্ত্রী কে. শানমুগাম এক সেমিনারে বলেন, সিঙ্গাপুর ও ফ্রান্স দু’টিই সেক্যুলার রাষ্ট্র। দুইটি দেশেই ধর্ম পালনের স্বাধীনতা রয়েছে। তবে আমাদের দুই দেশের মধ্যেও দৃষ্টিভঙ্গির পার্থক্য রয়েছে। সেক্যুলার সরকার হিসেবে আমাদের সব ধর্মকে নিরপেক্ষভাবে দেখতে হবে। একইসঙ্গে আমাদের এটিও দেখতে হবে— কেউ যেন কোনো ধর্মকে অপমান বা আক্রমণ না করতে পারে।


Insta Bangla - Page5of 817 -\n১০ কোটি টাকা হাতিয়ে উধাও দুই পরিচালক!\nDesk Four3hours ago\tঅপরাধ 0\nজামালপুরের মাদারগঞ্জে গ্রাহকের প্রায় ১০ কোটি টাকা হাতিয়ে নেয়ার অভিযোগ উঠেছে উদয়ন বহুমুখী সমবায় সমিতির দুই পরিচালকের বিরুদ্ধে। উদয়ন বহুমুখী সমবায় সমিতিটির গ্রাহকসংখ্যা আড়াই হাজার। ওই দুই পরিচালক হলেন মো. আইনুল হক ও মো. দৌলত হোসেন। এ নিয়ে গ্রাহকসহ এলাকার মানুষের মাঝে তীব্র ক্ষোভ সৃষ্টি হয়েছে। নিজেদের আমানতের টাকা ফেরতের …\nDesk Four3hours ago\tখেলাধুলা 0\nপ্রচণ্ড ঠাণ্ডায় কাবু হয়ে পড়েছেন লিওনেল মেসি। জ্বি হ্যাঁ! ঠিকই শুনছেন। ইউরোপ জুড়ে শীতের আমেজ শুরু হয়ে গেছে। বার্সেলোনা সমুদ্রের কাছে হওয়ার কারণে শীত খুব বেশি অনুভব করেননি মেসি। ফলে ঠান্ডার চ্যালেঞ্জ মোকাবিলা করতে হয়নি তাকে। কিন্তু এবার হচ্ছে। ফরাসি লিগে মেসির খারাপ পারফরম্যান্সের জন্য ফ্রান্সের আবহাওয়াকে দায়ী করছেন সুয়ারেজ। …\nভারতে জন্ম নিয়ে ভারতের বিপক্ষেই অনন্য নজির গড়ে ইতিহাসের পাতায় নিজের নাম তুলেছেন এজাজ প্যাটেল। তাতেও অবশ্য হতে পারেননি ম্যাচ কিংবা সিরিজ সেরা। তবে প্রতিপক্ষ ক্রিকেটার রবীচন্দ্রন অশ্বিনের কাছ থেকে দারুণ এক সম্মানই পেয়েছেন তিনি। ভারতের সব ক্রিকেটারের স্বাক্ষরসহ নিজের জার্সিটি এজাজের হাতে তুলে দিয়েছেন অশ্বিন। সোমবার মুম্বাইয়ে নিউজিল্যান্ডের বিপক্ষে …\nভারত-নিউজিল্যান্ড সিরিজ শেষ। চরম প্রতিদ্বন্দিতাপূর্ণ সিরিজে ১-০ জয়লাভ করেছে ভারত। তবে আম্পায়াররা বারেবারেই শিরোনামে উঠে এসেছেন। একের পর এক বিতর্কিত সিদ্ধান্ত নিয়ে। একাধিকবার ডিআরএসে অনফিল্ড আম্পায়ারের সিদ্ধান্ত ভুল প্রমাণিত হয়েছে।কানপুরে প্ৰথম টেস্টেই আম্পায়ারদের বেশ কিছু সিদ্ধান্তে প্ৰশ্ন উঠে গিয়েছিল। দ্বিতীয় টেস্টে আম্পায়ারিংয়ের মান আরও খারাপ হয়েছে। টেস্টের একসময়ে কোহলি আম্পায়ারকে …\nগেইলের বিদায়ী ম্যাচের দিনক্ষণ চূড়ান্ত!দেখে নিন এক নজরে বিস্তারিত!\nকেবল অশ্বিনই ভাঙতে পারেন মুরালিধরনের সকল রেকর্ড!\nটেস্ট ক্রিকেটে মুত্তিয়া মুরালিধরনের ৮০০ উইকেটের মাইলফলককে ধরা হয় অবিনশ্বর হিসেবেই! অথচ শ্রীলঙ্কান কিংবদন্তির গড়া সেই রেকর্ড নাকি ভেঙে ফেলতে পারেন রবিচন্দ্রন অশ্বিন। ভারতের সাবেক অলরাউন্ডার সঞ্জয় বাঙ্গার মনে করেন এমনটাই। ২০২১ সালে প্রথম বোলার হিসেবে টেস্টে ৫০তম উইকেট শিকার করেছেন অশ্বিন। ভারতের এই স্পিনার টেস্ট ক্যারিয়ারে এখন পর্যন্ত নিয়েছেন …\nযে রেকর্ড কোহলি ছাড়া অন্য কারো নেই,দেখুন বিস্তারিত!\nমুম্বাইয়ের ওয়াংখেড় স্টেডিয়ামে সিরিজের দ্বিতীয় টেস্টে নিউজিল্যান্ডকে ৩৭২ রানের বিশাল ব্যবধানে হারিয়েছে স্বাগতিক ভারত। এই জয়ের মধ্য দিয়ে অধিনায়ক হিসেবে অনন্য একটি রেকর্ড গড়েছেন বিরাট কোহলি। আন্তর্জাতিক ক্রিকেটে প্রথম অধিনায়ক হিসেবে টেস্ট, ওয়ানডে ও টি-টোয়েন্টি এই তিন ফরম্যাটে ৫০টি করে ম্যাচ জয়ের নজির গড়লেন কোহলি। ওয়ানডে ও টি-টোয়েন্টিতে আগেই ৫০টি …\nপিএসএলের নিলামে বিদেশী ক্রিকেটারদের হিড়িক!\nপাকিস্তান সুপার লিগের (পিএসএল) সপ্তম আসরের পর্দা উঠতে চলেছে আগামী বছরের ২৭ জানুয়ারি। যার নিলাম বা প্লেয়ার্স ড্রাফট বসবে চলতি মাসের ১২ ডিসেম্বর। যেখানে পাঁচশোর মত দেশি ক্রিকেটারের সাথে নাম লিখিয়েছেন ৩৫৬ জন বিদেশি ক্রিকেটার। এমন তথ্যই জানিয়েছে পাকিস্তানের ক্রিকেট ভিত্তিক সংবাদ মাধ্যম ‘ক্রিকেট পাকিস্তান’। তাদের সেই প্রতিবেদনে বলা হয়েছে …\nআন্তর্জাতিক ক্রিকেটে আম্পায়ারিং করেও দর্শকদের আনন্দ দেওয়ার সুযোগ আছে। প্রয়াত খ্যাতিমান ইংলিশ আম্পায়ার ডেভিড শেপার্ড কোনো দলের রান একই ডিজিটে এলে (যেমন ১১১, ২২২) মাঠে দাঁড়িয়েই তিনটি লাফ দিতেন। আরেক সাবেক আম্পায়ার বিলি বাউডেনের আঙুল বাঁকা করে আউট দেওয়ার ঘটনাও ক্রিকেটবিশ্বে ব্যাপক জনপ্রিয়। এবার ভারতের স্থানীয় ক্রিকেটে এক আম্পায়ার এমন …


প্রকাশিত: ০৩:১৩ পিএম, ২০ এপ্রিল ২০২১\nদেশের বর্তমান করোনা দুর্যোগ ও লকডাউনের ফলে খেটে খাওয়া মানুষ আজ সংকটাপন্ন। এই অবস্থায় নিম্ন ও নিম্ন মধ্যবিত্ত আয়ের মানুষের খাবারের ব্যবস্থা না করে লকডাউন বৃদ্ধির সিদ্ধান্ত অবাস্তব চিন্তার ফসল ছাড়া অন্য কিছুই নয় বলে মন্তব্য করেছেন বাংলাদেশ ন্যাশনাল আওয়ামী পার্টির (বাংলাদেশ ন্যাপ) চেয়ারম্যান জেবেল রহমান গানি ও মহাসচিব এম. গোলাম মোস্তফা ভুইয়া।\nতার বলেছেন, কঠোর লকডাউনের কোনো আলামত নেই সাধারণের চোখে। ব্যাংক, কলকারখানা, গার্মেন্টস, সীমিত পরিসর ও সময়ে নিত্যপ্রয়োজনীয় দোকান-প্রতিষ্ঠান খোলা, বন্ধ গণপরিবহন, সাধারণ যানবাহন। এতে কেউ হাঁটে, কেউ ঘাটে আর সাধারণ জনগণ নিরুপায় নিষ্ক্রিয় হয়ে ঘরে আটকা।\nমঙ্গলবার (২০ এপ্রিল) গণমাধ্যমে প্রেরিত এক বিবৃতিতে নেতৃদ্বয় এসব কথা বলেন।\nতারা আরও বলেন, করোনা মহামারির থাবা থেকে আমরা কীভাবে মুক্তি পাব, সে প্রশ্নে যাওয়ার আগে আমাদের আর্থিক সামর্থ্যকে আলোচনার কেন্দ্রবিন্দুতে আনা উচিত। আমাদের অর্থনীতির মূল চালিকাশক্তি শ্রমনির্ভর, কৃষি-গার্মেন্টস ও প্রবাসীর অর্জননির্ভর। সাম্প্রতিকালে কৃষি থেকে খাদ্য নিরাপত্তা মোটামুটি নিশ্চিত থাকলেও দেশের অর্থনীতির নিয়ামক গার্মেন্টসশিল্প ও প্রবাসীর আয় করোনার প্রাদুর্ভাবে বেশি ক্ষতিগ্রস্ত। দেশের অভ্যন্তরে শ্রমজীবী, প্রাতিষ্ঠানিক শ্রমিক/কর্মচারী, ক্ষুদ্র ব্যবসায়ী, সাধারণ জনগোষ্ঠীর অর্থনীতি মারাত্মক বিপর্যযয়ে পড়েছে।\nনেতৃদ্বয় বলেন, লকডাউন কঠোর করতে হলে সংকটে থাকা সাধারণ মানুষকে ঘরে রাখতে হবে। ঘরে রাখা সম্ভব তাদের আর্থিক প্রণোদনা দেয়ার মাধ্যমে। সরকারঘোষিত আড়াই হাজার টাকা করে মাসিক প্রণোদনা দিলে ১ মাসে ৩০-৩৫ হাজার কোটি টাকার বিষয়। যদি লকডাউন দীর্ঘমেয়াদে করতে হয়, তবে কি দেশ সে ভার বহন করতে সক্ষম হবে? সরকার যদি তা করেও, তবে কি পরবর্তী সময়ে ঘুরে দাড়াঁনোর শক্তি অবশিষ্ট থাকবে? বর্তমানে তা বাস্তবায়ন করা অনেকের মতে অসম্ভব। এ অবস্থায় ঢিলেঢালা লকডাউনের ভার দেশ আর বহন করতে পারে না।\nতারা বলেন, করোনা প্রতিরোধে আমাদের গতানুগতিক কৌশলকে নতুন করে ঢেলে সাজানো উচিত। লকডাউনের কার্যকারিতা যেহেতু আশানুরূপ পর্যায়ে নেই, তাই তা প্রত্যাহার করে মানুষের জীবনের গতিকে ফিরিয়ে আনা উচিত। গত বছরের লকডাউনে প্রান্তিক মানুষ দুর্দশায় পড়েছিলেন। দুর্দশা লাঘবে সরকারি প্রচেষ্টা খুব একটা সফল হয়নি, রিলিফের চাল-ডাল প্রচলিত নিয়মে অনেকটাই স্থানীয় প্রভাবশালীদের নিয়ন্ত্রণে চলে গেছে। বিশেষ করে শহরাঞ্চলের প্রান্তিক কর্মজীবীরা রোজগারের ব্যবস্থা হারিয়ে এবারও কষ্টে পড়েছেন।\nনেতৃদ্বয় বলেন, বিজ্ঞানীরা শুরু থেকেই বলছেন, দ্বিতীয় এমনকি তৃতীয় ধাক্কা আসবে। তাতে কর্ণপাত না করে আমরা মগ্ন ছিলাম সংক্রমণ এবং মৃত্যু হ্রাসের কৃতিত্বে অবগাহনে। পরিস্থিতি যখন আবার খারাপের দিকে, তখন আইসিইউ, অক্সিজেন ও ন্যাজাল ক্যানোলার অভাব স্বাস্থ্যকর্মীদের দুশ্চিন্তায় ফেলছে। এই অভাব দূর করে সক্ষমতা বাড়ানোর জন্য যথেষ্ট সময় পেয়েছিলাম আমরা, যার সঠিক ব্যবহার হয়নি। অর্থহীন বাক্যব্যয় না করে, এখনো এসবেই দ্বিগুণ মনোযোগ দেয়া প্রয়োজন দেশের স্বাস্থ্য নেতৃত্বের।


ঘুষ কেলেঙ্কারিতে ডিআইজি মিজান ও দুদক পরিচালক - বার্তাবাহক\nবৃহস্পতিবার, ১৭ অক্টোবর, ২০১৯,\nহোম/আলোচিত/ঘুষ কেলেঙ্কারিতে ডিআইজি মিজান ও দুদক পরিচালক\nঘুষ কেলেঙ্কারিতে ডিআইজি মিজান ও দুদক পরিচালক\nবার্তাবাহক ডেস্ক : পুলিশের বিতর্কিত উপমহাপরিদর্শক (ডিআইজি) মিজানুর রহমানকে দায়মুক্তি দিতে ৫০ লাখ টাকা ঘুষ নেওয়ার জন্য ‘চুক্তি’ করেছেন দুর্নীতি দমন কমিশনের (দুদক) এক পরিচালক। সঙ্গে দাবি করেছেন একটি গ্যাসচালিত গাড়ি। ৫০ লাখ টাকার মধ্যে ২৫ লাখ টাকা গত ১৫ জানুয়ারি রমনা পার্কে বাজারের ব্যাগে করে নগদে নিয়েছেন দুদক পরিচালক খন্দকার এনামুল বাছির। তিনি দুদকের অনুসন্ধান ও তদন্ত-২ অনুবিভাগের দায়িত্বে রয়েছেন। ডিআইজি মিজানের দাবি, চুক্তি অনুযায়ী বাকি ২৫ লাখ টাকার মধ্যে ১৫ লাখ টাকা নগদে নিয়েছেন গত ১ ফেব্রুয়ারি। এ ছাড়া ডিআইজি মিজান ও তার স্ত্রীকে দায়মুক্তি দিয়ে ছেলেকে স্কুলে আনা-নেওয়া করার জন্য একটি গাড়ি চেয়েছেন দুদকের এই পরিচালক। নারী কেলেঙ্কারিসহ নানা অভিযোগে বিতর্কিত ঢাকা মহানগর পুলিশের অতিরিক্ত কমিশনার মিজানুর রহমান বর্তমানে বিশেষ ভারপ্রাপ্ত কর্মকর্তা (ওএসডি) হিসেবে পুলিশ সদর দপ্তরে সংযুক্ত আছেন। তার বিরুদ্ধে ক্ষমতার অপব্যবহার করে অবৈধ সম্পদ অর্জনসহ বিভিন্ন দুর্নীতির অভিযোগ তদন্ত করছে কমিশন।\nখন্দকার এনামুল বাছির তদন্ত থেকে দায়মুক্তি দিতে ডিআইজি মিজানের কাছ থেকে ৫০ লাখ টাকা ঘুষ লেনদেনের অভিযোগ পেয়ে নড়েচড়ে বসেছে দুদক। কমিশনের সচিব দিলওয়ার বখ্তকে প্রধান করে তিন সদস্যের উচ্চ পর্যায়ের কমিটি গঠন করা হয়েছে গতকাল রবিবার। কমিশনের চেয়ারম্যান ইকবাল মাহমুদ এই কমিটিকে ২৪ ঘণ্টার মধ্যে অর্থাৎ আজ সোমবার প্রতিবেদন জমা দিতে নির্দেশ দিয়েছেন।\nদুদকের উপপরিচালক (জনসংযোগ) প্রণব কুমার ভট্টাচার্য জানান, ঘুষ গ্রহণের অভিযোগ তদন্তে দুদক সচিব মুহাম্মদ দিলওয়ার বখ্তকে প্রধান করা হয়েছে। কমিটির অপর দুই সদস্য হলেন, লিগ্যাল অনুবিভাগের মহাপরিচালক মফিজুর রহমান ভূঁইয়া ও প্রশাসন অনুবিভাগের মহাপরিচালক সাঈদ মাহবুব খান।\n৫০ লাখ টাকা ঘুষের চুক্তি ও গাড়ি চাওয়ার বিষয়ে জানতে চাইলে খন্দকার এনামুল বাছির বলেন, ‘এগুলো সঠিক নয়। এটি একটি বানোয়াট মেটার। যেহেতু তার বিরুদ্ধে মামলার সুপারিশ করেছি। মামলার সুপারিশ করায় সে ক্ষুব্ধ হয়ে এসব অপপ্রচার করছে। যার সঙ্গে বাস্তবতার মিল নেই।’ ডিআইজি মিজানকে খারাপ লোক উল্লেখ করে এনামুল বাছির বলেন, এগুলোর একাংশও সত্য নয়। এসব উল্টাপাল্টা জিনিস করার বিষয়ে সে বিশেষ ওস্তাদ। সব তার সাজানো। আমি সাহস করে তার বিরুদ্ধে মামলার রিপোর্ট করেছি। যেহেতু তার বিরুদ্ধে মামলার সুপারিশ করেছি, তাই সে এসব বানোয়াট মেটার রেডি করেছে আরকি।’\nখন্দকার এনামুল বাছির ১৯৯১ সালে অ্যান্টি করাপশন অফিসার (এসিও) হিসেবে তৎকালীন দুর্নীতি দমন ব্যুরোতে যোগ দেন। দুর্নীতি দমন কমিশন গঠিত হওয়ার পর তিনি সহকারী পরিচালক, উপ-পরিচালক ও পরিচালক হিসেবে পদোন্নতি পান। তিনি ঢাকা বিশ্ববিদ্যালয় থেকে অনার্সসহ এমএম ডিগ্রি লাভ করেন। তার গ্রামের বাড়ি ব্রাহ্মণবাড়িয়ায়।\nদুদকের সংশ্লিষ্ট কর্মকর্তারা জানান, ডিআইজি মিজান পুলিশের উচ্চপদে থেকে তদবির, নিয়োগ, বদলিসহ নানা অনিয়ম-দুর্নীতিতে জড়িয়ে শত কোটি টাকার মালিক হওয়ার অভিযোগ পায় দুদক। অভিযোগ যাচাইবাছাই শেষে অনুসন্ধানের জন্য গত বছরের ১০ ফেব্রুয়ারি কমিশনের উপপরিচালক ফরিদ আহমেদ পাটোয়ারীকে অনুসন্ধান কর্মকর্তা নিয়োগ দেওয়া হয়। পরে ফরিদ আহমেদ পাটোয়ারীকে বাদ দিয়ে পরিচালক খন্দকার এনামুল বাছিরকে অনুসন্ধান কর্মকর্তা নিয়োগ দেওয়া হয়। এনামুল বাছির অনুসন্ধানকালে ডিআইজি মিজানের কাছ থেকে গত ১৫ জানুয়ারি ও ১ ফেব্রুয়ারি রমনা পার্কে এই ঘুষ নেন বলে তথ্য পেয়েছে কমিশন। পাশাপাশি ডিআইজি মিজান ও এনামুল বাছিরের মধ্যে কথোপকথনের তিনটি অডিও রেকর্ড পেয়েছে কমিশন।\nপ্রথম রেকর্ড :\nডিআইজি মিজান : …আপনার জন্য কিছু বই এনেছি, এগুলোয় আইনের বইটই আছে।\nএনামুল বাছির :…নিয়া আছেন টাকা.. কোন ফর্মে আনছেন?…বাজারের ব্যাগে… না…\nডিআইজি মিজান : … বাজারের ব্যাগে।\nএনামুল বাছির :… এগুলা কি…\nডিআইজি মিজান :… বই আছে এতে।\nএনামুল বাছির : … কী বই?\nডিআইজি মিজান :…আইনের বইটই আছে…আমি আজকে ডিজিটাল সিকিউরিটি অ্যাক্টের আইনের বই কিনলাম…।\nএনামু বাছির :… ও\nডিআইজি মিজান :… বড় ভলিউম না, এই টুয়েন্টি ফাইভতো…তেমন বড় ভলিউম না, সব এক হাজার টাকার নোট।\nএনামুল বাছির :… আচ্ছা।\nঅপর একটি অডিও রেকর্ডে বলা হয়েছে, অনুসন্ধানে ডিআইজি মিজানের বিরুদ্ধে ঘুষ দুর্নীতির কোনো অভিযোগ পাওয়া যায়নি। চাইলেই কমিশনের অনুসন্ধান প্রতিবেদন দাখিল করতে পারেন।\nদ্বিতীয় রেকর্ড :\nডিআইডি মিজান :… কমিশন আমাকে হ্যারেস করছে।\nএনামুল বাছির :… জি ইনকোয়ারি রিপোর্ট আমি দেখেছি… এটা একটা ভুয়া রিপোর্ট। আইওর রিপোর্ট আমি চাইলে কমিশনে দিতে পারি। আমি দিলে অফিসে কোনো কোশ্চেন হয় না। উনারাও (কমিশন) বুঝতেছে আপনাকে ধরা যাবে না।\nডিআইজি মিজান : …জি ধরা যাবে না।\nএনামুল বাছির : …আমি আপনার সঙ্গে ফ্রেন্ডশিপ চাই। এটা হইলো কথা। বাকিগুলো হইলো…\nডিআআইজি মিজান : …না না শুনেন আর ২৫ লাখ টাকা আমাকে নেক্সট ৮-১০ দিন সময় দিলে আমি ম্যানেজ করে ফেলব।\nএনামুল বাছির : …এত সময় দেওয়া যাবে না, আগামী সপ্তায়…\nডিআইজি মিজান : আচ্ছা\nএনামুল বাছির : …আর হইলো কি, আমার ছেলেটা উইলসে পড়ে…\nডিআইজি মিজান : …উইলসে পড়ে?\nএনামুল বাছির : ওরে আনা-নেওয়ার জন্য একটা গাড়ি…\nডিআইজি মিজান : …গ্যাসের গাড়ি?\nএনামুল বাছির : …সকাল ৯টায় স্কুলে দিবে আর দুপুর ১২টায় বাসায় পৌঁছে দিবে, এটাই আমার চাহিদা আর কোনো চাহিদা নাই।\nঅপর একটি অডিও রেকর্ডে এনামুল বাছির ও ডিআইজি মিজানের মধ্যে বেনামে হিসাব খোলা ও বাহক চেক মারফত টাকা নেওয়ার কথা বলা হয়।\nএনামুল বাছির : …এমন একটা অ্যাকাউন্টে রাখা দরকার যেখানে আমি বাট আই কেন অপারেট হেয়ার। এটা মোটামুটি একটা পারমান্যান্ট অ্যাকাউন্ট যেটা আমি…। কারণ আপনার মতো আরও কেউ তো আসতে পারে।\nডিআইজি মিজান :… জি\nএনামুল বাছির :…আমি বলতে চাইছি সেটা না, আপনার মতো যদি এ রকম চিপার মধ্যে পড়ি, তখনতো আরেকজনের কাছ থেকেও আমার নিতে হবে।\nডিআইজি মিজান :… হা-হা-হা\nএনামুল বাছির :… চেকটা আমি সই করলাম\nডিআইজি মিজান :…হ্যাঁ, হ্যাঁ\nএনামুল বাছির :… ইন আদার নেইম, দিয়ে আমি চেকটা সই করলাম, মনে করেন এটা ফেইক অ্যাকাউন্ট, ফেইক পারসনের হতে হবে।\nডিআইজি মিজান :… আপনার নাম লিখে দিলে হবে\nএনামুল বাছির :… আমার নামতো লেখাই যাবে না\nডিআইজি মিজান :… কার নাম থাকবে তাহলে?\nএনামুল বাছির :… ব্ল্যাঙ্ক থাকবে\nডিআইজি মিজান :… ওকে ওকে…ব্ল্যাঙ্ক\nএনামুল বাছির :… যার নামই থাকবে বেয়ারার গিয়ে নিয়ে আসবে অ্যাকাউন্ট থেকে।\nতৃতীয় অডিও রেকর্ড :\nগত ৩০ মে পুলিশ প্লাজায় ডিআইজি মিজানের স্ত্রীর ব্যবসা প্রতিষ্ঠানে গিয়ে মিজানের সঙ্গে দেখা করেন খন্দকার এনামুল বাছির। তার একটি সিসি ক্যামেরা ফুটেজ পেয়েছে দুদক। তাতে দেখা যায় অনুসন্ধান প্রতিবেদন জমা দেওয়ার আগাম তথ্য ডিআইজি মিজানকে জানায় দুদক।\nসেখানকার আরেকটি অডিও ক্লিপ পেয়েছে দুদক।\nএনামুল বাছির :… অনুসন্ধান প্রতিবেদন জমা দেওয়া হয়েছে… এর ভেতরেও কিছু পয়েন্ট রেখেছি। চেয়ারম্যান এবং কমিশনারের চাপে বাধ্য হয়েছি। এ রকম একটা রিপোর্ট।\nডিআইজি মিজান :… মামলা কেন হবে? আপনি তো বললেন….\nএনামুল বাছির : …আপনি একটা জিনিস বোঝেন! আমি কিন্তু এক সপ্তাহের বেশি সময় আগে রিপোর্ট দিছি। কোনো মিডিয়ায় কি কোনো কথা আসছে? আপনি যদি চান ওসব (ঘুষের টাকা) ফেরত নিতে পারেন।\nডিআইজি মিজান :… দরকার নাই\nএনামুল বাছির : … আমি যখন চেয়ারম্যানকে বললাম, চেয়ারম্যান মানে পারে…তো আমাকে মেরেই ফেলবে।\nমিজানের বক্তব্য : দুদক পরিচালককে কেন ঘুষ দিলেন জানতে চাইলে ডিআইজি মিজান বলেন, আমি বাধ্য হয়েছি। আমি ঘুষ দিতে বাধ্য হয়েছি। আমি কোনো অন্যায় করেনি। একজন দুর্নীতিবাজ কর্মকর্তার বিরুদ্ধে যদি ব্যবস্থা নেওয়া না হয়, তা হলে এ দেশে কখনো দুর্নীতি দমন হবে না।\nকী আছে ডিআইজি মিজানের তদন্তে : ডিআইজি মিজানুর রহমান ও তার স্ত্রী সোহেলিয়া আনার রত্নার অবৈধ সম্পদ অনুসন্ধান করে দুদক। প্রাথমিক অনুসন্ধানে ডিআইজি মিজানের নামে স্থাবর-অস্থাবর ১ কোটি ৫৩ লাখ ৭০ হাজার ৭৬৩ টাকার সম্পদ পাওয়া গেছে। এর মধ্যে ৭৯ লাখ ৩৬ হাজার ৬৫০ টাকার স্থাবর ও ৭৪ লাখ ৩৪ হাজার ১১৩ টাকার অস্থাবর সম্পদ রয়েছে। স্থাবর সম্পদের মধ্যে রয়েছে পুলিশ অফিসার্স হাউজিং সোসাইটিতে পাঁচ কাঠা জমি, পূর্বাচলে পাঁচ কাঠা জমি, পুলিশ অফিসার্স বহুমুখী সমবায় সমিতিতে ৭ কাঠা ৫০ শতাংশ জমি এবং অ্যাডভান্স পুলিশ টাউনে ফ্ল্যাট।\nএ ছাড়া বরিশালের মেহেন্দীগঞ্জে নিজ এলাকায় ৩২ শতাংশ জমিতে ২ হাজার ৪০০ বর্গফুটের বিলাসবহুল দোতলা বাড়ি আছে তার। যা নির্মাণে ৬৩ লাখ ৭০ হাজার ৬৪১ টাকা খরচ করা হয়েছে।\nডিআইজি মিজানের সম্পদের মধ্যে ৪৬ লাখ ৩২ হাজার ১৯১ টাকার এবং তার স্ত্রীর নামে ৭২ লাখ ৯০ হাজার ৯৫২ টাকার জ্ঞাত আয় বহির্ভূত স্থাবর ও অস্থাবর সম্পদের খোঁজ মিলেছে।\nমিজানের স্ত্রী সোহেলিয়া আনার রত্না আয়কর নথিতে স্থাবর ও অস্থাবর মোট ৮৫ লাখ ৪৬ হাজার ৯৩৫ টাকার সম্পদের তথ্য দিয়েছেন। অথচ আয়ের উৎস পাওয়া যায় মাত্র ১২ লাখ ৫৫ হাজার ৯৮৩ টাকা। অর্থাৎ দুদকের অনুসন্ধানে আয়ের সঙ্গে অসঙ্গতিপূর্ণ ৭২ লাখ ৯০ হাজার ৯৫২ টাকার সম্পদ রয়েছে।\nএ ছাড়া মিজানুর রহমানের ভাই মাহবুবুর রহমান স্বপনের নামে রাজধানীর বেইলি রোডে বেইলি রোজ বাড়িতে ২ হাজার ৪০০ বর্গফুটের ফ্ল্যাট ও ভাগ্নে পুলিশের এসআই মাহামুদুল হাসানের নামে চাকরিতে প্রবেশের আগেই ঢাকার পাইওনিয়ার রোডে ২০০০ বর্গফুটের একটি ফ্ল্যাটের সন্ধান মিলেছে। ডিআইজি মিজান তাদের নামে এসব সম্পদ করেছেন।\nক্ষমতার অপব্যবহারের মাধ্যমে অবৈধ সম্পদ অর্জনের অভিযোগে গত বছরের ৩ মে দুদকের পক্ষ থেকে ডিআইজি মিজানকে জিজ্ঞাসাবাদ করা হয়। এরপর জিআইজি মিজানের বক্তব্য ও তার দাখিল করা সহায়-সম্পদের যাবতীয় নথি পর্যালোচনা করে কমিশনে প্রতিবেদন দাখিল করেন অনুসন্ধানকারী কর্মকর্তা উপ-পরিচালক ফরিদ আহমেদ পাটোয়ারী।\nতিনি তার প্রতিবেদনে ডিআইজি মিজানের সম্পদের হিসাব চেয়ে নোটিস জারির সুপারিশ করেন। যার অংশ হিসেবে ডিআইজি মিজানের অবৈধ সম্পদের অনুসন্ধান করে দুদক।\nখন্দকার এনামুল বাছির ২৩ মে কমিশনে ডিআইজি মিজানের বিরুদ্ধে মামলার সুপারিশসহ অবৈধ সম্পদের অনুসন্ধান প্রতিবেদন দাখিল করেন। এতে বলা হয়, ৪ কোটি ২ লাখ ৮৭ হাজার টাকার সম্পদ ডিআইজি মিজানের দখলে রয়েছে। এর মধ্যে তার নিজের নামে ১ কোটি ১০ লাখ ৪২ হাজার টাকার স্থাবর সম্পদ ও ৯৬ লাখ ৯২ হাজার টাকার অস্থাবর সম্পদ রয়েছে। এ ছাড়া তার ছোট ভাই মাহবুবুর রহমানের নামে মিজানের সম্পদ রয়েছে ৯৫ লাখ ৯১ হাজার টাকার। আর ভাগ্নে পুলিশের এসআই মাহমুদুল হাসানের নামে রয়েছে তার এক কোটি টাকার সম্পদ। সব মিলিয়ে দলিল মূল্যে ডিআইজি মিজানের সম্পদের পরিমাণ ৪ কোটি ২ লাখ ৮৭ হাজার টাকা। এর মধ্যে তার আয় পাওয়া গেছে ২ কোটি ৯০ লাখ ৭৮ হাজার টাকা এবং ব্যয় পাওয়া গেছে ৮৫ লাখ ১২ হাজার টাকার। আয়-ব্যয় বাদ দিয়ে ডিআইজি মিজানের অবৈধ সম্পদের পরিমাণ ১ কোটি ৯৭ লাখ ২১ হাজার টাকার।\nতার এই আয় বহির্ভূত সম্পদ অর্জনের অভিযোগ অনুসন্ধানে প্রমাণিত হওয়ায় তার বিরুদ্ধে ২০০৪ সালের দুদক আইনের ২৬(২) ও ২৭(১) ধারাসহ ২০১২ সালের মানিলন্ডারিং আইনের ৪(২) ধারায় মামলার সুপারিশ করে অনুসন্ধান কর্মকর্তা খন্দকার এনামুল বাছির।\nগত বছরের জানুয়ারিতে ঢাকা মহানগর পুলিশের ডিআইজি মিজানের বিরুদ্ধে স্ত্রী-সন্তান রেখে অপর এক নারীকে জোরপূর্বক বিয়ে ও নির্যাতনের অভিযোগ ওঠে। এ ছাড়া এক নারী সংবাদ পাঠিকাকে হুমকি দেওয়ার অভিযোগ আসে তার বিরুদ্ধে। এসব অভিযোগ ওঠার পর তাকে ডিএমপি থেকে সরিয়ে পুলিশ সদর দপ্তরে সংযুক্ত করা হয়।\nবৃশ্চিকের সংসারে ব্যয় বৃদ্ধি, মীনের কর্মে অলসতা\nঘুষ নেয়া রুখতে হচ্ছে পকেটবিহীন পুলিশের পোষাক!\nভোটে সাংবাদিকদের জন্য নীতিমালা জারি করেছে ইসি\nপুলিশের স্থাপনার ওপর নাশকতার আশঙ্কা: নিরাপত্তা নিশ্চিত করতে ১৯ নির্দেশনা\nসারা দেশে যমুনা টিভি প্রচার করছেন না ক্যাবল অপারেটররা\nঈদের ছুটিতে ব্যাংক, বুথ, কার্ড কতটা নিরাপদ?\nঅাসামে আতঙ্কে বাংলাদেশিরা\nপুলিশ ও সাংবাদিক পরিচয়ে প্রতারণা: চার সঙ্গীসহ নারী আটক\nবাসে আগুন, সৌদিতে ৩৫ ওমরাহযাত্রী নিহত\nসড়ক দুর্ঘটনা এড়াতে রাস্তায় চলাচলে সবাইকে সতর্ক থাকতে হবে: প্রধানমন্ত্রী\n‘ক্যাসিনো’ নেপালিদের পালাতে সহায়তাকারী ৩ জনই গোয়েন্দা সংস্থার সদস্য!\nচাঁদার প্রতিবাদ করায় মাওনায় শরবতের দোকান ভাংচুর\nযুবলীগ নেতা সম্রাট অবশেষে গ্রেপ্তার\nমিথুনের প্রেম শুভ, বৃষের বিচ্ছেদের সম্ভাবনা


Viral: Japan hotel offers room for Rs 66 foranight dgtl - Anandabazar\nViral: Japan hotel offers room for Rs 66 foranight dgtl\n২১ নভেম্বর, ২০১৯, ১৩:২৫:৫২\nশেষ আপডেট: ২১ নভেম্বর, ২০১৯, ১৪:০২:০১\nএই একটি শর্ত মানলেই সুসজ্জিত হোটেলের ঘর মিলবে ৬৬ টাকায়!\nসস্তায় যাঁরা হোটেলের খোঁজ করেন, তাঁদের জন্য সুবর্ণ সুযোগ নিয়ে এল জাপানের একটি হোটেল। সেই হোটেলে একরাতের জন্য ঘর ভাড়া পাওয়া যাচ্ছে মাত্র ১০০ ইয়েনে। যা ভারতীয় মুদ্রায় ৬৬ টাকার মতো। কিন্তু এই টাকায় হোটেলে থেকতে হলে মানতে হবে একটি বিশেষ শর্ত।\nজাপানের ফুকুয়োকায় রয়েছে আশি রোওকান হোটেল। সেখানেই মিলছে এত সস্তায় ঘর। তবে সস্তায় ঘর দিচ্ছে বলে, ঘরের অবস্থা খারাপ, তা কিন্তু নয়। জাপানি ধরনে সুসজ্জিত সেই ঘরে রয়েছে বিছানা, টিভি, ছোট কফি টেবিল। সঙ্গে রয়েছে সেই বিশেষ শর্তও। কী সেই শর্ত?\nআসলে সেই ঘরে লাগানো রয়েছে একটি ক্যামেরা। সেই ক্যামেরায় ওঠা দৃশ্য সরাসরি লাইভ স্ট্রিম করা হবে ‘ওয়ান ডলার হোটেল’ নামের একটি ইউটিউব চ্যানেলে। তাই এই ঘর নিলে, তার মধ্যে আপনি যা করবেন তা সবই লাইভ স্ট্রিমিং হবে। যদিও ঘরের বাথরুমের অংশ ক্যামেরার বাইরে আছে বলে জানানো হয়েছে হোটেল কর্তৃপক্ষের তরফে।\n২৭ বছরের ইউটিউবার টেটসুয়া ইনয়ুর দিদা এই হোটেলের মালিক। ইউডিউব চ্যানেলটিরও মালিক তিনিই।\nআরও পড়ুন: কেনিয়ার জঙ্গলে বিশাল পাইথনের সঙ্গে চিতাবাঘের লড়াই, দেখুন রোমহর্ষক ভিডিয়ো\nআরও পড়ুন: সিগারেট এই ভাবে পুড়িয়ে দেয় ফুসফুসকে! ৩০ বছর ধরে সিগারেট খাওয়া ব্যক্তির ফুসফুসের অবস্থা দেখুন\nমানুষের মতো ঠোঁট-দাঁত! এই মাছের নাম জানেন?\nসমুদ্র সৈকতে প্রোপোজ করার সময় কী ঘটল দেখুন\nমহিলাদের মূত্র দিয়ে পাউরুটি বানান ফ্রান্সের এই মহিলা\nসোফায় বসেই প্যারাগ্লাইডিং! টিভিতে চলছে টম অ্যান্ড জেরি


জোটের জামায়াত, ভোটের জামায়াত | ctn24.com\nআপডেটঃ জুলাই ১৩, ২০১৮ ১১:৩৬ পূর্বাহ্ণ\nমোস্তফা হোসেইনবিএনপি নেতৃত্বাধীন ২০ দলীয় জোটের জরুরি বৈঠকেও সুরাহা হয়নি সিটি নির্বাচনে জামায়াতের সঙ্গে দ্বন্দ্বের বিষয়টি। ৪ জুলাই গুলশানে অনুষ্ঠিত বৈঠকের আগে ২৭ তারিখও তারা বৈঠক করেছিল জোটে বিএনপির প্রাধান্য ধরে রাখার উদ্দেশ্যে। দুইবার বৈঠকের পরও সিলেট সিটি নির্বাচনে প্রার্থিতা প্রশ্নে জামায়াত অনড়। তাদের মনোনীত প্রার্থীকে যেন ২০ দলীয় জোট থেকে সমর্থন জানানো হয়, সেই লক্ষ্যে তারা সিলেটে এহসান মাহবুব জুবায়েরকে দাঁড় করিয়েছে। দুদিনই বিএনপিকে তারা বলেছে মেয়র পদে মাহবুব জুবায়েরকে সমর্থন করার জন্য। বিএনপি জামায়াতের আবদার না শুনে আরিফুল হককে দাঁড় করিয়েছে। তারাও জামায়াতকে বলছে বিএনপির প্রার্থীকে যেন তারা সমর্থন করে। জামায়াতের আবদার মেনে আরিফুল হককে প্রার্থিতা প্রত্যাহার করতে বিএনপি বলে দেবে এমনটা মনে হয় না। আবার জোট রক্ষার কথা চিন্তা করে বিএনপি বিশাল ছাড় দিলেও অবাক হওয়ার কিছু থাকবে না।\nজামায়াতকে ছাড় দিয়ে হোক কিংবা জামায়াতকে বাদ দিয়েই হোক, সিলেটসহ তিন সিটি করপোরেশনের নির্বাচন যে বিএনপিকে কঠিন পরীক্ষায় ফেলেছে তা বলার অপেক্ষা রাখে না। এমনিতেই সাংগঠনিক দুর্বলতা এবং মামলা মোকদ্দমায় কাবু হয়ে আছে তারা। এর সঙ্গে জামায়াতের চাপ তাদের জন্য বিষফোঁড়ার মতোই মনে হতে পারে। কিন্তু জামায়াতের এই কৌশলও তাদের জন্য জরুরি ছিল। কারণ, তারাও নিজেদের অস্তিত্ব চিন্তায় অস্থির। সিটি করপোরেশন নির্বাচনে একটু নড়েচড়ে তাদের শক্তি দেখানোর সুযোগটা হাতছাড়া করবে কেন?\nগণমাধ্যমে জামায়াতের এই কৌশলকে জাতীয় নির্বাচনে দরকষাকষির কৌশল হিসেবে উল্লেখ করা হয়েছে। আসলে দরকষাকষির কৌশল নাকি নিজেদের অস্তিত্ব রক্ষার প্রয়োজনে বিএনপির ছায়া থেকে মুক্তির পথ খুঁজছে তারা? বর্তমান সরকার আমলে অনুষ্ঠিত সবক’টি সিটি নির্বাচনে জামায়াত ছিল বিএনপিকে সমর্থনকারী দল। এছাড়া তাদের সামনে তেমন পথও খোলা ছিল না। কিন্তু নির্বাচনি বছরে সরকারি দলের অধিকতর ব্যস্ততার ফাঁকে নিজেদের অবস্থান তৈরির জন্য তাদের নির্বাচনে আসাটা জরুরিই মনে করছে তারা।\nআবার পরিস্থিতির কারণে জামায়াত-বিএনপি পরস্পরকে ত্যাগের প্রাথমিক চেষ্টাও হতে পারে, এমনটাও উড়িয়ে দেওয়া যায় না। বিষফোঁড়া হিসেবে জামায়াতকে বিএনপি কাঁধে বয়ে বেড়াচ্ছে সামান্য কিছু ভোটের আশায়। বিএনপি যদি বিকল্প ভোট ব্যাংক পেয়ে যায়, তাহলে তারা জামায়াত গন্ধমুক্ত হওয়ার চেষ্টাও করতে পারে। আবার জামায়াতও বুঝতে পারে- বিএনপি যদি বিকল্প ভোট ব্যাংকের সন্ধান পায়, তাহলে জামায়াতকে ল্যাং মারতে দ্বিধা করবে না। এমতাবস্থায় নিজেদের অবস্থান স্পষ্ট করার জন্য জামায়াতের জন্যও নির্বাচনে দাঁড়ানো প্রয়োজন। সেক্ষেত্রে নতুন জোট গঠন করে সেখানে কোনও দলের মার্কা ব্যবহার করে ধীরে ধীরে ওই মার্কায় বিলীন হয়ে যাওয়ার চেষ্টাও তারা করতে পারে।\nএদিকে বিএনপি যুক্তফ্রন্টকে জোটভুক্ত করার চেষ্টা করছে। সেটাও জামায়াতের জন্য সুখময় নয়। তারা ভাবতে পারে, জামায়াত ত্যাগের ক্ষেত্র তৈরিতেও এই যুক্তফ্রন্ট টোপ কাজে লাগাচ্ছে বিএনপি। যদিও যুক্তফ্রন্টের সব ভোট মিলিয়েও জামায়াতের সমান হবে না। তারপরও দুশ্চিন্তা তো থেকেই যায়।\nএমন পরিস্থিতিতে বদরুদ্দোজা চৌধুরীর নেতৃত্বাধীন যুক্তফ্রন্টকে নিয়ে বিএনপির ভাবনা সঙ্গত কারণেই জামায়াতের মাথাব্যথার কারণ হতে পারে। যুক্তফ্রন্টকে সঙ্গে নেওয়ার জন্য বিএনপি বিলাত প্রবাসী নেতার নির্দেশনা ইতোমধ্যে স্পষ্ট হয়ে গেছে। অন্যদিকে ড. কামাল হোসেন স্পষ্ট বলেছেন, ঐক্য হতে পারে ৭২-এর সংবিধানকে সামনে রেখে। বলেছেন ৭২-এর সংবিধানকে মেনে নিলে জামায়াত এমনিতেই বাদ পড়ে যায়। তার মানে বিএনপি যদি যুক্তফ্রন্টকে অন্তর্ভুক্ত করে তাহলে জামায়াতকে ত্যাগ করতে হতে পারে। কিংবা জামায়াতই নিজে থেকে সরে যেতে পারে।\nজামায়াতও মনে করে বিএনপির সঙ্গে তাদের জোট হয়েছে ঠিকই। তবে নির্বাচনের কারণে তারা আদর্শকে ত্যাগ করেনি, করবেও না। সেক্ষেত্রে জামায়াতের আদর্শের সঙ্গে বিপরীত অবস্থানে থাকা কেউ যদি জোটভুক্ত হয় তাহলে জোট ত্যাগের বিষয়টিও তো উন্মুক্তই আছে। সেক্ষেত্রেও বিএনপি-জামায়াতের স্বার্থ অক্ষুণ্ন থাকতে পারে। জামায়াতের নায়েবে আমির মিয়া গোলাম পরওয়ারের বক্তব্যে বেরিয়ে আসে বিষয়টি। তিনি বলেছেন, ‘তারাও আদর্শিক কারণে সবার সঙ্গে জোট করতে পারেন না। এমন দৃষ্টিভঙ্গি তো তাদেরও থাকতে পারে। তবে এই সরকারের বিরুদ্ধে আন্দোলনের যদি একটি দফার বিষয়ে ঐকমত্য থাকে, তাহলে জোটে জোটে লিয়াজোঁ হয়ে আন্দোলন হতে পারে’। (জামায়াত নিয়ে নতুন ভাবনায় বিএনপি- প্রথম আলো। ৫ জুলাই ২০১৮) সাপ মরলো লাঠিও ভাঙ্গলো না, অনেকটা এই নীতিকে অবলম্বন করার মতো।\nভোটের হিসাবে জামায়াতের গুরুত্ব কিছুটা হ্রাস পেয়েছে এমনটা ভাবতেই পারে বিএনপি। ২০০৮ সালে ৪ দশমিক ৭ শতাংশ, তার আগে অষ্টম সংসদে ৪ দশমিক ২৩ শতাংশ, তারও আগে সপ্তম সংসদে জামায়াত পেয়েছিল ৮ দশমিক ৬১ শতাংশ ভোট। ভোটের ধারাবাহিকতা লক্ষ করলে বোঝা যায় জামায়াতের সমর্থন কমতির দিকে। সর্বশেষ বর্তমান সরকারের শাসনামলে একাত্তরে মানবতাবিরোধী অপরাধের দায়ে জামায়াতের কয়েক নেতার ফাঁসি কার্যকর হওয়ায় তাদের সমর্থন যে আরও কমেছে তা বলার অপেক্ষা রাখে না। এমন পরিস্থিতিতে বিএনপি যদি ৪ শতাংশ ভোটের আশা পেয়ে যায় তাহলেও জামায়াতকে আলাদা জোট গঠন করার সুযোগ করে দিতে দেরি করবে না। সেক্ষেত্রে মিয়া পরওয়ারের ফর্মুলা অনুযায়ী জোটে জোটে লিয়াজোঁ মাধ্যমে সরকারবিরোধী আন্দোলন করতে করতে ভোটের দিকে এগিয়ে যাওয়া সম্ভব হতে পারে।\nসেক্ষেত্রে বিএনপির জন্য বিকল্প ভোট পাওয়ার পথ হতে পারে যুক্তফ্রন্ট ও শফি হুজুরের হেফাজতে ইসলামী। সেক্ষেত্রে হেফাজতি আলোকবর্তিকা গাজীপুর সিটি নির্বাচনে দেখা গেছে। আওয়ামী লীগ হেফাজতকে তোয়াজ করে ৫ বছর ‘শাপলাচত্বরবিহীন’ দেশ শাসন করতে সক্ষম হলেও ভোটের হিসাব যে তাদের অনুকূলে নয় এটা প্রমাণ হয়ে গেছে। ভোটের আশায় আওয়ামী লীগ শিক্ষা কারিকুলামকে ‘হেফাজতিকরণে’র কাজটি সম্পন্ন করলেও গাজীপুরে হেফাজত নেতা প্রকাশ্যেই বলে দিলেন, যে সরকার আমাদের বুকে গুলি চালাতে পারে সেই সরকারকে আমরা সমর্থন করতে পারি না। শুধু তাই নয়, গাজীপুরে আওয়ামী লীগের প্রার্থী শফি হুজুরকে কদমবুছি করার পরও হেফাজত নেতা বিএনপি প্রার্থীর পক্ষে কাজ করেছেন। তিনি ব্যক্তিগতভাবেই সমর্থন করেছেন এমন নয়, হেফাজতের নেতা হিসেবে বিএনপির প্রার্থীর পক্ষে কাজ করেছেন এবং তারপরও হেফাজতের পক্ষ থেকে এর প্রতিবাদ করা হয়নি। সুতরাং গাজীপুর সিটি নির্বাচনে হেফাজতের অবস্থান বলে দেয় জাতীয় নির্বাচনে তারা কোন পথে হাঁটবে।\nজামায়াতের ভোট কত তার পরিসংখ্যান গত নির্বাচনগুলোর হিসাব থেকে বের করা যায়। হেফাজতের ভোট সম্পর্কে তেমনটা সম্ভব নয়। কিন্তু তাদের শক্তি যে জামায়াতের চেয়ে কম নয় তা সহজেই অনুমেয়। আর সেই সুযোগটিকেই কি কাজে লাগাতে চাইছে বিএনপি? তারা কি মনে করছে, যুক্তফ্রন্ট প্লাস হেফাজত প্লাস ২০ দলীয় জোটের ক্ষুদ্র দলগুলোর ভোট তাদের সঙ্গে যুক্ত হলে ভোটের হিসাব বদলে যেতে পারে।\nসেক্ষেত্রে ছাড় না দিয়ে জামায়াতকে জোটের সঙ্গী রাখতে পারলে তাদের লাভ হবে অনেক বেশি। আর যদি জামায়াত চলে যায় কিংবা তারা জামায়াতকে ছেড়ে দেয় তাহলেও খুব একটা লোকসান হবে না। হিসাব-নিকাশ যাই হোক- ২০ দলীয় জোটে যে পরিবর্তন আসন্ন তা বোঝা যায়। আখেরে তা যে ফলই বয়ে আনুক না কেন।


কোনো প্রার্থীর বাড়িতে যাওয়া কূটনীতিকদের কাজ নয় -তথ্যমন্ত্রী - Satkhira Times 24\nকোনো প্রার্থীর বাড়িতে যাওয়া কূটনীতিকদের কাজ নয় –তথ্যমন্ত্রী\nচট্টগ্রাম : তথ্যমন্ত্রী ড. হাছান মাহমুদ বলেছেন স্থানীয় সরকার নির্বাচন চলাকালীন বিদেশি কূটনীতিকরা যেভাবে বিভিন্ন প্রার্থীর বাড়িতে গেছে সেটি কোনভাবেই সমীচীন হয়নি। কোন প্রার্থীর বাড়িতে গিয়ে তাকে সহানুভূতি জানানো বিদেশী কূটনীতিবিদদের যেমন কাজ নয় তেমনি এটি কুটনীতিরও কাজ নয়। আমি মনে করি এই ক্ষেত্রে কুটনৈতিক শিষ্টাচার লংঘিত হয়েছে।\nমন্ত্রী বলেন, ঢাকা সিটি কর্পোরেশন নির্বাচন নিয়ে তারা যেভাবে কথাবার্তা বলছেন তা কূটনৈতিক শিষ্টাচারে পড়েনা। অথচ পাশের দেশ ভারতে যখন জাতীয় নির্বাচন ও স্থানীয় সরকার নির্বাচন হয় তখন তো সেখানে কূটনীতিবিদরা এভাবে কথা বলেন না, কিংবা অন্যান্য দেশেও বলেন না।\nশুক্রবার (৩১ জানুয়ারি) বিকেলে চট্টগ্রামের হাটহাজারিতে ইডেন ইংলিশ স্কুলের অনুষ্ঠানে বক্তব্য শেষে সাংবাদিকরা ‘বিদেশি কূটনীতিকরা জাতীয় নির্বাচন নিয়ে যত না আগ্রহী তারচেয়ে বেশি আগ্রহী স্থানীয় সরকার নির্বাচন নিয়ে, ঢাকা সিটি কর্পোরেশন নির্বাচন নিয়ে কূটনীতিকরা নির্বাচন কমিশনেও ইতোমধ্যে দেখা করেছেন’ – এবিষয়ে মন্ত্রীর দৃষ্টি আকর্ষণ করলে তিনি এসকল কথা বলেন।\nড. হাছান মাহমুদ বলেন, আমাদের দেশে আমরা সবসময় দেখতে পাই বিদেশি কূটনীতিবিদদের এসব নিয়ে আগ্রহটা বেড়ে যায়। এটির জন্য অবশ্য আমাদেরও কেউ কেউ দায়ী। আপনারা জানেন, কোনো কিছু হলেই বিএনপি বিদেশি কূটনীতিবিদদের ডেকে নালিশ করে। নালিশ তো করবে জনগণের কাছে, দেশের ভোটারের কাছে। কিন্ত তারা নালিশ করে বিদেশি কূটনীতিবদদের কাছে। এটি কোনভাবেই সমীচীন নয়।\n← গোপালগঞ্জে মানবতার কল্যাণ ফাউন্ডেশনের শাখা গঠন\nচীনে করোনাভাইরাসে ২১৩ জনের মৃত্যু! →\nসাড়ে ৭ হাজার কোটি টাকার ৬ প্রকল্প অনুমোদন একনেকে\nখালি কলসী বাজে বেশি’ অবস্থা বিএনপি’র — তথ্যমন্ত্রী


Test প্রতিযোগিতা - দুটি ব্রিকস Test প্রতিযোগিতা - দুটি ব্রিকস\nপ্রতিযোগিতা: LEGO হ্যারি পটার 76391 হগওয়ার্টস আইকন সংগ্রাহকের সংস্করণ সেটের একটি অনুলিপি জিতুন!\n19/11/2021 - 18:05 প্রতিযোগিতা লেগো হ্যারি পটার নতুন লেগো 2021\nএকটি প্রতিযোগিতার জন্য এগিয়ে যান যা ভাগ্যবান বিজয়ীকে অত্যন্ত সফল LEGO হ্যারি পটার সেটের একটি অনুলিপি পেতে অনুমতি দেবে 76391 হগওয়ার্টস আইকন কালেক্টর সংস্করণ এবং এই প্রক্রিয়ায় 249.99 € এর পরিমিত পরিমাণ সংরক্ষণ করুন, এই ভিআইপি / ব্ল্যাক ফ্রাইডে সপ্তাহান্তের সময়কালে অন্য কোথাও এত পরিমাণ অর্থ ব্যয় করার যথেষ্ট সুযোগ থাকবে। অনুগ্রহ করে মনে রাখবেন, এই ভিআইপি প্রাক-সপ্তাহান্ত প্রতিযোগিতার সময়কাল স্বাভাবিকের চেয়ে ব্যতিক্রমীভাবে ছোট। ব্ল্যাক ফ্রাইডে 2021 এর জন্য আপনাকে অফার করার জন্য আমার কাছে অন্য কিছু থাকতে পারে ...\nএই নতুন প্রতিযোগিতায় আপনার অংশগ্রহণকে যাচাই করতে এবং কম খরচে আপনার তাকগুলিতে একটি সাদা পেঁচা যোগ করার চেষ্টা করতে, আপনাকে যা করতে হবে তা হল নীচের ইন্টারফেসের মাধ্যমে নিজেকে সনাক্ত করুন এবং প্রদত্ত নির্দেশাবলী অনুসরণ করুন৷ যথারীতি, এটি অফিসিয়াল অনলাইন স্টোরে তথ্য খোঁজার এবং তারপর জিজ্ঞাসা করা প্রশ্নের সঠিক উত্তর দেওয়ার একটি প্রশ্ন। অংশগ্রহণ পর্বের শেষে, সঠিক উত্তরদাতাদের মধ্য থেকে লট ড্র করে বিজয়ী নির্বাচন করা হবে।\nনিরক্ষর প্রতিযোগীদের জন্য ছোট ব্যাখ্যা: মন্তব্য মাধ্যমে কোন অংশগ্রহণ.\nলেগো শপে: 21330 হোম অ্যালোন হাউস সেট এবং $1000 জেতার সুযোগের জন্য কেভিন ম্যাকক্যালিস্টার খুঁজুন\n02/11/2021 - 00:55 প্রতিযোগিতা লেগো আইডিয়াস লেগো খবর লেগো ভিআইপি প্রোগ্রাম\nমনে রাখবেন, যখন LEGO Ideas সেটটি আনুষ্ঠানিকভাবে ঘোষণা করা হয়েছিল 21330 একা বাড়ি, LEGO এমন একটি প্রতিযোগিতার অস্তিত্বের কথা উল্লেখ করেছে যা নীতিগতভাবে ভাগ্যবান বিজয়ীকে প্রশ্ন করা সেটের একটি কপি এবং $1000 মূল্যের একটি ভাউচার অফিসিয়াল অনলাইন স্টোরে ব্যয় করার অনুমতি দেওয়া উচিত।\nতাত্ত্বিকভাবে, প্রস্তাবটি আকর্ষণীয়। আসলে, এই প্রতিযোগিতার মেকানিক্স মোটেই সুযোগ বা কোনো র‍্যান্ডম ড্রয়ের উপর ভিত্তি করে নয়, জয়ের আশায় সৃজনশীল হতে হবে।\nপ্রথমে, আপনাকে LEGO দোকানের কোথাও "লুকানো" কেভিন ম্যাকক্যালিস্টারের মিনিফিগারটি সনাক্ত করতে হবে। আমি আপনার জন্য টাস্ক সহজ করা হবে, এটা "লুকানো" আছে "প্রাপ্তবয়স্কদের স্বাগতম" পৃষ্ঠা বিনোদন বিভাগে du দোকান. শুধু পৃষ্ঠাটি স্ক্রোল করুন, মিনিফিগ সেটের মধ্যে রয়েছে 21324 123 তিল স্ট্রিট এবং সেট 21328 সেনফিল্ড.\nসেখান থেকে, আপনি জানেন যে এন্ট্রি ফর্মটি পূরণ করতে আপনাকে KEVIN কোডটি ব্যবহার করতে হবে যা "আপনার পয়েন্ট বৃদ্ধি করুন" বিভাগে পাওয়া যাবে ভিআইপি প্রোগ্রামের জন্য নিবেদিত স্থান.\nআপনাকে যা করতে হবে তা হল প্রদত্ত ক্ষেত্রের কোডটি লিখুন এবং যতটা সম্ভব আসল হওয়ার চেষ্টা করে বাকি ফর্মটি সম্পূর্ণ করুন। এটি প্রকৃতপক্ষে বছরের উদযাপন উপলক্ষে কাকে এবং কেন আপনি আমন্ত্রণ জানাতে চান তা নির্দেশ করার একটি প্রশ্ন৷ LEGO এবং Disney গ্রুপের কর্মচারীদের নিয়ে গঠিত একটি জুরি বিজয়ী নির্বাচন করবে।\nপ্রতিশ্রুত এনডোমেন্ট ফর্মটি পূরণ করতে কয়েক মিনিট ব্যয় করার ন্যায্যতা দেয় কিনা তা দেখার জন্য আপনার কাছে 30 নভেম্বর পর্যন্ত আপনার মন তৈরি করা আছে।\nপ্রতিযোগিতা: LEGO The Hobbit 79018 The Lonely Mountain সেটের একটি অনুলিপি জিতুন!\n29/10/2021 - 19:16 প্রতিযোগিতা লেগো লটার এবং দ্য হবিট bit\nআপনি যদি এখনও জানেন না ব্রিকফ্যান অনুষ্ঠানের 17তম পর্ব ইউটিউবে উপলব্ধ, এই প্রতিযোগিতা সম্ভবত এটিতে আপনার আগ্রহের উপলক্ষ হবে। এবং যেহেতু এই সর্বশেষ পর্বটি LEGO The Hobbit রেঞ্জের সাথে সম্পর্কিত, তাই ইভেন্টের সাথে মিলিত হওয়ার জন্য একটি এনডোমেন্টের প্রয়োজন ছিল: তাই আমি সেটটির একটি নতুন এবং সিল করা কপি খেলতে দিচ্ছি। 79018 নিঃসঙ্গ পর্বত অক্টোবর 2014 এবং জুলাই 2015 এর মধ্যে €129.99 এর সর্বজনীন মূল্যে বাজারজাত করা হয়েছে। আপনি কল্পনা করতে পারেন, এই বাক্সের দাম সেকেন্ডারি মার্কেটে আকাশচুম্বী হয়েছে।\nএই নতুন প্রতিযোগিতায় আপনার অংশগ্রহণকে যাচাই করতে এবং এই সুন্দর সেটটি জেতার চেষ্টা করুন যা বহু বছর ধরে বিপণন করা হয়নি, আপনাকে যা করতে হবে তা হল নীচের ইন্টারফেসের মাধ্যমে নিজেকে চিহ্নিত করুন এবং প্রদত্ত নির্দেশাবলী অনুসরণ করুন৷ আপনাকে উপরের ফটোতে দৃশ্যমান Yoda এর মিনিফিগার সনাক্ত করতে হবে, যা ভিডিওর একটি দৃশ্যে লুকানো আছে। আপনি যখন মূর্তিটি দেখেছেন, তখন আপনি নীচের ইন্টারফেসে জিজ্ঞাসা করা প্রশ্নের সঠিক উত্তর দিতে পারেন। অংশগ্রহণ পর্বের শেষে, সঠিক উত্তরদাতাদের মধ্য থেকে লট ড্র করে বিজয়ী নির্বাচন করা হবে। Yoda এর মিনিফিগার এনডোমেন্টের অন্তর্ভুক্ত নয়, আমার দয়ার অপব্যবহার করবেন না।\nপুরষ্কারটি আমার দ্বারা সরবরাহ করা হয়েছে, এটি আমার দ্বারা বিজয়ীর কাছে প্রেরণ করা হবে এবং কলিসিমো তারপরে বিমা এবং স্বাক্ষরের সাথে ডেলিভারি (এবং উপযুক্ত প্যাকেজিং) দিয়ে তাদের যোগাযোগের বিবরণটি ফেরতের ইমেলের মাধ্যমে নিশ্চিত হওয়ার সাথে সাথেই পাঠানো হবে।\nবরাবরের মতো, আমি কোনো অংশগ্রহণকারীকে অযোগ্য ঘোষণা করার অধিকার সংরক্ষণ করি যারা তাদের জয়ের সম্ভাবনা বাড়ানোর জন্য এন্ট্রি সিস্টেমকে ফাঁকি বা হাইজ্যাক করার চেষ্টা করেছে। বিদ্বেষপূর্ণ এবং খারাপ পরাজয় থেকে বিরত থাকুন, অন্যদের জয়ের সম্ভাবনা বেশি থাকবে। মন্তব্য মাধ্যমে কোন অংশগ্রহণ.\nআপডেট করা হয়েছে: প্রাইজ ড্র করা হয়েছে। বিজয়ীর নাম উপরের ইন্টারফেসে প্রদর্শিত হয়।\nFYI, প্রশ্নের সঠিক উত্তর ছিল Lacville:\nলেগো উপহারের 1 বছর ধরার জন্য: লেগো ক্রিসমাসের জন্য আচরণ করে\n20/10/2021 - 20:31 প্রতিযোগিতা লেগো খবর\nলেগো কর্তৃক আয়োজিত এই প্রতিযোগিতার শিরোনামটি একটু ছলচাতুরী, কিন্তু এটি সর্বাধিক 12 of প্রতিটি ইউনিট মূল্য সহ 200 সেট জেতার চেষ্টা করার সুযোগ। অংশগ্রহণের জন্য, আপনাকে শুধু চারটি "উপহার" এর তালিকা তৈরি করতে হবে পরিকল্পিত ইন্টারফেসে এবং আপনার তালিকা যাচাই করুন। খুব জটিল বা খুব সীমাবদ্ধ কিছুই নেই।\nপ্রতিযোগিতার মূল যান্ত্রিকতা ছাড়াও, লেগো একটি শেয়ারিং ফাংশনের মাধ্যমে "আপনার সম্ভাবনাকে সর্বাধিক" করার সম্ভাবনা যোগ করে: "... অংশগ্রহণকারী ফেসবুক বা ইমেইলে প্রতিযোগিতা ভাগ করে পুরস্কার জেতার সম্ভাবনাকে সর্বোচ্চ করতে পারে। শেয়ার করার মাধ্যমে, প্লেয়ারের ইমেইল ঠিকানা রff্যাফেল ডাটাবেসে পুনরায় প্রবেশ করা হয় এবং তাদের সম্ভাবনা দ্বিগুণ হয়।। "।\nপুরস্কারটি নিম্নরূপে বিভক্ত করা হয়েছে: প্রতিযোগিতার বিজয়ী তাদের পছন্দের 12 টি লেগো সেট পাবেন যার প্রতি ইউনিটের সর্বোচ্চ মূল্য unit 200। তিনি এক বছরের জন্য প্রতি মাসে একটি পণ্য পাবেন। নিম্নলিখিত 15 জন অন্যান্য বিজয়ী4টি সেট পাবেন তালিকা থেকে যা তারা রচনা করবে। ড্র6ডিসেম্বর অনুষ্ঠিত হবে এবং তারপর বিজয়ীদের জন্য পুরস্কারগুলি 20, 2021 এবং7মার্চ, 2022 এর মধ্যে পাঠানো হবে।\nঅংশগ্রহণের ইন্টারফেসটি এই ঠিকানায় অবস্থিত: www.legonoelmagique.com.\nপৃষ্ঠা 1 এর 501234পরবর্তী পৃষ্ঠা>শেষ পৃষ্ঠা "


- সারওয়ার-উল-ইসলাম ২৮ এপ্রিল, ২০২০ ১৬:৪৫\nসবকিছুতেই আমাদের লোকদেখানো স্বভাবটা যেন কাটছেই না। নিজেকে জাহির করার নানা কৌশল আমরা জানি। কাউকে কিছু দান করছি- ক্যামেরা বা মিডিয়া কখন আসবে বা আসলো সেটার ওপর নির্ভর করে দান পর্বের সূচনা বা আনুষ্ঠানিকতা।\nঠিক তেমনি লক্ষ্য করা গেছে নামাজের ক্ষেত্রেও। করোনাকালে সরকার বলে দিয়েছে মসজিদে জামাতে নামাজ না পড়ে ঘরে বসেই নামাজ আদায় করার জন্য। মসজিদে সীমিত পরিসরে নামাজ আদায়ের কথাও বলে দিয়েছে সরকার। সেখানে একজন লোকদেখানো নামাজি বলবো, কারণ যিনি এই নির্দেশ না মেনে জুম্মা নামাজসহ অন্য ওয়াক্তের নামাজ আদায়ের জন্যে ঘর থেকে বের হবার জন্য ছটফট করেন তাকে লোকদেখানো নামাজিই বলা যায়।\nকারণ আল্লাহর সন্তুষ্টি লাভ তো ঘরে বসেই করা যায়। সেজন্য তো মসজিদই একমাত্র উপাসনালয় না। আমি আমার অন্তর থেকে আল্লাহর সন্তুষ্টি লাভে যেখানে বসেই নামাজ পড়ি না কেন সেটা আল্লাহ শুনবেন।\nতার মানে এই না যে, সাধারণ সময়ে মসজিদে জামাতে নামাজ পড়ার বিরোধিতা করা হচ্ছে। যেহেতু বৈশ্বিক মহামারি করোনা আমাদের সাধারণ জীবনে ব্যাঘাত ঘটাচ্ছে সেই মুহূর্তে সামাজিক দূরত্ব মানার জন্য ঘরে বসেই নামাজ আদায়ের প্রসঙ্গটি এসেছে। অনেকে আবার এটার নানা ফতোয়া দিয়ে ধর্মীয় উন্মাদনা সৃষ্টি করেছে দেশে। সেই প্রসঙ্গে না যাই।\nরাজধানীসহ সারা বাংলাদেশেই খোঁজ করলে দেখা যাবে দু’একটি জায়গা বাদে প্রত্যেকটি মসজিদে সরকারের সেই নির্দেশ অর্থাৎ সীমিত পরিসরে নামাজ আদায়ের নির্দেশ মানা হচ্ছে না। কে হবেন সেই সৌভাগ্যবান ৮ জন বা তিনজন, ইমাম আর মুয়াজ্জিনের পরে- এই নিয়ে প্রতিযোগিতা চলে। এটাও নির্ভর করে মসজিদ কমিটিতে যারা আছেন তাদের অগ্রাধিকারের বিষয়টি। আছে স্থানীয় রাজনৈতিক ব্যক্তিত্বদের প্রভাব। সব মিলিয়ে যেন- ‘কোন বনেগা সৌভাগ্যবান নামাজি’- প্রতিযোগিতা।\nগণমাধ্যমে পড়লাম গত ২৫ এপ্রিল করোনা আক্রান্ত এক ব্যক্তি তারাবির নামাজে ইমামতি করায় মাগুরার শালিখা ও তার পার্শ্ববর্তী যশোরের বাঘারপাড়া উপজেলার দুই গ্রাম লকডাউন করা হয়েছে। একই সঙ্গে লকডাউন করা হয়েছে একটি দেড় কিলোমিটার সড়ক।\nজানা গেছে, তারাবির নামাজে ২৫ জন নামাজি ছিলেন। যারা নামাজ পড়তে এসেছিলেন তাদেরকে বিশেষ নজরে রাখা হবে। এই হচ্ছে একটি এলাকার খবর। এ রকম বহু এলাকা আছে- সমর্থিত এবং অসমর্থিত সূত্রে জানা গেছে, মসজিদগুলোতে মানা হচ্ছে না সরকারি নির্দেশ। যেহেতু নামাজ আদায়ের বিষয়টি খুবই সংবেদনশীল, তাই গোপনে থেকে যাচ্ছে অনেক এলাকা। আক্রান্তের বিষয়টি পরবর্তী সময়ে আসছে অন্যভাবে।\nএকজন মুসলমান কেন বুঝতে পারবে না তার ধর্মের মূলবাণী। স্রষ্টার সন্তুষ্টি লাভ সব ধর্মের লোকই চান। সে জন্য তিনি আক্রান্ত হয়ে মসজিদে গিয়ে অন্য আটদশ জনকে আক্রান্ত করা কি ধর্মের কোথাও বলা আছে? আপনি আক্রান্ত নাও হতে পারেন, কিন্তু পাশে নামাজি ভদ্রলোক আছেন তিনি যে আক্রান্ত নন এটাতো নিশ্চিত নন আপনি। তা হলে কেন আপনি মসজিদে গিয়ে আক্রান্ত হয়ে বাসায় ফিরে আপনার পরিবারের সবাইকে আক্রান্ত করবেন?\nকরোনাকালের এই সময়টায় আমরা সামাজিক দূরত্ব মানার জন্য ঘরে বসেই আসুন ধর্ম পালন করি। আমরা লোকদেখানো নামাজি দেখতে চাই না। একজন প্রকৃত ধর্মপ্রাণ মানুষ নিজে আক্রান্ত হয়ে অন্যকে আক্রান্ত করতে পারেন না। কিংবা উপাসনালয়ে গিয়ে আক্রান্ত হয়ে নিজের পুরো পরিবারকে আক্রান্ত করতে পারেন না। কারণ তার পরিবারে ছোট শিশু থেকে বয়স্ক মানুষও আছেন, তাদের কথা ভেবেই না হয় এই ক্রান্তিকালে সাবধানে থেকে যার যার ধর্ম পালন করি।


হারের স্বাদ নিয়ে শিরোপা উৎসবে শেখ জামাল\nস্পোর্টসমেইল২৪ প্রকাশিত: ০৯:২০ পিএম, ২৮ এপ্রিল ২০২২\nশেষ হলো ঢাকা প্রিমিয়ার লিগ (ডিপিএল) এবারের মৌসুম। লিগে চ্যাম্পিয়ন হয়েছে শেখ জামাল ধানমন্ডি ক্লাব। আর রানার্স-আপ হয়েছে লিজেন্ডস অব রূপগঞ্জ। এবারের আসরে ব্যাট হাতে দুর্দান্ত ফর্মে ছিলেন প্রাইম ব্যাংক ক্রিকেট ক্লাবের ওপেনার এনামুল হক বিজয়। আর বোলারদের মধ্যে সর্বোচ্চ উইকেট শিকারি হয়েছেন প্রাইম ব্যাংক ক্রিকেট ক্লাবের বাঁ-হাতি স্পিনার রকিবুল হাসান।\n১৫ ম্যাচে ৩টি সেঞ্চুরি ও ৯টি হাফ-সেঞ্চুরিতে ৮১ দশমিক ২৮ গড়ে ১১৩৮ রান করেছেন এনামুল হক বিজয়। যা ডিপিএলের যেকোনো আসরের সর্বোচ্চ রান। দেশের ঘরোয়া আসরটি লিস্ট ‘এ’ মর্যাদা পাওয়ার পর প্রথম কোনো ব্যাটার ঢাকা লিগে এক মৌসুমে এক হাজার রানের অনন্য রেকর্ড গড়েন বিজয়।\nআসরে দ্বিতীয় সর্বোচ্চ ৮৫৯ রান করেছেন ১৫ ম্যাচ খেলা লিজেন্ডস অব রূপগঞ্জের নাঈম ইসলাম। ২টি সেঞ্চুরি ও ৫টি হাফ-সেঞ্চুরি ছিল তার ব্যাটে।\nবোলারদের মধ্যে সর্বোচ্চ উইকেট শিকারী হয়েছেন প্রাইম ব্যাংক ক্রিকেট ক্লাবের বাঁ-হাতি স্পিনার রকিবুল হাসান। ১৫ ম্যাচে ২৯ উইকেট নিয়েছেন বাংলাদেশ অনূর্ধ্ব-১৯ বিশ্বকাপ জয়ী দলের সদস্য রাকিবুল।\nরাকিবুলের পরেই দ্বিতীয় সর্বোচ্চ উইকেট চ্যাম্পিয়ন শেখ জামালের ভারতীয় ক্রিকেটার পারভেজ রসুলের। ১৫ ম্যাচে ২৮ উইকেট নিয়েছেন তিনি। ২৭ উইকেট নিয়েছেন লিজেন্ডস অব রূপগঞ্জের ভারতীয় ক্রিকেটার চেরাগ জানি।\nসর্বোচ্চ রান সংগ্রাহক পাঁচ ব্যাটার\nব্যাটার ও দল ম্যাচ রান সর্বোচ্চ গড় ১০০/৫০\nএনামুল হক বিজয় (প্রাইম ব্যাংক) ১৫ ১১৩৮ ১৮৪ ৮১.২৮ ৩/৯\nনাঈম ইসলাম (লে. অব রূপগঞ্জ) ১৫ ৮৫৯ ১২৪ ৬৬.০৭ ২/৫\nমোসাদ্দেক হোসেন (আবাহনী) ১৫ ৬৫৮ ৮৮ ৪৭.০০ ০/৭\nজাকির হাসান (রূপগঞ্জ টাইগার্স) ১৫ ৬৩৬ ১২৪ ৪২.২৪ ২/৩\nচিরাগ জানি (লে. অব রূপগঞ্জ) ১৫ ৫৯৭ ১১২ ৪৯/৭৫ ১/৪\nসর্বোচ্চ উইকেট শিকারী পাঁচ বোলার\nবোলার ও দল ম্যাচ উইকেট সেরা গড় ৫ উইকেট\nরাকিবুল হাসান (প্রাইম ব্যাংক) ১৫ ২৯ ৪/৪০ ২০.৩৭ ০\nপারভেজ রসুল (শেখ জামাল) ১৫ ২৮ ৫/২৯ ১৫/৮৫ ১\nচিরাগ জানি (লে. অব রূপগঞ্জ) ১৫ ২৭ ৫/১৫ ১৮/২২ ১\nমো. সাইফউদ্দিন (আবাহনী) ১৪ ২২ ৮/৩৮ ২৬/৮৬ ০\nতানভীর ইসলাম (আবাহনী ১৫ ২২ ৩/৩৫ ২৯/৭৭ ০\nলিস্ট ‘এ’-তে দশ হাজারী ক্লাবে প্রথম বাংলাদেশি তামিম